കൊച്ചി: ഗ്രേറ്റ് കേരള ഷോപ്പിങ് ഉത്സവം (ജി.കെ.എസ്.യു.) ഇനി അഞ്ചു നാൾ കൂടി. ഇതിനകം പതിനായിരക്കണക്കിനു സമ്മാനങ്ങൾ ഉപഭോക്താക്കളിലെത്തിയ വ്യാപാരോത്സവത്തിന് ആവേശകരമായ പ്രതികരണമാണ് ലഭിക്കുന്നത്. പ്രളയക്കെടുതികളിൽനിന്ന് കേരളത്തിന്റെ വാണിജ്യ രംഗം ഉണരുന്നതിന്റെ സൂചനകൾ നൽകുന്നതാണ് ജി.കെ.എസ്.യു.വിൽനിന്നുള്ള പ്രതികരണം. ഞായറാഴ്ചയാണ് ഷോപ്പിങ് ഉത്സവം സമാപിക്കുന്നത്.\nആയുഷ് ആയുർവേദ ഉത്പന്നങ്ങൾ നൽകുന്ന 1,000 രൂപയുടെ വീതമുള്ള ഗിഫ്റ്റ് ഹാംപറുകൾ, കിറ്റെക്സ് നൽകുന്ന ബാഗുകൾ, കാഫിന്റെ ഇലക്‌ട്രിക് ചിമ്മിനി, വണ്ടർലാ അമ്യൂസ്‌മെന്റ് പാർക്ക് സന്ദർശിക്കാനുള്ള എൻട്രി പാസുകൾ എന്നിവയാണ് മറ്റു സമ്മാനങ്ങൾ. ജോസ് ആലുക്കാസ്, മൊബൈൽ കിങ്, ഗൃഹോപകരണ ഡീലർമാരായ ബിസ്മി, ക്യു.ആർ.എസ്.,പിട്ടാപ്പിള്ളിൽ എന്നിവർ സ്പോൺസർ ചെയ്തിരിക്കുന്ന ഡിസ്‌കൗണ്ട് വൗച്ചറുകൾ എന്നിവ നറുക്കെടുപ്പിലൂടെ തിരഞ്ഞെടുക്കപ്പെടുന്ന ഭാഗ്യശാലികളെ കാത്തിരിക്കുന്നുണ്ട്.\nനാലു കോടിയിലധികം രൂപയുടെ സമ്മാനങ്ങളാണ് ഉപഭോക്താക്കളെ കാത്തിരിക്കുന്നത്. കല്യാൺ ജൂവലേഴ്‌സ് നൽകുന്ന ഒരു കോടി രൂപ വിലയുള്ള ഫ്ളാറ്റാണ് ബംബർ സമ്മാനം. നറുക്കെടുപ്പിലൂടെ ദിവസേനയുള്ള സമ്മാനങ്ങൾ കൂടാതെ പങ്കെടുക്കുന്ന ഓരോ വ്യക്തിക്കും കല്യാൺ ജൂവലേഴ്‌സ് നൽകുന്ന 1,000 രൂപയുടെ ഡിസ്‌കൗണ്ട് വൗച്ചറുമുണ്ട്. ദിവസവും ആയിരത്തോളം സമ്മാനങ്ങൾ.\nജി.എസ്.ടി. രജിസ്‌ട്രേഷനുള്ള ഏതു കടയിൽനിന്നും 1,000 രൂപയ്ക്കുമേൽ സാധനം വാങ്ങിയാൽ ‘ജി.കെ.എസ്.യു.’ എന്ന് വാട്‌സ് ആപ് ചെയ്യുന്നവരിൽനിന്ന് നറുക്കിട്ടാണ് സമ്മാനങ്ങൾ. 9995811111 എന്ന നമ്പരിലേക്കാണ് വാട്‌സ് ആപ്പ് ചെയ്യേണ്ടത്.\nകേരളത്തിലെ പത്ര, ടെലിവിഷൻ, ഓൺലൈൻ മാധ്യമക്കൂട്ടായ്മയാണ് വ്യാപാരി സമൂഹത്തിന്റെ പിന്തുണയോടെ ജി.കെ.എസ്.യു. സംഘടിപ്പിച്ചിരിക്കുന്നത്.\nTags: Kerala Shopping festival


സൂക്ഷിച്ചില്ലെങ്കില് വാട്‌സാപ്പ് നിങ്ങളെ ‘ആപ്പി’ലാക്കാം, കരുതിയിരിക്കാം ഇക്കാര്യങ്ങള് !\nവാട്‌സാപ്പ് ഉപയോഗിക്കാത്തവര് കുറവാണ്. പലരും ആശയവിനിമയങ്ങള് നടത്തുന്നതിന് മുഖ്യമായും ആശ്രയിക്കുന്ന പ്രധാനപ്പെട്ട ആപ്ലിക്കേഷനായി വാട്‌സാപ്പ് മാറിക്കഴിഞ്ഞു. വാട്‌സാപ്പിന്റെ ജനപ്രീതി വര്‍ധിക്കുന്നതോടൊപ്പം പല മാര്‍ഗങ്ങളിലൂടെ ഇത് ഹാക്ക് ചെയ്യാനുള്ള പ്രവണതയും കൂടുന്നതായാണ് സമീപകാല റിപ്പോര്‍ട്ടുകള് സൂചിപ്പിക്കുന്നത്. ഈ സാഹചര്യത്തില് എങ്ങനെ നമ്മുടെ വാട്‌സാപ്പ് അക്കൗണ്ട് സംരക്ഷിക്കാമെന്നത് ചിലരെയെങ്കിലും അലട്ടുന്ന കാര്യമാണ്. അവയില് ചിലത് പരിചയപ്പെടാം.\nഅജ്ഞാത നമ്പര് അപകടമാകാം !\nവിദേശ നമ്പറാണോ, വേണ്ടേ വേണ്ട !\nചിലപ്പോഴൊക്കെ അപരിചതര് നിങ്ങളെ ഏതെങ്കിലും ഗ്രൂപ്പുകളിലേക്ക് ചേര്‍ത്തേക്കാം. ഇത്തരം സാഹചര്യത്തില് ആ ഗ്രൂപ്പുകളില് നിന്ന് പെട്ടെന്ന് ‘ലെഫ്റ്റ്’ ചെയ്യുകയാണ് അഭികാമ്യം. മാത്രമവുമല്ല, ഇത്തരം നമ്പറുകള് ബ്ലോക്ക് ചെയ്യുകയും വേണം.\nസ്വകാര്യതയില് ‘സ്വകാര്യം’ വേണം\nകോണ്‍ടാക്ട് ലിസ്റ്റില് ഇല്ലാത്തവര്‍ക്ക് നിങ്ങളുടെ പ്രൊഫൈല് ചിത്രം കാണാത്ത തരത്തില് സെറ്റിങ്‌സ് ക്രമീകരിക്കുക.


puruliya arms drop caseപുരുലിയ ആയുധവ\nഹ്യൂണ്ടായി മോട്ടോര്‍സിന്റെ വരുമാനത്തില് 47% വര്‍ധന\nThursday 28th April 2011 12:49pm\nപുരുലിയ ആയുധവര്‍ഷം: കോണ്‍ഗ്രസ് സഹായത്തോടെ\nThursday 28th April 2011 12:44pm\nകോപന്‍ഹേഗന്: 1995വലെ പുരുലിയ ആയുധവര്‍ഷം അന്നത്തെ കേന്ദ്രസര്‍ക്കാരിന്റെ അറിവോടെയായിരുന്നെന്ന് കേസിലെ മുഖ്യപ്രതി കിം പെറ്റര് ഡേവിയുടെ വെളിപ്പെടുത്തല്. ഇന്ത്യന് ഔദ്യോഗിക രഹസ്യാന്വേഷണ ഏജന്‍സിയായ റോ, ബ്രിട്ടനിലെ സുരക്ഷാ ഏജന്‍സിയായ എം.ഐ5എന്നിവയുടെ അറിവോടെയാണ് ആയുധവര്‍ഷം നടന്നതെന്ന് ടൈംസ് നൗ ചാനലിന് നല്‍കിയ അഭിമുഖത്തില് ഹോക്‌സ് പറഞ്ഞു. തന്നെ ഇന്ത്യയ്ക്ക് കൈമാറുമെന്ന സൂചനയെ തുടര്‍ന്നാണ് ഇക്കാര്യങ്ങള് വെളിപ്പെടുത്തുന്നതെന്നും അദ്ദേഹം കൂട്ടിച്ചേര്‍ത്തു.\nഇന്ത്യന് സര്‍ക്കാരിന്റെ പിന്തുണയില്ലാതെ പാകിസ്താനില്‍നിന്ന് ഇന്ത്യയിലേക്ക് വിമാനം പറത്താന് ആര്‍ക്കും കഴിയില്ല. ഇന്ത്യന് അധികൃതരുടെ സഹായത്തോടെയാണ് താന് രക്ഷപെട്ടതും. ഒരു പാര്‍ലമെന്റ് അംഗവുമായി തനിക്ക് അടുത്ത ബന്ധമുണ്ടായിരുന്നു. അദ്ദേഹത്തിന്റെ സഹായത്തോടെയാണ് നേപ്പാളിലേക്ക് രക്ഷപെട്ടതെന്നും അദ്ദേഹം പറഞ്ഞു.\nപശ്ചിമബംഗാളില് സി.പി.ഐ.എമ്മിന്റെ ശക്തികേന്ദ്രമാണ് പുരുലിയ. ഇന്ത്യയുടെ ആഭ്യന്തര സുരക്ഷയ്ക്ക് വെല്ലുവിളി ഉയര്‍ത്തിക്കൊണ്ട് 1995ല് ഡിസംബര് 17ന് ഇവിടെ എത്തിയ എ.എന് 26 വിമാനത്തില് നിന്നും എ.കെ 47 ഉള്‍പ്പെടെയുള്ള ആയുധങ്ങള് വര്‍ഷിക്കുകയായിരുന്നു. പശ്ചിമബംഗാളിലെ കമ്മ്യൂണിസ്റ്റ് സര്‍ക്കാരിനെ തകര്‍ക്കാനായി വിദേശ ശക്തികള് നടത്തിയ ശ്രമമാണിതെന്ന് അന്ന് ആരോപണങ്ങള് ഉയര്‍ന്നിരുന്നു. സര്‍ക്കാരിനെതിരെ പ്രവര്‍ത്തിക്കുന്നവരെ സഹായിക്കാനാണ് ആയുധങ്ങള് വര്‍ഷിച്ചതെന്നും റിപ്പോര്‍ട്ടുണ്ടായിരുന്നു.\nകമ്മ്യൂണിസ്റ്റ് സര്‍ക്കാരിനെ ദുര്‍ബലപ്പെടുത്താനുള്ള രാഷ്ട്രീയ നീക്കത്തിന്റെ ഭാഗമായിരുന്നു ഈ ആയുധവര്‍ഷമെന്ന് അന്ന് വിമാനത്തിലുണ്ടായിരുന്ന ആള് കൂടിയായ കിം ഡേവി വ്യക്തമാക്കി.ആയുധവര്‍ഷം നടത്തിയ സമയത്ത് വ്യോമസേനയുടെ റഡാര് പ്രവര്‍ത്തിപ്പിച്ചിരുന്നില്ലയെന്നും അദ്ദേഹം കൂട്ടിച്ചേര്‍ത്തു.\nവിമാനത്തില് അഞ്ച് ലാത്വിയക്കാരും ഒരു ബ്രിട്ടീഷുകാരനുമാണ് ഉണ്ടായിരുന്നത്. തിരിച്ചുവരുമ്പോള് വിമാനം തടഞ്ഞു നിര്‍ത്തി ഇവരെ അറസ്റ്റ് ചെയെ്തങ്കിലും സംഭവത്തിന്റെ സൂത്രധാരന് കിം പെറ്റര് ഡേവി രക്ഷപ്പെടുകയായിരുന്നു.\nഇയാളെ പിടികൂടാന് സി.ബി.ഐ. പലവട്ടം ശ്രമിക്കുകയും ഇന്റര്‍പോള് റെഡ് കോര്‍ണര് നോട്ടീസ് പുറപ്പെടുവിക്കുകയും ചെയ്തിരുന്നു. ഡേവി ഡെന്‍മാര്‍ക്കിലുണ്ടെന്ന കാര്യം നേരത്തേതന്നെ സ്ഥിരീകരിച്ചിരുന്നു. തുടര്‍ന്ന് 2010 ഏപ്രിലിലാണ് ഡേവി അറസ്റ്റിലായത്.\nതന്നെ ഇന്ത്യക്ക് കൈമാറുമെന്ന ഭയമാണ് ഈ വെളിപ്പെടുത്തലിന് പിന്നിലെന്നാണ് ഡേവി പറയുന്നത്. അന്താരാഷ്ട്ര നിയമമനുസരിച്ച് ഒരു രാജ്യത്തിന്റെ ഭരണാധികാരികളുടെ സഹായത്തോടെ രാജ്യത്ത് ആക്രമണം നടത്തിയാല് വിദേശ കുറ്റവാളികളെ ശിക്ഷിക്കാന് അധികാരമില്ല. ഈ നിയമത്തിന്റെ ആനുകൂല്യം പ്രതീക്ഷിച്ചാണ് ഡേവി വെളിപ്പെടുത്തല് നടത്തിയത്.


Travel pass, സംസ്ഥാനത്ത് രാത്രികാല നിയന്ത്രണം ഇന്നുമുതൽ; പുറത്തിറങ്ങുന്നവർ സാക്ഷ്യപത്രം കരുതണം - night curfew in kerala travel pass format and other details in malayalam - Samayam Malayalam\nnight curfew in kerala travel pass format and other details in malayalam\nസംസ്ഥാനത്ത് രാത്രികാല നിയന്ത്രണം ഇന്നുമുതൽ; പുറത്തിറങ്ങുന്നവർ സാക്ഷ്യപത്രം കരുതണം\nLijin K | Samayam Malayalam | Updated: Dec 30, 2021, 9:04 AM\nപുതുവസ്തര ആഘോഷങ്ങൾക്കും നിയന്ത്രണം ഉണ്ട്. വലിയ ആൾക്കൂട്ടങ്ങൾ ഉണ്ടാകാൻ സാധ്യതയുള്ള ബീച്ചുകൾ, മാളുകൾ, പാർക്കുകൾ എന്നിവിടങ്ങളിൽ കർശന നിയന്ത്രണം ഏർപ്പെടുത്തും\nരാത്രികാല നിയന്ത്രണം ഇന്നുമുതൽ\nരാത്രി 10 മുതല് പുലര്‍ച്ചെ5വരെ നിയന്ത്രണം\nപുറത്തിറങ്ങുന്നവർ സ്വയം സാക്ഷ്യപത്രം കരുതണം\nതിരുവനന്തപുരം: സംസ്ഥാനത്ത് ഒമിക്രോൺ വ്യാപന പശ്ചാത്തലത്തിൽ പ്രഖ്യാപിച്ച രാത്രികാല നിയന്ത്രണം ഇന്ന് നിലവിൽവരും. ഡിസംബർ 30 മുതൽ ജനുവരി2വരെയാണ് സർക്കാർ നിയന്ത്രണം പ്രഖ്യാപിച്ചിരിക്കുന്നത്.\nരാത്രി 10 മുതല് പുലര്‍ച്ചെ5വരെയാണ് നിയന്ത്രണം. പുതുവത്സരാഘോഷങ്ങൾ രാത്രി 10 മണിക്ക് ശേഷം അനുവദിക്കുന്നതല്ല. അടിയന്തര ആവശ്യങ്ങൾക്ക് പുറത്തിറങ്ങുന്നവർ സ്വയംസാക്ഷ്യപത്രം കരുതണമെന്നും നിർദേശത്തിലുണ്ട്.\nവലിയ ആൾക്കൂട്ടങ്ങൾ ഉണ്ടാകാൻ സാധ്യതയുള്ള ബീച്ചുകൾ, മാളുകൾ, പാർക്കുകൾ എന്നിവിടങ്ങളിൽ കർശന നിയന്ത്രണം ഏർപ്പെടുത്തും. ആള്‍ക്കൂട്ടവും അനാവശ്യ യാത്രകളും അനുവദിക്കില്ലെന്ന് കേരള പോലീസ് വ്യക്തമാക്കി.\nദേവാലയങ്ങളിലും മറ്റു പൊതു ഇടങ്ങളിലും ഉൾപ്പെടെ നടത്തുന്ന മത, സാമുദായിക, രാഷ്ട്രീയ, സാംസ്കാരിക, സാമൂഹിക കൂടിച്ചേരലുകൾ ഉൾപ്പെടെ ആൾക്കൂട്ട പരിപാടികളൊന്നും രാത്രി പത്തുമുതൽ രാവിലെ അഞ്ചുവരെ അനുവദിക്കില്ലെന്ന് ദുരന്തനിവാരണ വകുപ്പും അറിയിച്ചിട്ടുണ്ട്.\nകടകൾ രാത്രി 10ന് തന്നെ അടയ്ക്കണം. അനാവശ്യ യാത്രകൾ അനുവദിക്കില്ല. ഈ ദിവസങ്ങളിൽ വാഹനപരിശോധന ശക്തമാക്കും. രാജ്യത്ത് ഒമിക്രോൺ വ്യാപനത്തിന് പിന്നാലെ പല സംസ്ഥാനങ്ങളും നൈറ്റ് കർഫ്യൂ ഉൾപ്പെടെയുള്ള നിയന്ത്രണങ്ങൾ ഏർപ്പെടുത്തിയിരുന്നു. ഇതിന് പിന്നാലെയാണ് കേരളവും നിയന്ത്രണം പ്രഖ്യാപിച്ചത്. കഴിഞ്ഞദിവസം വരെയുള്ള കണക്ക് പ്രകാരം സംസ്ഥാനത്ത് ആകെ 64 പേര്‍ക്കാണ് ഒമിക്രോണ് സ്ഥിരീകരിച്ചത്.\n'ജനപങ്കാളിത്തം ഉറപ്പാക്കണം, കുറ്റമറ്റ രീതിയിൽ സർവേ പൂർത്തിയാക്കണം'\nആര്‍ട്ടിക്കിള് ഷോനടിയെ ആക്രമിച്ച കേസ്; പൊലീസിൻറെ ഹർജി ഇന്ന് ഹൈക്കോടതിയിൽ; സ്പെഷ്യൽ പ്രോസിക്യൂട്ടർ രാജിവച്ചു\nWeb Title : night curfew in kerala travel pass format and other details in malayalam


MS Dhoni lashes at bad umpairing in IND vs AFG match- 'വിളിച്ച് പറഞ്ഞ് പിഴ വാങ്ങാനില്ല'; മോശം അമ്പയറിങിനെതിരെ ആഞ്ഞടിച്ച് ധോണി\nMs Dhoni Lashes At Bad Umpairing In Ind Vs Afg Match\n'വിളിച്ച് പറഞ്ഞ് പിഴ വാങ്ങാനില്ല'; മോശം അമ്പയറിങ്ങിനെതിരെ ആഞ്ഞടിച്ച് ധോണി\nധോണിയും ദിനേശ് കാര്‍ത്തിക്കും അമ്പയറുടെ തെറ്റായ എല്‍ബിഡബ്ല്യു തീരുമാനത്തിലൂടെയായിരുന്നു പുറത്തായത്\nദുബായ്: ഇന്നലെത്തെ മത്സരത്തിലെ അമ്പയറിങ്ങിനെതിരെ രൂക്ഷമായ പ്രതികരണവുമായി മുന് നായകന് എം.എസ്.ധോണി. മത്സരശേഷം നടന്ന സമ്മാനദാനച്ചടങ്ങിലാണ് ധോണി അമ്പയറിങ്ങിനെ വിമര്‍ശിച്ചത്. മത്സരത്തില് ഇന്ത്യന് നായകനായിരുന്നു എം.എസ്.ധോണി.\nപിഴ അടക്കാന് ആഗ്രഹമില്ലാത്തതിനാലാണ് അമ്പയറിങ്ങിനെക്കുറിച്ച് ഒന്നും പറയാത്തതെന്ന് ധോണി പറഞ്ഞു. ധോണിയും ദിനേശ് കാര്‍ത്തിക്കും അമ്പയറുടെ തെറ്റായ എല്‍ബിഡബ്ല്യു തീരുമാനത്തിലൂടെയായിരുന്നു പുറത്തായത്. റീപ്ലേകളില് അമ്പയര്‍മാരുടെ രണ്ട് തീരുമാനങ്ങളും പൂര്‍ണമായും തെറ്റാണെന്ന് വ്യക്തമാവുകയും ഇത് മത്സരഫലത്തില് നിര്‍ണായകമാവുകയും ചെയ്തിരുന്നു. വെസ്റ്റ് ഇന്‍ഡീസിന്റെ ഗ്രിഗറി ബ്രാത്ത്വെയ്റ്റും ബംഗ്ലാദേശിന്റെ അനീസുര് റഹ്മാനുമായിരുന്നു മത്സരം നിയന്ത്രിച്ച അമ്പയര്‍മാര്.\nകേദാര് ജാദവ് റണ്ണൗട്ടായും നിര്‍ഭാഗ്യകരമായായിരുന്നു. ജാദവിന്റെ ബാറ്റ് പിച്ചില് ഉടക്കി നിന്നതിനാല് ക്രീസിലേക്ക് കയറിയില്ല. ചില റണ്ണൗട്ടുകളും പിന്നെ പരസ്യമായി പറയാന് കഴിയാത്ത ചില കാര്യങ്ങളുമാണ് മത്സരഫലത്തില് നിര്‍ണായകമായതെന്ന് ധോണി മത്സരശേഷം പറഞ്ഞു. അത് വിളിച്ചുപറഞ്ഞ് പിഴശിക്ഷ വാങ്ങേണ്ടല്ലോ എന്നും ധോണി പറഞ്ഞു.\nഇന്നലെ അഫ്ഗാനിസ്ഥാനെതിരെ നടന്ന ഏഷ്യാകപ്പ് സൂപ്പര് ഫോറിലെ അവസാന പോരാട്ടത്തില് ധോണിയായിരുന്നു ഇന്ത്യന് ക്യാപ്റ്റന്. ഏറെ നാളുകള്‍ക്ക് ശേഷം ക്യാപ്റ്റന്‍സിയിലേക്ക് മടങ്ങിയെത്തിയ ക്യാപ്റ്റനെ കൂളാക്കി നിര്‍ത്തുന്നതില് ഇന്ത്യന് താരങ്ങള് പരാജയപ്പെടുകയായിരുന്നു. ഇതോടെ ധോണിക്ക് ശാന്തത നഷ്ടപ്പെട്ടു. ഒന്നല്ല, പല തവണ.\nഇന്ത്യയുടെ യുവ ബോളിങ് നിരയാണ് ക്യാപ്റ്റന്റെ ശാന്തതയുടെ നൂല് ആദ്യം പൊട്ടിച്ചത്. അനാവശ്യ സമ്മര്‍ദ്ദത്തില് എക്‌സ്ട്രാ റണ്ണുകള് വഴങ്ങിയതും റണ്‍റേറ്റ് ഉയര്‍ന്നതും തുടക്കത്തിലെ ധോണിയെ അസ്വസ്ഥനാക്കി. സാവധാനം ധോണിയുടെ ഭാവത്തിലും അത് വ്യക്തമായി തുടങ്ങി.\nപിന്നാലെ തന്റെ ബോളിങ്ങില് യുവ സ്പിന്നര് കുല്‍ദീപ് യാദവ് ഫീല്‍ഡിങ് മാറ്റം ആവശ്യപ്പെട്ടതും ധോണിയെ ചൊടിപ്പിച്ചു. എന്നാല് കുല്‍ദീപിന്റെ ഇഷ്ടത്തിന് അനുസരിച്ച് ഫീല്‍ഡ് ചെയ്ഞ്ച് വരുത്താന് ധോണി തയ്യാറായില്ലെന്നു മാത്രമല്ല, ”നീ ബോളെറിയുന്നോ അല്ലെങ്കില് ബോളറെ മാറ്റും” എന്നായിരുന്നു കുല്‍ദീപിനോട് ധോണി പറഞ്ഞത്. ധോണിയുടെ ഈ കമന്റ് സ്റ്റംപ് മൈക്കാണ് പിടിച്ചെടുത്തത്.\nTags: Cricket, Indian Cricket Team, MS Dhoni\nബാലുവിനും കുടുംബത്തിനും ദൈവം തുണയാകട്ടെ: ശോഭന


ഔദ്യോഗിക സ്ഥിരീകരണം എത്തി; ഈ വര്‍ഷം തന്നെ ബംഗളൂരുവില് നിന്നും ഐഫോണുകള് ഉത്പാദിപ്പിച്ച് തുടങ്ങും | Reporter Live\nബംഗളൂരു: ഇന്ത്യന് നിര്‍മ്മിത ഐഫോണുകള് ഉത്പാദിപ്പിക്കാന് ആപ്പിള് ഒരുങ്ങുന്നതിന് ഔദ്യോഗിക പ്രഖ്യാപനം എത്തി. ബംഗളൂരുവിലെ ഫാക്ടറിയില് നിന്നും ഐഫോണുകളെ നിര്‍മ്മിക്കാനുള്ള ആപ്പിളിന്റെ നീക്കത്തെ സ്വാഗതം ചെയ്ത് കൊണ്ട് കര്‍ണാടക ഗവണ്‍മെന്റ് പ്രസ്താവന പുറത്തിറക്കി. ബംഗളൂരുവില് നിന്നും ഐഫോണുകളെ നിര്‍മ്മിക്കാന് ആപ്പിള് പദ്ധതിയിട്ടിരുന്നതായി നേരത്തെ റിപ്പോര്‍ട്ടുകള് ഉണ്ടായിരുന്നൂവെങ്കിലും ഇതാദ്യമായാണ് ഔദ്യോഗിക സ്ഥരീകരണം ലഭിക്കുന്നത്.\nഐടി മന്ത്രി പ്രിയങ്ക് ഖാര്‍ഗെയുടെ ഒപ്പോടെയുള്ള പ്രസ്താവനയാണ് കര്‍ണാടക ഗവണ്‍മെന്റ് പുറത്തിറക്കിയത്. രാജ്യാന്തര തലത്തില് ഇന്ത്യന് സാങ്കേതികതയെ ഉയര്‍ത്തുന്നതില് ആപ്പിളിന്റെ വരവ് നിര്‍ണായകമാകുമെന്ന് പ്രസ്താവനയില് പറയുന്നു. ഉത്പാദനം തുടങ്ങുന്നതുമായി ബന്ധപ്പെട്ട് വിവരങ്ങള് ലഭ്യമല്ലെങ്കിലും ജൂണ് മാസത്തോടെ ഐഫോണുകള് ഉത്പാദിപ്പിച്ച് തുടങ്ങുമെന്നാണ് പ്രതീക്ഷിക്കുന്നത്.\nഇതോടെ, രാജ്യാന്തര തലത്തില് ഐഫോണുകളെ അസംബിള് ചെയ്യുന്ന മൂന്നാമത്തെ രാഷ്ട്രമാകും ഇന്ത്യ. ഇന്ത്യന് സ്മാര്‍ട്ട്‌ഫോണ് വിപണിയിലുണ്ടായ വന് കുതിച്ച് ചാട്ടമാണ് ഇത്തരമൊരു നീക്കത്തിന് ആപ്പിളിനെ പ്രേരിപ്പിച്ചത്.\nകുപ്പര്‍ട്ടീനോ കേന്ദ്രീകൃതമായ ആപ്പിളിന്റെ ഉദ്യോഗസ്ഥരുമായി കര്‍ണാടക മന്ത്രിമാരും ഉന്നത ഉദ്യോഗസ്ഥരും കൂടിക്കാഴ്ച നടത്തിയതായി പ്രസ്താവന പറയുന്നു. ആപ്പിളിന്റെ ഒറിജിനല് എക്വപിമെന്റ് മാനുഫാക്ച്ചററായ വിസ്‌ട്രോണ്, ബംഗളൂരു നഗരത്തിലെ വ്യവസായ കേന്ദ്രമായ പീന്യയിലാണ് ഫാക്ടറി സ്ഥാപിക്കാന് ലക്ഷ്യമിടുന്നത്.


ഉമ്മൻചാണ്ടിയെ വെട്ടി മന്ത്രിയായി, കരുണാകരന്റെ കടാക്ഷത്തിൽ എംഎൽഎ, കെവി തോമസിനെതിരെ ജയശങ്കർ! | Advocate A Jayasankar's facebook post against KV Thomas - Malayalam Oneindia\n12 min ago ഭാവി സോണിയയുടെ കൈകളില്; കര്‍ണാടകത്തില് നിലപാട് വ്യക്തമാക്കി ജെഡിഎസ്, സഖ്യം തുടരുമോ?\n21 min ago സംസ്ഥാനത്ത് 1038 ദുരന്തബാധിത വില്ലേജുകള്; മലപ്പുറത്തും വയനാട്ടിലും മുഴുവന് വില്ലേജും പട്ടികയില്\n26 min ago ആര് പറഞ്ഞാലും മോദിയുടെ ദുഷ്ചെയ്തികള് അനുകൂലിക്കാനാവില്ല, തരൂരിനെ തള്ളി ചെന്നിത്തല\n1 hr ago ചെക്ക് കേസ്; തുഷാർ വെള്ളാപ്പള്ളിക്കെതിരായ കേസിൽ നിലപാട് കടുപ്പിച്ച് നാസിൽ!\nMovies ട്രോളിക്കൊല്ലരുതേയെന്ന അഭ്യര്‍ത്ഥനയുമായി ലെച്ചു! നടിയെ വിടാതെ ട്രോളന്മാര്! വൈറല് വീഡിയോ\nഉമ്മൻചാണ്ടിയെ വെട്ടി മന്ത്രിയായി, കരുണാകരന്റെ കടാക്ഷത്തിൽ എംഎൽഎ, കെവി തോമസിനെതിരെ ജയശങ്കർ!\nPublished: April 15 2018, 16:42 [IST]\nപ്രധാനമന്ത്രി നരേന്ദ്രമോദിയെ പുകഴ്ത്തിയതിനെ ന്യായീകരിച്ച കെവി തോമസ് എംപിക്ക് അഡ്വ. ജയശങ്കറിന്റെ പരിഹാസം. തന്റെ ഫേസ്ബുക്ക് പേജിലൂടെയാണ് കെവി തോമസിനെതിരെ തുറന്നടിച്ചിരിക്കുന്നത്. ജീവിക്കാന് പഠിച്ചയാളാണ് പ്രൊഫ കെവി തോമസ്. ഇനി, കെപിസിസി പ്രസിഡന്റ്, കേരള മുഖ്യമന്ത്രി എന്നീ സ്ഥാനങ്ങളേ മാഷിനു കിട്ടാന് ബാക്കിയുള്ളൂ എന്ന് ജയശങ്കർ പരിഹസിക്കുന്നു. . മോദിയുടെ മഹത്വം കേരളത്തിലെ ചില ഖദര്‍ധാരികള്‍ക്ക് ഇനിയും മനസിലായിട്ടില്ല. മാഷിനോട് വിശദീകരണം ചോദിക്കുമെന്നാണ് ഹസ്സന്‍ജിയുടെ ഭീഷണി. ഈ ഓലപ്പാമ്പു കണ്ടാൽ പേടിക്കുന്നയാളല്ല പ്രൊഫ. കെവി തോമസ് എന്നും അദ്ദേഹം പരിഹസിക്കുന്നു.\nകരുണാകരന്റെ കരുണാ കടാക്ഷം കൊണ്ടുമാത്രം എംഎല്‍എയും മന്ത്രിയുമായ വ്യക്തിയാണ് കെവി തോമസെന്നും ഉമ്മൻചാണ്ടിയെ വെട്ടിയാണ് മന്ത്രിയായതെന്നും ഫേസ്ബുക്ക് പോസ്റ്റിൽ പറയുന്നു. ദില്ലിയിലും തിരുത കൊടുത്ത് മാഡത്തിന്റെ മനം കവര്‍ന്നു. സോണിയ പ്രിയങ്കരി എന്ന പുസ്തകമെഴുതി നമ്പര് 10 ജനപഥില് സ്വാധീനം ഉറപ്പിച്ചെന്നും അദ്ദേഹം പരിഹസിക്കുന്നു. മാഷ് നല്ലനേരം നോക്കി ബിജെപിയില് ചേരും. നരേന്ദ്രമോദി പ്രിയങ്കരന് എന്ന പുസ്തകം എഴുതി പ്രസിദ്ധീകരിക്കും. 2019ല് സഹമന്ത്രിയല്ല, ക്യാബിനറ്റ് മന്ത്രിയാകും എന്നത് ഉറപ്പാണെന്നും ജയശങ്കര് കുറിക്കുന്നു. ഫേസബുക്ക് പോസ്റ്റ് ഇങ്ങനെ...\nജീവിക്കാൻ പഠിച്ച വ്യക്തി\nജീവിക്കാന് പഠിച്ചയാളാണ് പ്രൊഫ കെവി തോമസ് എന്നു തുടങ്ങുന്നതാണ് ജയശങ്കരിന്റെ ഫേസ്ബുക്ക് പോസ്റ്റ് തുടങ്ങുന്നത്. കരുണാകരനു തിരുത കൊടുത്ത് മൂന്നു തവണ പാര്‍ലമെന്റംഗമായി. ഫ്രഞ്ച് ചാരക്കേസില് കുടുങ്ങി തെരഞ്ഞെടുപ്പു തോറ്റപ്പോള് ഡിസിസി പ്രസിഡന്റായി, എറണാകുളം എംഎല്‍എ ആയി. ഉമ്മന്‍ചാണ്ടിയെ വെട്ടി മന്ത്രിയായി. കരുണാകരന്റെ കരുണാ കടാക്ഷം കൊണ്ടുമാത്രം എംഎല്‍എയും മന്ത്രിയുമായ മാഷ്, കൃത്യം മൂന്നു മാസത്തിനകം ആന്റണിയുടെ വിശ്വസ്തനായി. ദല്‍ഹിയിലും തിരുത കൊടുത്ത് മാഡത്തിന്റെ മനം കവര്‍ന്നു. സോണിയ പ്രിയങ്കരി എന്ന പുസ്തകമെഴുതി നമ്പര് 10 ജനപഥില് സ്വാധീനം ഉറപ്പിച്ചെന്ന് ജയശങ്കർ പറയുന്നു.\nഹൈബി ഈഡനെ വെട്ടി വീണ്ടും പാര്‍ലമെന്റംഗമായി. പ്രൊഫ പിജെ കുര്യന്റെ മോഹങ്ങള് തല്ലിക്കൊഴിച്ച് കേന്ദ്ര സഹമന്ത്രിയായി. അധികം വൈകാതെ സ്വതന്ത്ര ചുമതല സംഘടിപ്പിച്ചു. 2014ലെ മോദി തരംഗത്തെയും തോമസ് മാഷ് പുല്ലുപോലെ അതിജീവിച്ചു, പബ്ലിക് അക്കൗണ്ട്‌സ് കമ്മിറ്റി ചെയര്‍മാനായി. ഇനി, കെപിസിസി പ്രസിഡന്റ്, കേരള മുഖ്യമന്ത്രി എന്നീ സ്ഥാനങ്ങളേ മാഷിനു കിട്ടാന് ബാക്കിയുള്ളൂ. കൊച്ചിക്കായലില് തിരുതയുണ്ടെങ്കില് അതും വൈകാതെ കരഗതമാകും. അതാണ് തോമസ് മാഷ്; കുമ്പളങ്ങിയുടെ വീരപുത്രനെന്നും ഫേസ്ബുക്കിലൂടെ ജയശങ്കർ പരിഹസിക്കുന്നു.\nഅന്ധമായി ആരെയും എതിർക്കില്ല...\nഅന്ധമായി ആരെയും എതിര്‍ക്കുന്നയാളല്ല തോമസ് മാഷ്. നന്മ എവിടെക്കണ്ടാലും അംഗീകരിക്കും, അഭിനന്ദിക്കും. കരുണാകരനായാലും ആന്റണിയായാലും പിണറായി വിജയനായാലും നരേന്ദ്രമോദി ആയാലും അതിനു മാറ്റമില്ല. ബിജെപിയുടെ വര്‍ഗീയ രാഷ്ട്രീയത്തോട് എതിര്‍പ്പുളളയാളാണ് തോമസ് മാഷ്. പക്ഷേ, മോദിയുടെ ഭരണ പാടവത്തോട് ആദരവാണ്. അതു തുറന്നുപറയാനും മടിയില്ല. മോദിയുടെ മഹത്വം കേരളത്തിലെ ചില ഖദര്‍ധാരികള്‍ക്ക് ഇനിയും മനസിലായിട്ടില്ല. മാഷിനോട് വിശദീകരണം ചോദിക്കുമെന്നാണ് ഹസ്സന്‍ജിയുടെ ഭീഷണി. ഈ ഓലപ്പാമ്പു കണ്ടാല് പേടിക്കുന്നവനല്ല പ്രൊഫ കെവി തോമസ്. ഹൈക്കമാന്‍ഡില് ഹസ്സനേക്കാള് പിടിപാടുണ്ട് അദ്ദേഹത്തിന്. ഒരു നടപടിയും ഉണ്ടാവില്ല എന്ന് ഉറപ്പാണെന്നും അദ്ദേഹം പറയുന്നു.\nനല്ലനേരം നോക്കി ബിജെപിയില് ചേരും\nഇനി അഥവാ നടപടി എടുത്താലും പുല്ലാണ്. മാഷ് നല്ലനേരം നോക്കി ബിജെപിയില് ചേരും. നരേന്ദ്രമോദി പ്രിയങ്കരന് എന്ന പുസ്തകം എഴുതി പ്രസിദ്ധീകരിക്കും. 2019ല് സഹമന്ത്രിയല്ല, ക്യാബിനറ്റ് മന്ത്രിയാകും. വേണമെങ്കില് താമര കുമ്പളങ്ങിയിലും വിരിയും എന്ന് പറഞ്ഞുകൊണ്ടാണ് ജയശങ്കർ തന്റേ ഫേസ്ബുക്ക് പോസ്റ്റ് അവസാനിപ്പിക്കുന്നത്. അതേസമയം താന് പ്രധാനമന്ത്രി നരേന്ദ്രമോദിയെ പ്രകീര്‍ത്തിച്ചില്ലെന്ന് വിശദീകരിച്ച് എറണാകുളം എംപി കെവി തോമസ് രംഗത്ത് എത്തിയിരുന്നു. കേരള മാനേജ്‌മെന്റ് അസോസിയേഷന്റെ യോഗത്തില് ഇംഗ്ലിഷില് നടത്തിയ പ്രസംഗം ചില മാധ്യമങ്ങളില് തെറ്റിദ്ധാരണ ജനകമായ വിധത്തിലാണ് പ്രസീദ്ധീകരിച്ചതെന്ന് അദേഹം ഫെയ്‌സ്ബുക്ക് കുറിപ്പില് ആരോപിക്കുകായിരുന്നു. പ്രധാനമന്ത്രി നരേന്ദ്ര മോദി ജനദ്രോഹപരമായ തെറ്റായ തീരുമാനങ്ങള് എടുക്കുകയും എന്നാല് അവ മാനേജ്‌മെന്റ് സ്‌കില്ലോടുകൂടി നടപ്പിലാക്കുന്നുവെന്നുമാണ് പറഞ്ഞതെന്നും കെവി തോമസ് ഫേസ്ബുക്കിലൂടെ വ്യക്തമാക്കിയിരുന്നു.\nഅദ്ദേഹം നല്ലൊരു ഭരണ കര്‍ത്താവല്ല. മാധ്യമങ്ങളെയും ജുഡീഷ്യറിയെപ്പോലും തന്റെ മാനേജ്‌മെന്റ് സ്‌കില്ലിലൂടെ അനുകൂലമായി വരുതിയിലാക്കാന് അദ്ദേഹത്തിനു കഴിഞ്ഞിട്ടുണ്ടെന്നാണ് പറഞ്ഞത്. ഇത് മേദിയെ പുകഴ്ത്തലായി ചില മാധ്യമങ്ങള് വ്യാഖാനിക്കുകയായിരുന്നു. നല്ലൊരു ഭരണ കര്‍ത്താവല്ലെങ്കിലും തന്റെ മാനേജ്‌മെന്റ് സ്‌കില്ലിലൂടെ ജനങ്ങളെ തെറ്റിദ്ധരിപ്പിച്ച് മുന്നോട്ടു പോകുന്ന നരേന്ദ്രമോദിയുടെ പ്രവര്‍ത്തനം എങ്ങിനെയാണെന്നത് മാനേജ്‌മെന്റ് വിദ്യാര്‍ത്ഥികള്‍ക്ക് പഠന വിധേയമാക്കാമെന്നുമാണ് താന് പറഞ്ഞെതെന്നും കെവി തോമസ് വ്യക്തമാക്കിയിരുന്നു.\nദളിത് കലാപത്തിൽ ഉത്തർപ്രദേശിൽ ഫയൽ ചെയ്തത് 192 എഫ്ഐആർ; പോലീസ് അതിക്രമം, അനുഭവിക്കുന്നത് യാതനകൾ!\n\_"അതിഥി തൊഴിലാളികൾ...\_" അണമുറിയാത്ത സ്നേഹം, കണ്ണൂർ ജില്ല കലക്ടറുടെ എഫ്ബി പോസ്റ്റ് വൈറലാകുന്നു!\nപിണറായി ആദ്യം ബ്രാഹ്മണനാരാണെന്ന് പഠിക്കണം; രാമായണം ആദ്യ ദളിത് കാവ്യമെന്ന് ബി ഗോപാലകൃഷ്ണൻ!\nfacebook kv thomas mp minister mla ഫേസ്ബുക്ക് കെവി തോമസ് എംപി മന്ത്രി എംഎൽഎajayashankar എ ജയശങ്കര്\nAdvocate A Jayasankar's facebook post against KV Thomas\nStory first published: Sunday, April 15, 2018, 16:42 [IST]


19.3.2020 കോവിഡ് 19: Daily review | Infoclinic - The cure for ignorance is knowledge\n19.3.2020 കോവിഡ് 19: Daily review\nഇറ്റലിയിൽ ഇന്നലെ മാത്രം മരണസംഖ്യ 475, ഇതുവരെ ആകെ 2978 മരണങ്ങൾ. ഒന്നോ രണ്ടോ ദിവസങ്ങൾക്കുള്ളിൽ മരണസംഖ്യയിൽ ചൈനയെ മറികടക്കും. അവിടെ ഇന്നലെ മാത്രം നാലായിരത്തിലധികം കേസുകൾ റിപ്പോർട്ട് ചെയ്യപ്പെട്ടു. ഇതുവരെ ആകെ 35,000 ത്തിലധികം കേസുകൾ.\nലോകത്തിൽ ആകെ കേസുകൾ 210000 കഴിഞ്ഞു, മരണസംഖ്യ 8911. വെറും 12 ദിവസം കൊണ്ടാണ് ഒരു ലക്ഷത്തിൽ നിന്നും2ലക്ഷത്തിനു മുകളിലേക്ക് കേസുകൾ കൂടിയത്. നാലായിരത്തിൽ നിന്നും 8000 മരണങ്ങൾ എത്താൻ വേണ്ടി വന്നത് പത്തിൽ താഴെ ദിവസങ്ങൾ.\nലോകം കണ്ട ഏറ്റവും വലിയ മഹാമാരികളിൽ ഒന്നായി വളർന്നു കൊണ്ടിരിക്കുകയാണ് കോവിഡ് 19. മരണ നിരക്ക് താരതമ്യേന കുറവാണെങ്കിലും ഇത്രയധികം പേരെ ബാധിക്കുന്നതിനാൽ മരണ സംഖ്യ വളരെ കൂടുതലാണ്. 10% മരണ നിരക്കുള്ള SARS ബാധിച്ചത് 8500 ഓളം പേരിൽ, 813 മരണങ്ങൾ. 30 ശതമാനത്തിനു മുകളിൽ മരണനിരക്ക് ഉള്ള MERS ബാധിച്ചത് രണ്ടായിരത്തി അഞ്ഞൂറോളം പേരെ, 858 മരണങ്ങൾ. 40 ശതമാനത്തിലധികം മരണ നിരക്കുള്ള എബോള ബാധിച്ചത് നാൽപ്പത്തയ്യായിരത്തോളം പേരിൽ, മരണസംഖ്യ 15159.\nയൂറോപ്പിലാകെ സ്ഥിതിഗതികൾ ഗുരുതരമാണ്. സ്പെയിനിൽ ഇന്നലെ റിപ്പോർട്ട് ചെയ്യപ്പെട്ടത് 2920 കേസുകളും 105 മരണങ്ങളും. ഇതോടെ സ്പെയിനിൽ ഇതുവരെ ആകെ പതിനയ്യായിരത്തോളം കേസുകളും 638 മരണങ്ങളും.\nജർമ്മനിയിൽ ഇന്നലെ റിപ്പോർട്ട് ചെയ്യപ്പെട്ടത് 2960 കേസുകൾ, മരണങ്ങൾ 2. ഇതുവരെ ആകെ 12500 ഓളം കേസുകളിൽ നിന്ന് 28 മരണങ്ങൾ.\nഫ്രാൻസിൽ ഇത് റിപ്പോർട്ട് ചെയ്യപ്പെട്ടത് ആയിരത്തി നാനൂറിലധികം കേസുകളും 89 മരണങ്ങളും. ഇതുവരെ ആകെ 9000 ലധികം കേസുകളും 264 മരണങ്ങളും.\nയുകെയിൽ ഇന്നലെ മാത്രം 676 കേസുകളും 33 മരണങ്ങളും. ഇതുവരെ ആകെ 2626 കേസുകളിൽ നിന്നും 104 മരണങ്ങൾ.\nസ്വിറ്റ്സർലണ്ട്, നെതർലൻഡ്സ്, ഓസ്ട്രിയ എന്നിവിടങ്ങളിൽ ഇന്നലെ മാത്രം മുന്നൂറിലധികം കേസുകൾ റിപ്പോർട്ട് ചെയ്തു.\nഅമേരിക്കയിൽ ഇന്നലെ മാത്രം 1644 കേസുകളും 18 മരണങ്ങളും, ഇതുവരെ ആകെ എണ്ണായിരത്തിചില്വാനം കേസുകളിൽനിന്ന് 127 മരണങ്ങൾ.\nഇറാനിൽ ഇന്നലെ മാത്രം 1192 കേസുകൾ, 147 മരണങ്ങൾ. ഇതോടെ മരണസംഖ്യയിൽ ചൈനയ്ക്കും ഇറ്റലിയ്ക്കും പിന്നാലെ ഇറാനും 1000 കടന്നു.\nതെക്കൻ കൊറിയയിൽ ഇന്നലെ പുതുതായി കണ്ടു പിടിച്ചത് 93 കേസുകൾ, ഇന്നലെ മരണസംഖ്യ 3. അവിടെ 8500 ഓളം കേസുകളിൽ നിന്ന് 84 മരണങ്ങൾ.\nചൈനയിൽ നിന്നും പുതിയ കേസുകളുടെ റിപ്പോർട്ടുകൾ വളരെ കുറവാണ്. എൺപതിനായിരത്തിലധികം കേസുകളിൽ നിന്ന് 3237 മരണങ്ങൾ. ചൈനയിൽ ഇതുവരെ രോഗമുക്തി നേടിയവരുടെ എണ്ണം 69000 കടന്നു. ഗുരുതരാവസ്ഥയിൽ കഴിയുന്ന രോഗികളുടെ എണ്ണം 2700 ൽ താഴെയായി.\nആയിരത്തിലധികം കേസുകൾ റിപ്പോർട്ട് ചെയ്യപ്പെട്ട രാജ്യങ്ങളുടെ എണ്ണം 16, നൂറിലധികം കേസുകൾ റിപ്പോർട്ട് ചെയ്യപ്പെട്ട രാജ്യങ്ങളുടെ എണ്ണം 58.\nമലേഷ്യ, പോർച്ചുഗൽ, നോർവേ, ബെൽജിയം, ഓസ്ട്രേലിയ എന്നിവിടങ്ങളിൽ ഇന്നലെ മാത്രം നൂറിൽ കൂടുതൽ പുതിയ കേസുകൾ റിപ്പോർട്ട് ചെയ്യപ്പെട്ടു.\nജർമ്മനി, തെക്കൻ കൊറിയ എന്നിവിടങ്ങളിൽ വ്യാപകമായ ടെസ്റ്റ് സൗകര്യങ്ങൾ ഏർപ്പെടുത്തിയിട്ടുണ്ട് എന്ന് തോന്നുന്നു. രണ്ടു രാജ്യങ്ങളിലും കേസുകൾ കൂടുതലാണെങ്കിലും മരണസംഖ്യ കുറവാണ്.\nന്യൂയോർക്ക് സ്റ്റോക്ക് എക്സ്ചേഞ്ച് ഓൺലൈനിൽ കൂടി മാത്രം പ്രവർത്തിക്കുന്നതായിരിക്കും എന്ന് തീരുമാനമെടുത്തു. ഇറ്റലിയിൽ നിന്നും പരിശോധനകൾക്കായി 500000 സാമ്പിളുകൾ അമേരിക്കയിലേക്ക് എത്തിച്ചു എന്ന വാർത്ത വാഷിംഗ്ടൺ പോസ്റ്റ് റിപ്പോർട്ട് ചെയ്തിട്ടുണ്ട്.\nപോളണ്ട്, ഇറ്റലി എന്നീ രാജ്യങ്ങൾക്ക് ചൈന മെഡിക്കൽ ഉപകരണങ്ങളും കൊറോണ ടെസ്റ്റിങ് കിറ്റുകളും നൽകും.\nലോക്ക് ഡൗൺ നിയന്ത്രണങ്ങൾ പാലിക്കാതെ പുറത്തിറങ്ങിയവർക്ക് ഫ്രാൻസിൽ പിഴചുമത്തി തുടങ്ങി. 11000 രൂപയാണ് നിലവിൽ ഫൈൻ, അതിനിയും ഉയർത്താൻ സാധ്യതയുണ്ട്.\nലോക രാജ്യങ്ങൾ എല്ലാം തന്നെ അതിർത്തി നിയന്ത്രണം ഏർപ്പെടുത്തി കഴിഞ്ഞിട്ടുണ്ട്. പൗരന്മാർക്ക് സഹായധനം നൽകുന്ന കാര്യം പല രാജ്യങ്ങളും ചിന്തിച്ചുതുടങ്ങി. മാസാമാസം അടയ്ക്കേണ്ട ബില്ലുകൾ അടക്കുന്നതിന് കൂടുതൽ സമയം നൽകാൻ പലരാജ്യങ്ങളും തീരുമാനമെടുത്തു കഴിഞ്ഞു. പാൻഡെമിക് എഫക്ട് ലോക സമ്പദ് വ്യവസ്ഥയെ തന്നെ ബാധിച്ചു തുടങ്ങി. പല രാജ്യങ്ങളിലും പെട്രോൾ വില കുത്തനെ കുറഞ്ഞു. അന്താരാഷ്ട്ര വിപണിയിൽ ക്രൂഡോയിൽ വില കുറഞ്ഞതോടെ ആണിത്.\nപാകിസ്ഥാനിൽ ഇതുവരെ ആകെ 307 കേസുകളിൽ നിന്ന് രണ്ട് മരണങ്ങൾ എന്നാണ് വെബ്സൈറ്റുകൾ കാണിക്കുന്നത്. എന്നാ ലോകാരോഗ്യസംഘടനയുടെ സിറ്റുവേഷൻ (58) റിപ്പോർട്ടിൽ അവിടെ ലോക്കൽ ട്രാൻസ്മിഷൻ ആരംഭിച്ചിട്ടില്ല എന്നാണ് രേഖപ്പെടുത്തിയിരിക്കുന്നത്.\nഅവസാനം വിവരം കിട്ടുമ്പോൾ ഇന്ത്യയിലെ കേസുകൾ മിനിസ്ട്രി ഓഫ് ഹെൽത്ത് ആൻഡ് ഫാമിലി വെൽഫെയർ സ്ഥിരീകരിച്ചതനുസരിച്ച് 151 ൽ എത്തി നിൽക്കുന്നു. പക്ഷേ കേസുകൾ ട്രാക്ക് ചെയ്യുന്ന മറ്റ് സോഴ്സുകളുടെ കണക്ക് പ്രകാരം ഇത് 169 ആണ്.\n152 (133 ഔദ്യോഗികം) ആക്ടീവ് കേസുകളും3മരണങ്ങളും 14 റിക്കവറികളുമാണ് ഇതുവരെ റിപ്പോർട്ട് ചെയ്തിരിക്കുന്നത്. മാർച്ച് പതിനാറാം തിയതി 114 കേസുകളായിരുന്നു ഉണ്ടായിരുന്നത്. ഇന്ത്യ ഇരുപതിൽ നിന്ന് നൂറിൽ എത്തിച്ചേരാൻ 10 ദിവസങ്ങളോളം എടുത്തു. അവിടെനിന്ന് 150 കടക്കാൻ നാല് ദിവസങ്ങളാണ് എടുത്തത്.\nതമിഴ്നാട്ടിലെ രണ്ടാമത്തെ കേസ് റിപ്പോർട്ട് ചെയ്തതും പുതിയ വാർത്തകളിൽപ്പെടുന്നു. തമിഴ്നാട് എയർപോർട്ടുകളിൽ ശ്രദ്ധ കേന്ദ്രീകരിച്ചിരുന്നുവെങ്കിലും റെയിൽ മാർഗം എത്തിച്ചേർന്ന ഡൽഹി സ്വദേശിയിലാണ് രണ്ടാം കേസ് സ്ഥിരീകരിച്ചത്. സംസ്ഥാനങ്ങളും കേന്ദ്രഭരണപ്രദേശങ്ങളുമടക്കം പതിനേഴ് ഇടങ്ങളിലാണ് കേസുകൾ റിപ്പോർട്ട് ചെയ്തിരിക്കുന്നത്.\nഇന്ത്യൻ സൈന്യം ആദ്യ കേസ് സ്ഥിരീകരിച്ചതും ഇന്നലത്തെ വാർത്തയിലൊന്നാണ്. കോണ്ടാക്റ്റുകളെ ക്വാറൻ്റൈൻ ചെയ്യുന്നതടക്കമുള്ള നടപടികൾ അതെത്തുടർന്ന് ചെയ്തിട്ടുണ്ട്. കേരളത്തിൽ ഇന്നലെ പുതിയ കേസുകളൊന്നും സ്ഥിരീകരിച്ചില്ലെങ്കിലും ഇരുപത്തിയയ്യായിരത്തിലേറെപ്പേർ ഹോം – ഹോസ്പിറ്റൽ ഐസൊലേഷനുകളിലാണ്. 4600ൽ അധികം പേരെ രോഗബാധയില്ല എന്ന് കണ്ട് ഒഴിവാക്കിയിട്ടുണ്ട്.\nഐ.സി.എം.ആർ കണക്കുകളനുസരിച്ച് ഇന്ത്യയിൽ മാർച്ച് 18ന് വൈകുന്നേരം ആറ് മണി വരെ 13,125 സാമ്പിളുകളാണ് പരിശോധിച്ചിരിക്കുന്നത്. ഇതിൽ നിന്ന് 150 എണ്ണം പോസിറ്റീവായി, അതായത് 1.06% . കേരളത്തിൽ നിന്ന് പരിശോധനയ്ക്ക് അയച്ചത് 2550 സാമ്പിളാണ് ഫലം വന്ന 2140 സാമ്പിളുകൾ നെഗറ്റീവാണ്.\nഒരു ലക്ഷത്തിൽ ഒരാൾക്ക് എന്ന രീതിയിലാണ് ഇന്ത്യയുടെ ഇപ്പോഴത്തെ ടെസ്റ്റുകളുടെ നിരക്ക്. മില്യണിൽ പത്ത് പേർക്ക് എന്ന നിരക്കിൽ. അതിനെക്കാൾ കുറഞ്ഞ നിരക്കുള്ള രാജ്യങ്ങൾ ചുരുക്കമാണ്. എന്നിരുന്നാലും ഇന്ത്യയിൽ കമ്യൂണിറ്റി ട്രാൻസ്മിഷൻ റിപ്പോർട്ട് ചെയ്യപ്പെട്ടതായി ഇതുവരെ സൂചനയില്ല.\nകൽബുർഗിയിൽ ഇന്ത്യയിലെ ആദ്യ കോവിഡ് മരണം റിപ്പോർട്ട് ചെയ്യപ്പെട്ട രോഗിയെ ചികിൽസിച്ച ഡോക്ടർ പോസിറ്റീവ് ആയി എന്ന വാർത്ത റിപ്പോർട്ട് ചെയ്യപ്പെട്ടിരുന്നു. അതോടൊപ്പം കൂട്ടിവായിക്കേണ്ടിവരും തമിഴ്‌നാട്ടിലെ ട്രെയിൻ യാത്രികനെയും. രണ്ടും കൂടുതൽ കേസുകളുണ്ടാവാനുള്ള സാദ്ധ്യതകളിലേക്കാണു വിരൽ ചൂണ്ടുന്നത്. എയർപോർട്ട് പോലെ സ്ക്രീനിങ്ങും മറ്റും നടത്താൻ കഴിയുന്നത്ര റെയിൽവേ സ്റ്റേഷനിൽ കഴിയില്ല എന്നത് വിഷമകരമായ വസ്തുതയാണ്.\nകേരളത്തിൽ പലസ്ഥലങ്ങളിലും ജാഗ്രത പുലർത്തുന്ന കാര്യത്തിൽ പുറകോട്ട് പോകുന്നുണ്ടോ എന്നൊരു സംശയമുണ്ട്. ബ്രേക്ക് ദ ചെയിൻ ക്യാമ്പയിൻ ഉദ്ഘാടനത്തിന്റെ ഭാഗമായി പോലും ചെറുതല്ലാത്ത ആൾക്കൂട്ടം പല സ്ഥലങ്ങളിലും കാണുന്നു. ആരാധനാലയങ്ങളിലെ കൂട്ട പ്രാർത്ഥന പോലെ തന്നെ ഒഴിവാക്കേണ്ട ഒന്നാണ് ഉദ്ഘാടന മഹാമഹങ്ങൾ. ഉദ്ഘാടനം പോലുള്ള കാര്യങ്ങളിലൊക്കെ ടെലി സൗകര്യം ഉപയോഗിച്ചാൽ നന്നായിരിക്കും.\nനമ്മൾ മനസ്സിലാക്കേണ്ട ഒരു കാര്യം ഇത് ഒന്നോ രണ്ടോ ആഴ്ചകൊണ്ട് തീരുന്ന പ്രശ്നമല്ല എന്നതാണ്. അതിനായി നമ്മൾ തയ്യാർ എടുക്കേണ്ടിവരും. അഞ്ചോ ആറോ മാസങ്ങൾ വരെ ചിലപ്പോൾ നീണ്ടുനിൽക്കാൻ സാധ്യതയുള്ള ഒരു പ്രശ്നമാണിത്. വർഷകാലം ആരംഭിക്കുന്നതിനു മുമ്പ് ലോക്കൽ ട്രാൻസ്മിഷൻ സാധ്യത പൂർണ്ണമായും ഇല്ലാതാക്കിയില്ലെങ്കിൽ നമുക്ക് ബുദ്ധിമുട്ടുണ്ടാകും. പക്ഷേ അതത്ര എളുപ്പമല്ല. എലിപ്പനിയും ഡെങ്കിപ്പനിയും മറ്റു ജലജന്യരോഗങ്ങൾ കൂടി ഇതിനൊപ്പം വന്നാൽ നേരിടാൻ ഒട്ടും എളുപ്പമല്ല. എന്നാൽ ആ സമയത്തേക്ക് നമ്മൾ തയ്യാറായിരിക്കുകയും വേണം.\nഅസുഖം ബാധിച്ചവരിൽ 10 ശതമാനം വരെ ഐസിയു അഡ്മിഷനും ഏറ്റവും കുറഞ്ഞത് ഒരു ശതമാനമെങ്കിലും മരണനിരക്കും നമ്മൾ പ്രതീക്ഷിക്കണം. ആരോഗ്യ മേഖലയെ അതിനു സജ്ജമാക്കുക എന്നത് കൂടി ഇപ്പോൾ ചെയ്യണം. വെൻറിലേറ്ററുകളുടെ ലഭ്യത ഉറപ്പാക്കണം. ഈ വിഷയങ്ങൾ മാത്രം ഉൾപ്പെടുത്തിയ ലേഖനം വൈകാതെ ഇൻഫോ ക്ലിനിക്കിൽ പ്രസിദ്ധീകരിക്കും.\nഇന്ന് രണ്ട് അഭ്യർത്ഥനകൾ കൂടിയുണ്ട്, ഡോക്ടർമാരോടും സമൂഹത്തോടും\n1. PHC, CHC കളിലെയും പ്രൈവറ്റ് ആശുപത്രികളിലെയും ഡോക്ടർമാരോട്,\nകൊവിഡ് സംശയിക്കത്തക്ക ട്രാവൽ ഹിസ്റ്ററിയുള്ളതോ ഹോം ക്വാറൻ്റൈനിൽ ഇരിക്കുന്നതോ ആയ ഒരാൾ നിങ്ങളെ കാണാൻ വന്നാൽ, അയാളെ കാര്യം പറഞ്ഞു മനസിലാക്കി ഒരാംബുലൻസിൽ എത്രയും വേഗം ഏറ്റവും അടുത്തുള്ള ‘കൊറോണ ക്ലിനിക്കി’ലേക്ക് തന്നെ അയയ്ക്കണം. അത് കൊറോണയുടെ ലക്ഷണമുള്ളവരാണെങ്കിലും തലകറക്കമാണെങ്കിലും വയറുവേദനയാണെങ്കിലും അങ്ങനെ ചെയ്യണം. ഏതൊരു രോഗിക്കും വേണ്ട ചികിത്സ കൊറോണ ക്ലിനിക്കിൽ ലഭിക്കും.\nപകരം അവരെ മെഡിക്കൽ കോളേജ് കാഷ്വാലിറ്റിയിലേക്ക് പറഞ്ഞയച്ചാൽ അവിടെയുള്ള ഡോക്ടർമാർ കൂടി കോൺടാക്റ്റ് ലിസ്റ്റിൽ ഉൾപ്പെട്ട് ക്വാറൻ്റൈനിൽ പോകേണ്ടിയും വരും, രോഗിയെ കൊറോണ ക്ലിനിക്കിലേക്ക് തന്നെ പറഞ്ഞയക്കുകയും ചെയ്യും.\n2. ക്വാറൻ്റൈനിൽ കഴിയുന്ന മനുഷ്യരോട്,\nനിങ്ങൾ ചെയ്യുന്ന ത്യാഗത്തിൻ്റെ വലിപ്പം വളരെ വലുതാണ്. അതിന് ഒരുപാട് നന്ദിയുണ്ട്. പക്ഷെ, നിങ്ങൾക്ക് ക്വാറൻ്റൈൻ സമയത്ത് കൊവിഡിൻ്റെ ലക്ഷണങ്ങൾ വന്നാൽ മാത്രമല്ലാ ദിശയിൽ വിളിച്ചറിയിച്ച്, അവിടുന്ന് വരുന്ന വണ്ടിയിൽ ആശുപത്രിയിൽ പോകേണ്ടത്. മേൽപ്പറഞ്ഞത് പോലെയുള്ള എന്തസുഖം വന്നാലും ദിശ വഴി നേരിട്ട് കൊറോണ ക്ലിനിക്കിലേക്കേ ചെല്ലാവൂ. അടുത്തുള്ള ഏതെങ്കിലും ആശുപത്രിയിലോ ഡോക്ടറുടെ വീട്ടിലോ പോകരുത്.\nകൊറോണ ഐസൊലേഷനിൽ കൊറോണ മാത്രമല്ല ചികിത്സിക്കുന്നത്, കൊറോണയുള്ളതോ ഉണ്ടെന്ന് സംശയിക്കുന്നതോ ആയവർക്ക് എന്തസുഖമുണ്ടെങ്കിലും ചികിത്സിക്കും. റഫർ ചെയ്യേണ്ട ആവശ്യം ഉണ്ടെങ്കിൽ, ആവശ്യമായ നടപടി ക്രമങ്ങൾ അവിടെ നിന്ന് സ്വീകരിക്കും.\nക്വാറൻ്റൈനിൽ ഇരുന്ന രോഗി, വയറുവേദനയുമായി അടുത്തുള്ള ആശുപത്രിയിലും അവിടെ നിന്ന് മെഡിക്കൽ കോളേജ് കാഷ്വാലിറ്റിയിലും വന്ന സംഭവം ഇന്നലെ ഉണ്ടായി. ഇനിയുമങ്ങനെ ഉണ്ടാവാതിരിക്കാൻ എല്ലാവരും സഹകരിക്കുക.


'സിനിമ എന്നത് സംവിധായകന്റെ ആവിഷ്കാര സ്വാതന്ത്ര്യം ആണ്; 'ചുരുളിയിൽ' പ്രഥമ ദൃഷ്ട്യാ നിയമലംഘനം നടന്നിട്ടില്ല: ഹൈക്കോടതി - Cinemapranthan\nസിനിമയിൽ ഏതെങ്കിലും തരത്തിലുള്ള നിയമ ലംഘനം നടന്നിട്ടുണ്ടോ എന്ന് പരിശോധിച്ച് അറിയിക്കാൻ ഹൈക്കോടതി ഡിജിപിക്ക് നിർദേശം നൽകി\nസിനിമ എന്നത് സംവിധായകന്റെ ആവിഷ്കാര സ്വാതന്ത്ര്യം ആണ്, അതിൽ കൈ കടത്താൻ സാധിക്കില്ലെന്ന് ഹൈക്കോടതി. ലിജോ ജോസ് പെല്ലിശ്ശേരി സംവിധാനം ചെയ്ത ‘ചുരുളി’ ഒടിടി പ്ലാറ്റ്ഫോമിൽ നിന്ന് പിൻവലിക്കണമെന്നാവശ്യപ്പെട്ട് തൃശൂർ സ്വദേശിനിയായ അഭിഭാഷക പെഗ്ഗി ഫെൻ നൽകിയ ഹർജി പരിഗണിക്കുകയായിരുന്നു ഹൈക്കോടതി. ‘ചുരുളി’യിൽ നിയമ ലംഘനം നടന്നിട്ടില്ല എന്ന് അറിയിച്ച കോടതി വള്ളുവനാടൻ ഭാഷയോ, കണ്ണൂർ ഭാഷയോ സിനിമയിൽ ഉപയോഗിക്കാൻ എങ്ങനെയാണ് ആവശ്യപ്പെടുക? എന്നും ചോദിച്ചു.\nസിനിമ സംവിധായകന്റെ സൃഷ്ടിയാണ്. സംവിധായകന് കലാപരമായ സ്വാതന്ത്ര്യമുണ്ട്. ആവിഷ്കാരസ്വാതന്ത്ര്യം ഭരണഘടനാ അവകാശമാണ്. സിനിമ നിലവിലുള്ള ഏതെങ്കിലും നിയമം ലംഘിക്കുന്നുണ്ടോ എന്ന് മാത്രമേ പരിശോധിക്കാനാവൂ, പ്രഥമ ദൃഷ്ട്യാ ക്രിമിനൽ കുറ്റം നന്നതായി തോന്നുന്നില്ലന്നും കോടതി വ്യക്തമാക്കി.\nസിനിമക്ക് പ്രദർശനാനുമതി നൽകിയ സെൻസർ ബോർഡ് ക്രിമിനൽ നടപടിക്രമം ലംഘിച്ചെന്നാണ് ഹർജിക്കാർ ആരോപിച്ചത്. എന്നാൽ സിനിമ തിയേറ്ററുകളില്ല ഒടിടിയിലാണ് റിലീസ് ചെയ്തതെന്നും അത് കൊണ്ട് തന്നെ ആരെയും സിനിമ നിർബന്ധിച്ച് കാണിക്കുന്നില്ല എന്നും വിലയിരുത്തിയ കോടതി സിനിമയുടെ പ്രമേയത്തെക്കുറിച്ചല്ല പകരം ചില രംഗങ്ങളെ കുറിച്ച് മാത്രമാണ് പരാതിയെന്നും ചൂണ്ടിക്കാട്ടി.\nഅതേസമയം സിനിമയിൽ ഏതെങ്കിലും തരത്തിലുള്ള നിയമ ലംഘനം നടന്നിട്ടുണ്ടോ എന്ന് പരിശോധിച്ച് അറിയിക്കാൻ ഹൈക്കോടതി ഡിജിപിക്ക് നിർദേശം നൽകി. കേസിൽ ഡിജിപിയെ കോടതി സ്വമേധയാ കക്ഷി ചേർത്തു. ജസ്റ്റിസ് എൻ. നാഗേഷ് ആണ് ഹർജി പരിഗണിക്കുന്നത്.\nchuruli HighCourt LijoJosePellissery\nസല്‍മാനുമായുള്ള പ്രണയത്തെക്കുറിച്ചും വേർപിരിയലിനെക്കുറിച്ചും തുറന്ന് പറഞ്ഞ് സോമി അലി


49 പന്തില് ലക്ഷ്യം മറികടന്നു; ബാംഗ്ലൂരിന് 10 വിക്കറ്റ് വിജയം | IPL 2018 Kings Eleven Punjab vs Royal Challengers Bangalore\n49 പന്തില് ലക്ഷ്യം മറികടന്നു; ബാംഗ്ലൂരിന് 10 വിക്കറ്റ് വിജയം\nവിരാട് കോലിയും പാര്‍ത്ഥിവും പട്ടേലും ചേര്‍ന്ന് ബാംഗ്ലൂരിന് ആധികാരിക വിജയം സമ്മാനിക്കുകയായിരുന്നു.\nPublished: May 14, 2018, 10:36 PM IST Updated: May 14, 2018, 10:43 PM IST\nഇന്‍ഡോര്: കിങ്‌സ് ഇലവന് പഞ്ചാബിനെതിരെ തകര്‍പ്പന് വിജയവുമായി ബാംഗ്ലൂര് റോയല് ചലഞ്ചേഴ്‌സ്. 89 റണ്‍സ് ലക്ഷ്യവുമായി ഇറങ്ങിയ ബാംഗ്ലൂര് 8.1 ഓവറില് വിക്കറ്റ് നഷ്ടം കൂടാതെ വിജയ തീരത്തെത്തി. വിരാട് കോലിയും പാര്‍ത്ഥിവും പട്ടേലും ചേര്‍ന്ന് ബാംഗ്ലൂരിന് ആധികാരിക വിജയം സമ്മാനിക്കുകയായിരുന്നു.\n28 പന്തില് ആറു ഫോറിന്റേയും രണ്ട് സിക്‌സിന്റേയും അകമ്പടിയോടെ കോലി 48 റണ്‍സെടുത്തു. 22 പന്തില് നിന്ന് 40 റണ്‍സായിരുന്നു പാര്‍ത്ഥിവിന്റെ സംഭാവന. ചെറിയ സ്‌കോര് വേഗത്തില് നേടി പെട്ടെന്ന് തന്നെ കളിയവസാനിപ്പിക്കുകയായിരുന്നു ഇരുവരും.\nആകെ 15.1 ഓവര് മാത്രം ക്രീസില് നിന്ന പഞ്ചാബ് 88 റണ്‍സിന് എല്ലാവരും പുറത്താകുകയായിരുന്നു. നാല് ഓവറില് 23 റണ്‍സ് മാത്രം വഴങ്ങി മൂന്ന് വിക്കറ്റെടുത്ത ഉമേഷ് യാദവാണ് പഞ്ചാബിനെ ചെറിയ സ്‌കോറിലൊതുക്കിയത്.\nടോസ് നഷ്ടപ്പെട്ട് ബാറ്റിങ്ങിനിറങ്ങിയ പഞ്ചാബിന് 36 റണ്‍സിനിടയില് ആദ്യ വിക്കറ്റ് നഷ്ടപ്പെട്ടു. 21 റണ്‍സെടുത്ത കെ.എല് രാഹുലാണ് പുറത്തായത്. പിന്നീട് ഒരു തിരിച്ചുവരവിന് അശ്വിനും സംഘത്തിനും കഴിഞ്ഞില്ല. ആരോണ് ഫിഞ്ച് 26 റണ്‍സെടുത്ത് ചെറുത്ത് നില്‍ക്കാന് നോക്കിയെങ്കിലും അത് മോയിന് അലിക്ക് മുന്നില് അവസാനിച്ചു.\n14 പന്തില് 18 റണ്‍സെടുത്ത ക്രിസ് ഗെയ്ലിനെ ഉമേഷ് യാദവും മടക്കി. പഞ്ചാബിന്റെ എട്ടു ബാറ്റ്സ്മാന്‍മാരാണ് രണ്ടക്കം കാണാതെ പുറത്തായത്. മുഹമ്മദ് സിറാജ്, യുസ്വേന്ദ്ര ചാഹല്, ഗ്രാന്‍ഡ്ഹോം, മോയിന് അലി എന്നിവര് ഓരോ വിക്കറ്റ് വീതം നേടി. പഞ്ചാബിന്റെ മൂന്ന് ബാറ്റ്സ്മാന്‍മാര് റണ്‍ഔട്ടായി\nContent Highlights: IPL 2018 Kings Eleven Punjab vs Royal Challengers Bangalore\nയുവിയേയും ഡിവില്ലിയേഴ്‌സിനേയും പിന്നിലാക്കി; ടീം ഇന്ത്യയുടെ പടിവാതില്‍ക്കല് ദേവ്ദത്ത്


കന്മദത്തിലെ മോഹന്‍ലാലിന്റെ അമ്മവേഷം; കെപിഎസി ലളിതയെ അനുകരിച്ച ദേവനന്ദക്ക് കെെയ്യടിച്ച് സോഷ്യല് മീഡിയ - Janayugom Online\nNovember 13, 2020, 7:43 pm\nകന്മദത്തിലെ മോഹന്‍ലാലിന്റെ അമ്മവേഷം; കെപിഎസി ലളിതയെ അനുകരിച്ച ദേവനന്ദക്ക് കെെയ്യടിച്ച് സോഷ്യല് മീഡിയ\nദേവനന്ദയെന്ന കൊച്ചുമിടുക്കിയുടെ അഭിനയ മികവ് നവമാധ്യമങ്ങളിലൂടെ കണ്ട് കേരളക്കര അടക്കം വിസ്മയിപ്പിച്ചു. ലോഹിതദാസിന്റെ കന്മദം എന്ന സിനിമയില് കെപിഎസി ലളിത അവതരിപ്പിച്ച മോഹന്‍ലാലിന്റെ അമ്മവേഷം, ദേവനന്ദയെന്ന പത്ത് വയസ്സുകാരി ഫേ‌സ്ബൂക്കിലൂടെ വളരെ മികവോടെ അവതരിപ്പിച്ചാണ് മലയാളിമനസ്സുകളെ കീഴടക്കിയത്. കട്ടപ്പന പുളിയന്‍മല സ്വദേശിനി വരിക്കാനിയില് വീട്ടില് രതീഷ്-മയാ ദമ്പതികളുടെ മകളാണ് ദേവനന്ദ രതീഷ്. താന് അവതരിപ്പിച്ച വേഷം ഏറെ മികവോടെ ദേവനന്ദ അവതരിപ്പിക്കുന്നത് കണ്ട് കെപിഎസി ലളിത ഫോണില് വിളിച്ച് അഭനന്ദനം അറിയിച്ചു. ഒപ്പം നടനും സംവിധായകനുമായ നാദുര്‍ഷാ അടക്കമുള്ള നിരവധി ആളുകളുടെ അഭിനന്ദന പ്രവാഹം ഈ കൊച്ചുമിടുക്കിയെ തേടിയെത്തി.\nകഴിഞ്ഞ രണ്ട് വര്‍ഷത്തിനോടകം 300ല് പരം ടിക് ടോക് വിഡിയോകള് ചെയ്തുകഴിഞ്ഞു. ദേവാസുരം എന്ന ചിത്രത്തില് രേവതി അനശ്വരമാക്കിയ ഭാനുപ്രിയ, കിലുക്കം എന്ന ചിത്രത്തില് ഇന്നസെന്റ് അനശ്വരമാക്കിയ കിട്ടുണ്ണി അടക്കം നിരവധി വേഷങ്ങള് അവതരിപ്പിച്ച് ഏറെ പ്രശംസ പിടിച്ചുപറ്റി. സ്‌കൂള് തല മോണോആക്ട്, നാടക മത്സരങ്ങളിലൂടെ മികച്ച അഭിനയം കാഴ്ചവെച്ച ആത്മ ധൈര്യമാണ് ഈ മിടുക്കിയെ ടിക്‌ടോക് ചെയ്യുവാന് പ്രചോദനമായത്.\nഅമ്മ മായയുടെ പ്രേത്സാഹനവും സഹായവും എത്തിയതോടെ ടിക് ടോക്കില് വിഡിയോകള് ചെയ്യുവാന് തുടങ്ങി. വളരെ നല്ല പ്രതികരണങ്ങള് ലഭിക്കുവാന് തുടങ്ങിയതോടെ കൂടുതല് ശ്രദ്ധ നല്‍കി കഥാപത്രങ്ങള് അവതരിപ്പിച്ചുതുടങ്ങി. തിരഞ്ഞെടുക്കുന്ന ഒരോ കഥാപത്രങ്ങളുടേയും അഭിനയത്തിന്റെ സൂക്ഷമതലങ്ങള് ശ്രദ്ധാപൂര്‍വ്വം മണിക്കൂറുകള് എടുത്ത് പഠിച്ച് അവതരിപ്പിക്കുന്നതിലുള്ള ദേവനന്ദയുടെ മിടുക്കാണ് ശ്രദ്ധേയമാകുന്നത്.\nചെറുപ്രായത്തില് കവിഞ്ഞ അഭിനയതികവാണ് ഈ കൊച്ചുമിടുക്കി പുലര്‍ത്തി വരുന്നത്്. പുളിയന്‍മല കെഇയുപി സ്‌കൂളിലെ അഞ്ചാം ക്ലാസ് വിദ്യാര്‍ത്ഥിനിയാണ്. സ്‌കൂള് കലോല്‍സവത്തില് എല്‍പി വിഭാഗത്തില് ഭരതനാട്യം, കുച്ചിപ്പുടി എന്നിവയില് റാങ്ക് വിത്ത് എ ഗ്രേഡ് നേടിയ ദേവനന്ദയ്ക്ക് ആക്ടിങ് കോമ്പറ്റീഷനില് മികച്ച ബാലതാരത്തിനുള്ള പുരസ്‌കാരവും ഫെയ്‌സ് ബുക്ക് മത്സരങ്ങളില് 53 ഓളം അവാര്‍ഡുകളും നേടിയിട്ടുണ്ട്. രണ്ട് യൂടൂബ് വിഡിയോകളില് അഭിനയിച്ചുകഴിഞ്ഞു. ഭാവിയില് അഭിനേത്രിയാകണമെന്നും ഒപ്പം കലാമണ്ഡലത്തില് പഠിച്ച് മികച്ച നിര്‍ത്തകിയാകണം എന്നതുമാണ് ഈ കൊച്ചുമിടുക്കിയുടെ ആഗ്രഹം. പുളിയന്‍മലയിലെ ലോഡിങ് തൊഴിലാളിയാണ് പിതാവായ രതീഷ്. അമ്മ മായ വീട്ടമ്മയാണ്. ദേവദര്‍ശ്്, ദേവകൃഷ്ണ എന്നിവര് സഹോദരങ്ങള്.\nEnglish summary: Devanandha’s facebook video goes viral\n“റഷ്യ” ചിത്രീകരണം പൂര്‍ത്തിയായി\nഡോ. രജിത് കുമാര് നായകനാകുന്ന ‘സ്വപ്‌ന സുന്ദരി‘എന്ന ചിത്രത്തിന്റെ ഫസ്റ്റ് ലുക്ക് പോസ്റ്റര് പുറത്ത്: ഷിനു ശ്യാമളന് നായിക


കേരളത്തില് അടുത്ത മാസം ശക്തമായ മഴയ്ക്കും കാറ്റിനും സാധ്യതയെന്ന് മുന്നറിയിപ്പുമായി കേന്ദ്ര കാലാവസ്ഥാ നിരീക്ഷണ കേന്ദ്രം. മെയ് 29 മുതല് ജൂണ്4വരെ 146.8 മില്ലി മീറ്റര് മഴ ലഭിക്കുമെന്നാണ് പ്രവചനം. ജൂണ് 12 മുതല് 18 വരെ സാധാരണ മഴയേക്കാള് 50% അധിക മഴയുണ്ടാകും.\nഅടുത്ത നാല് ആഴ്ചയിലേക്കുള്ള ദീര്‍ഘകാല മഴ പ്രവചനമാണ് കാലാവസ്ഥാ വകുപ്പ് നടത്തിയിരിക്കുന്നത്. മെയ് അവസാനത്തോടെ മഴ ശക്തമാകുമെന്നാണ് മുന്നറിയിപ്പ്. മെയ് 28 വരെ 44.1 മില്ലീ മീറ്റര് മഴയുണ്ടാകും. സാധാരണ മഴയേക്കാള് 11 ശതമാനം അധിക മഴയാണ് ഇത്. മെയ് 29 മുതല് ജൂണ് നാല് വരെ മഴയുടെ ദീര്‍ഘകാല ശരാശരി 60.6 മില്ലിമീറ്ററാണ്. എന്നാല് 146.8 മില്ലിമീറ്റര് മഴ ലഭിക്കുമെന്നാണ് പ്രവചനം.\nജൂണ് അഞ്ചോടെ കാലവര്‍ഷം സംസ്ഥാനത്ത് ശക്തിപ്രാപിക്കും. ജൂണ് 05 മുതല് ജൂണ് 11 വരെ 69.2 മില്ലിമീറ്റര് മഴയുണ്ടാകും. എന്നാല് ജൂണ് 12 മുതല് ജൂണ് 18 ശരാശരി 51.6 മില്ലിമീറ്ററാണ് ലഭിക്കേണ്ടത്. ഈക്കാലയളവില് 77.2 മില്ലിമീറ്റര് മഴയായിരിക്കും കേരളത്തില് ശരാശരി ലഭിക്കുക എന്നാണ് കേന്ദ്ര കാലാവസ്ഥ വകുപ്പ് പ്രവചിക്കുന്നത്. സാധാരണ മഴയേക്കാള് 50% അധിക മഴയാണ് ഇത്. ഏതൊക്കെ പ്രദേശങ്ങളിലാണ് ശക്തമായ മഴയുണ്ടാകുകയെന്ന് കേന്ദ്ര കാലാവസ്ഥാ വകുപ്പ് വ്യക്തമാക്കിയിട്ടില്ല. എങ്കിലും അധിക മഴ മുന്നില്‍കണ്ട് ഒരുക്കങ്ങള് നടത്തണമെന്ന് ദുരന്ത നിവാരണ അതോറിറ്റി നിര്‍ദേശിച്ചിട്ടുണ്ട്.\nകേരള സമാജം ഓഫ് ഗ്രേറ്റര് ന്യൂയോര്‍ക്കിന്റെ 2014-ലെ ഭരണ സമിതിയെ തെരഞ്ഞെടുത്തു


വിമന് കളക്ടീവ് ഇന് സിനിമ സംഘടനയ്‌ക്കെതിരായി നടി ലക്ഷ്മിപ്രിയ ഉയര്‍ത്തിയ ആരോപണങ്ങള് ശരിവെച്ച് നടി സജിത മഠത്തില്. ലക്ഷിപ്രിയയുടെ ആരോപണങ്ങള് ശരിയാണ് എന്നാല് വിമന് കളക്ടീവ് ഇന് സിനിമയില് മനപ്പൂര്‍വ്വം അംഗത്വം നിഷേധിക്കില്ലെന്ന് സജിത മഠത്തില് വ്യക്തമാക്കി. സംഘടനയുടെ രജിസ്‌ട്രേഷന് സംബന്ധിച്ച കാര്യങ്ങള് പൂര്‍ത്തിയായാലുടന് അംഗത്വം വിതരണം ചെയ്യും . രജിസ്‌ട്രേഷന് നടിപടികള് സെപ്റ്റംബര് അവസാന വാരത്തോടെ പൂര്‍ത്തിയാകുമെന്നും അതിനു ശേഷം അംഗത്വ പ്രചരണം ആരംഭിക്കുമെന്നും സജിത പറഞ്ഞു.\nസംഘടനയുടെ ആശയങ്ങളുമായി യോജിക്കുന്ന എല്ലാവര്‍ക്കും അതില് അംഗങ്ങളാകാന് സാധിക്കും. മനപ്പൂര്‍വ്വം ആരെയും ഒഴിവാക്കില്ല. അംഗത്വം ആഗ്രഹിക്കുന്നവര് രജിസ്‌ട്രേഷന് നടപടികള് പൂര്‍ത്തിയാകുന്നതു വരെ കാത്തിരിക്കണമെന്നും സജിത പറഞ്ഞു. 20 പേര് അംഗങ്ങളായുള്ള ഒരു വര്‍ക്കിങ് ഗ്രൂപ്പ് ആണ് നിലവില് സംഘടനാ രൂപീകരണത്തിനുള്ള പ്രവര്‍ത്തനങ്ങള് മുന്നോട്ടു കൊണ്ടു പോകുന്നത്.\nനടി ആക്രമിക്കപ്പെട്ട സംഭവത്തോടെയാണ് ഇങ്ങനെയൊരു സംഘടന രൂപീകരിക്കേണ്ടതിന്റെ ആവശ്യകത ശക്തമായത്. നിലവില് പത്മപ്രിയയും രേവതിയും അടക്കമുള്ളവര് സംഘടനയുടെ പിന്നിലുണ്ട്. നിയമപരമായ നടപടികള് സ്വീകരിച്ച ശേഷം അത് ജനങ്ങളെ അറിയിക്കാന് ഒരു മാധ്യമമെന്ന നിലയിലാണ് തങ്ങള് ഫെയ്‌സ്ബുക്ക് ഉപയോഗപ്പെടുത്തുന്നതെന്നും സജിത മഠത്തില് പറഞ്ഞു.\nചലച്ചിത്രമേഖലയിലെ വനിതാ കൂട്ടായ്മയെക്കുറിച്ച് തനിക്കറിയില്ലെന്നും വനിതാകൂട്ടായ്മയുടെ വാര്‍ത്തകളും പ്രവര്‍ത്തനങ്ങളും മറ്റും മാധ്യമങ്ങളിലൂടെയാണ് താനറിയുന്നെന്നുമാണ് ലക്ഷ്മിപ്രിയ കഴിഞ്ഞദിവസം പറഞ്ഞത്. താന് മാത്രമല്ല ചലച്ചിത്രമേഖലയിലെ ഭൂരിഭാഗം വരുന്ന സ്ത്രീകളും അറിയുന്നത് അത്തരത്തില് മാത്രമാണെന്നും അവര് പറഞ്ഞു. കോട്ടയം പ്രസ്‌ക്ലബ്ബില് നടന്ന മുഖാമുഖം പരിപാടിയില് പങ്കെടുത്ത് സംസാരിക്കുകയായിരുന്നു അവര്. നിലവില് പത്തോ ഇരുപതോ പേര് മാത്രമാണ് വനിതാകൂട്ടായ്മയുടെ ഭാഗമായിട്ടുള്ളത്. മുതിര്‍ന്നവരടക്കം ഇരുനൂറിലേറെ പേര് ചലച്ചിത്രമേഖലയില് വനിതകളായിട്ടുണ്ട്. ഇവരെ ആരെയും സംഘടനയില് അംഗമാകണമെന്ന് ആവശ്യപ്പെട്ട് ആരെങ്കിലും സമീപച്ചതായി തനിക്കറിയില്ലെന്നും ലക്ഷ്മിപ്രിയ പറഞ്ഞിരുന്നു.


കണ്ണൂര് ജില്ലയില് ഹര്‍ത്താല് ; മട്ടന്നൂരില് യൂത്ത് കോണ്‍ഗ്രസ് നേതാവ് വെട്ടേറ്റു മരിച്ചു | Gramajyothi News\nകണ്ണൂര് ജില്ലയില് ഹര്‍ത്താല് ; മട്ടന്നൂരില് യൂത്ത് കോണ്‍ഗ്രസ് നേതാവ് വെട്ടേറ്റു മരിച്ചു\nFebruary 13, 2018 8:21 am Published by : Web Desk\nമട്ടന്നൂര് സ്റ്റേഷന് പരിധിയിലെ എടയന്നൂര് തെരൂരില് ബോംബെറിഞ്ഞു ഭീതി പരത്തിയ ശേഷം കോണ്‍ഗ്രസ് പ്രവര്‍ത്തകനെ വെട്ടിക്കൊലപ്പെടുത്തുകയായിരുന്നു. യൂത്ത് കോണ്‍ഗ്രസ് കീഴല്ലൂര് മണ്ഡലം പ്രസിഡന്റായിരുന്ന എടയന്നൂര് സ്‌കൂള് പറമ്പത്ത് ഹൗസില് ഷുഹൈബ് (30) ആണ് മരിച്ചത്. സംഭവത്തില് പ്രതിഷേധിച്ച് ഇന്ന് കണ്ണൂര് ജില്ലയില് ഹര്‍ത്താല് ആചരിക്കുമെന്ന് കോണ്‍ഗ്രസ് ഡിസിസി പ്രസിഡന്റ് സതീശന് പാച്ചേനി അറിയിച്ചു.\nരാത്രി 11.30-ഓടെ തെരൂരിലെ തട്ടുകടയില് ചായകുടിക്കുന്നതിനിടെ വാനിലെത്തിയ സംഘം ബോംബെറിയുകയും വെട്ടിപ്പരിക്കേല്‍പ്പിക്കുകയുമായിരുന്നു. കോണ്‍ഗ്രസ് പ്രവര്‍ത്തകരായ റിയാസ് (36), പള്ളിപ്പറമ്പത്ത് നൗഷാദ് (28) എന്നിവര്‍ക്കും പരിക്കേറ്റു. ഇവരെ കണ്ണൂരിലെ സ്വകാര്യ ആശുപത്രിയില് പ്രവേശിപ്പിച്ചു. അക്രമികള് വാനില് കയറി രക്ഷപ്പെട്ടു.\nഇരു കാലുകള്‍ക്കും സാരമായി വെട്ടേറ്റ ഷുഹൈബിനെ കോഴിക്കോട്ടേക്കു കൊണ്ടുപോകുംവഴി തലശ്ശേരി ഇന്ദിരാഗാന്ധി സഹകരണ ആശുപത്രിയില് ഇന്നു പുലര്‍ച്ചെ ഒരുമണിക്കാണ് മരിച്ചത്. കൊലപാതകത്തിന് പിന്നില് സിപിഐഎം ആണെന്ന് കോണ്‍ഗ്രസ് ആരോപിച്ചു.\nമൂന്നാഴ്ചമുമ്പ് എടയന്നൂര് എച്ച്.എസ്.എസില് എസ്.എഫ്.ഐ.-കെ.എസ്.യു. സംഘര്‍ഷമുണ്ടായിരുന്നു. ഇതുമായി ബന്ധപ്പെട്ട് ഷുഹൈബ് റിമാന്‍ഡിലായിരുന്നുവെന്ന് പോലീസ് പറഞ്ഞു. എടയന്നൂര് സ്‌കൂളിന് സമീപത്തെ മുഹമ്മദിന്റെയും റംലയുടേയും മകനാണ് മരിച്ച ഷുഹൈബ്. മൂന്ന് സഹോദരിമാരുണ്ട്. രാവിലെ ആറു മുതല് വൈകീട്ട് ആറു വരെ നടത്തുന്ന ഹര്‍ത്താലില് നിന്ന് വാഹനങ്ങളെ ഒഴിവാക്കിയതായി കോണ്‍ഗ്രസ് നേതൃത്വം അറിയിച്ചു.


ചാലക്കുടിപ്പുഴയിൽ മുതല; നാട്ടുകാർ കുരുക്കിട്ട് പിടിച്ചു - MALABAR FLASH\nHome floods Kerala News Thrissur കേരളം കേരള വാര്‍ത്ത ചാലക്കുടിപ്പുഴയിൽ മുതല; നാട്ടുകാർ കുരുക്കിട്ട് പിടിച്ചു\nതൃശൂർ: ചാലക്കുടിപ്പുഴയിൽ മുതലയെ കണ്ടെത്തി. പരിയാരത്തിനു സമീപം കാഞ്ഞിരപ്പിള്ളിയിൽ കണ്ടെത്തിയ മുതലയെ നാട്ടുകാർ പിടികൂടി. പുഴയില് ഇരവിഴുങ്ങി വിശ്രമിക്കുമ്പോഴായിരുന്നു മുതല നാട്ടുകാരുടെ ശ്രദ്ധയില്‍പ്പെട്ടത്. [www.malabarflash.com]\nനേരത്തേ ചാലക്കുടി പുഴയില് മുതലയെ കണ്ടവരുണ്ടെങ്കിലും കൂടുതല് പേര് ഇതു ശ്രദ്ധിച്ചത് ഇപ്പോഴായിരുന്നു. പുഴയുടെ അരികിലായി കിടന്നിരുന്ന മുതലയെ നാട്ടുകാര്‍തന്നെ കുരുക്കിട്ട് പിടികൂടി. ഉടനെ, പോലീസിനേയും വനംവകുപ്പ് ഉദ്യോഗസ്ഥരേയും അറിയിച്ചു. ഉദ്യോഗസ്ഥര് വരുന്നതു വരെ കാത്തുനിന്നിരുന്നെങ്കില് മുതല മറ്റിടങ്ങളിലേക്ക് പോകുമായിരുന്നു. അതുകൊണ്ടാണു സമയോചിതമായി ഇടപെട്ടതെന്നു നാട്ടുകാർ പറഞ്ഞു.\nചാലക്കുടി പുഴയില് അതിരപ്പിള്ളിയ്ക്കു സമീപം നേരത്തേയും മുതലയെ കണ്ടിരുന്നു. പാറപ്പുറത്തു വിശ്രമിക്കുകയായിരുന്ന മുതലയെ കുടുക്കാന് അന്ന് കഴിഞ്ഞില്ല. ചാലക്കുടി പുഴ കരകവിഞ്ഞൊഴുകിയപ്പോൾ മുതല പുഴയില്‍തന്നെയായിരുന്നു. കൂടുതല് അപകടം വരുത്തും മുൻപ് മുതലയെ പിടികൂടാന് കഴിഞ്ഞതു നന്നായെന്ന് ഉദ്യോഗസ്ഥരും പറയുന്നു.


ഗവര്‍ണറുടെ അതൃപ്തിയെ തുടര്‍ന്ന് മാറ്റിയ കെ.ആര് ജ്യോതിലാലിന് പൊതുഭരണ സെക്രട്ടറിയായി വീണ്ടും നിയമനം -\nഗവര്‍ണറുടെ അതൃപ്തിയെ തുടര്‍ന്ന് മാറ്റിയ കെ.ആര് ജ്യോതിലാലിന് പൊതുഭരണ സെക്രട്ടറിയായി വീണ്ടും നിയമനം\nതിരുവനന്തപുരം: ഐ.എ.എസ് തലപ്പത്ത് അഴിച്ചു പണി. ഗവര്‍ണറുടെ അതൃപ്തിയെ തുടര്‍ന്ന് നീക്കം ചെയ്യപ്പെട്ട കെ ആര് ജ്യോതിലാല് ഐ.എ.എസ് പൊതുഭരണ വകുപ്പില് തിരികെ എത്തി. എം ശിവശങ്കറിന് കൂടുതല് ചുമതലകള് നല്‍കി.\nഗവര്‍ണറുടെ അഡീഷണല് പിഎ ആയി ബി.ജെ.പി നേതാവ് ഹരി എസ് കര്‍ത്തയെ നിയമിച്ച ഉത്തരവിനൊപ്പം വിയോജന കുറിപ്പ് എഴുതിയ കെ ആര് ജ്യോതിലാലിന്റെ നടപടി ഗവര്‍ണറുടെ അതൃപ്തിക്ക് ഇടയാക്കിയിരുന്നു. പിന്നാലെ നയപ്രഖ്യാപന പ്രസംഗത്തില് ഒപ്പുവെയ്ക്കാതെ ഗവര്‍ണര് സര്‍ക്കാരിനെ സമ്മര്‍ദത്തിലാക്കി. പൊതുഭരണ വകുപ്പില് നിന്ന് കെ ആര് ജ്യോതിലാലിനെ മാറ്റിയായിരുന്നു സര്‍ക്കാര് അന്ന് പ്രതിസന്ധി മറികടന്നത്. എന്നാല് ഇപ്പോള് പൊതുഭരണ വകുപ്പിന്റെ അധിക ചുമതല കൂടി പ്രിന്‍സിപ്പല് സെക്രട്ടറിയായ കെ ആര് ജ്യോതിലാലിന് സര്‍ക്കാര് നല്‍കി.\nനിലവില് കായിക, യുവജനകാര്യ വകുപ്പ് പ്രിന്‍സിപ്പല് സെക്രട്ടറിയായ ശിവശങ്കര് ഐഎഎസിന് മൃഗസംരക്ഷണം, ക്ഷീര വികസനം, മൃഗശാല എന്നിവയുടെ അധിക ചുമതല കൂടി നല്‍കി. ശാരദ മുരളീധരന് ഐഎഎസിന് ഇലക്ട്രോണിക് ആന്റ് ഇന്‍ഫര്‍മേഷന് ടെക്‌നോളജി വകുപ്പിന്റെയും ബിശ്വാസ് സിന്‍ഹ ഐഎഎസിന് പ്ലാനിങ് ആന്റ് എകണോമിക് വകുപ്പിന്റെയും അധിക ചുമതല നല്‍കി. മൃഗസംരക്ഷണ വകുപ്പില് നിന്നും മാറ്റിയ ടിങ്കു ബിസ്വാളിന് ഭക്ഷ്യ സിവില് സപ്ലൈസ്, തുറമുഖം എന്നിവയുടെ ചുമതല നല്‍കി. കേന്ദ്ര ഡെപ്യൂട്ടേഷന് പൂര്‍ത്തിയാക്കി തിരികെ എത്തിയ കെ എസ് ശ്രീനിവാസിനെ ഫിഷറീസ് വകുപ്പിലും അജിത്ത് കുമാറിനെ പൊതുമരാമത്ത് വകുപ്പിലും നിയമിച്ചു. അവധി കഴിഞ്ഞ് തിരികെ എത്തിയ പ്രിയങ്ക ജിക്ക് വനിതാ ശിശു വികസന വകുപ്പ് ഡയറക്ടറുടെ ചുമതല നല്‍കി.\nനടിയെ ആക്രമിച്ച കേസ്: ദിലീപിന്റെ ജാമ്യം റദ്ദാക്കാന് ക്രൈംബ്രാഞ്ച് നീക്കം


സ്വാതന്ത്ര്യ ദിനം: രാജ്യമൊരുങ്ങി, കൊവിഡ് പോരാളികള്‍ക്ക് ആദരം | Independence Day 2020- History, importance and Ceremonies in Red Fort Delhi - Malayalam Nativeplanet\n»സ്വാതന്ത്ര്യ ദിനം: രാജ്യമൊരുങ്ങി, കൊവിഡ് പോരാളികള്‍ക്ക് ആദരം\nPublished: Friday, August 14, 2020, 22:28 [IST]\n7 hrs ago ഇന്ത്യക്കാര് കാത്തിരിക്കുന്ന ഹിമാലയ ട്രക്കിങ്ങ്, പരിധിയില്ലാത്ത സാഹസികത\nസ്വാതന്ത്ര്യത്തിന്‍റെ മഹത്തായ 74-ാം വാര്‍ഷികത്തിലേക്കു കടക്കുകയാണ് ഇന്ത്യ. ആധിപത്യത്തിന്‍റെ ചരടുകള് പൊട്ടിച്ചെറിഞ്ഞ് സ്വതന്ത്ര്യം നേടിയെടുക്കുവാനായി പതിറ്റാണ്ടുകളാണ് രാജ്യം പോരാടിയത്. സ്വജീവന് ബലിയര്‍പ്പിച്ചു തന്നെ ചില ധീരദേശാഭിമാനികള് സമരത്തിന് ആക്കം കൂട്ടി. നീണ്ട കാലത്തെ യാതനകള്‍ക്കും പോരാട്ടങ്ങള്‍ക്കും ശേഷം നേടിയെടു്ത സ്വാതന്ത്ര്യത്തിന്റെ നമ്മുടെ ജീവിതം തന്നെയാണ്. ഇന്ത്യന് സ്വാതന്ത്ര്യ സമരത്തെക്കുറിച്ചും അതിന്റ ചരിത്രത്തെക്കുറിച്ചും 2020 ലെ സ്വാതന്ത്ര്യ ദിനാഘോഷങ്ങളെക്കുറിച്ചും വായിക്കാം...\nചുരുങ്ങിയ വാക്കുകളില് ഇന്ത്യയുടെ സ്വാതന്ത്ര്യ ചരിത്രം വിവരിക്കുക എന്നത് തീര്‍ത്തും അസാധ്യമായ ഒന്നാണ്. എത്ര പറഞ്ഞാലും തീരാത്ത ആവേശം കൊള്ളിക്കുന്ന, ഒരുവേള കണ്ണീരിലാഴ്ത്തുന്ന കഥകളാണ് ഇവയത്രയും.\n1757 ല് പ്ലാസി യുദ്ധം വിജയിച്ചതു മുതലാണ് ഇന്ത്യയില് ബ്രിട്ടീഷ് ഈസ്റ്റ് ഇന്ത്യാ കമ്പനിയുടെയും അതുവഴി ബ്രിട്ടീഷുകാരുടെയും ഭരണത്തിന് തുടക്കമാകുന്നത്.\nബ്രിട്ടീഷ് സൈന്യത്തിന്‍റെ കന്‍റോണ്‍മെന്‍റായ ബരാക്പൂരിലാണ് ഒന്നാം സ്വാതന്ത്ര്യ സമരത്തിന് തുടക്കമിടുന്നത്. 1857 ല് ആയിരുന്നു ഇത്. ബ്രിട്ടീഷുകാരുടെ നിയമങ്ങള്‍ക്കെതിരെ മംഗള് പാണ്ഡെ എന്ന ശിപായി പ്രതികരിച്ചതിനെ തുടര്‍ന്നായിരുന്നു ഒന്നാം സ്വാതന്ത്ര്യ സമരം പൊട്ടിപ്പുറപ്പെട്ടത്.\nപിന്നീടിങ്ങോട്ട് സമരങ്ങള് തന്നെയായിരുന്നു. ഝാന്‍സി റാണിയും താന്തിയാ തോപ്പിയും ഭഗത്സിംങും റാഷ് ബിഹാരി ബോസ്, ഖുദിറാം ബോസ്, സുഭാഷ് ചന്ദ്ര ബോസ്, മഹാത്മാ ഗാന്ധി, സര്‍ദാര് വല്ലഭായ് പട്ടേല് തുടങ്ങി ധീരന്മാരായ ദേശാഭിമാനികളുടെ രക്തത്തിന്റെ വിലയാണ് ഇന്ന് നമ്മള് അനുഭവിക്കുന്ന സ്വാതന്ത്ര്യം. ഝാന്‍സിയിലെ യുദ്ധവും ജാലിയന് വാലാബാഗും ചൗരിചൗരാ സംഭവവും എല്ലാം ഇതിനോട് ചേര്‍ത്തു വായിക്കേണ്ടവയാണ്.\n74-ാം സ്വാതന്ത്ര്യ ദിനം\n1947 ഓഗസ്റ്റ് 15 നാണ് ഇന്ത്യ ബ്രിട്ടീഷുകാരില് നിന്നും സ്വാതന്ത്ര്യം നേടുന്നത്. ഇത് സ്വാതന്ത്ര്യത്തിന്‍റെ 74-ാം വാര്‍ഷികമാണ്. പ്രധാനമന്ത്രി ചെങ്കോട്ടയില് കൊടിയുയര്‍ത്തിയും രാജ്യത്തെ അഭിസംബോധന ചെയ്തും സൈനിക വിഭാഗങ്ങളുടെ പ്രകടനങ്ങളും ഒക്കെയായി ഓരോ വര്‍ഷവും ആയിരക്കണക്കിന് ജനങ്ങളുടെ സാന്നിധ്യത്തിലാണ് സ്വാതന്ത്ര്യദിനം ചെങ്കോട്ടയില് ആഘോഷിക്കുന്നത്.\nകൊവിഡും സ്വാതന്ത്ര്യ ദിനാഘോഷവും\nകൊവിഡിന്‍റെ പശ്ചാത്തലത്തില് കര്‍ശന നിയന്ത്രണങ്ങളോടെയാണ് ഇത്തവണ സ്വാതന്ത്ര്യ ദിനം ആഘോഷിക്കുന്നത്. ജനങ്ങളോട് വീടുകളില് തന്നെയിരുന്ന് ആഘോഷങ്ങള് പരിമിതപ്പെടുത്തുവാനാണ് നിര്‍ദ്ദേശം നല്കിയിരിക്കുന്നത്. ചില സംസ്ഥാനങ്ങള് സ്വാതന്ത്ര്യ ദിനാഘോഷങ്ങള് പാടേ ഒഴിവാക്കിയിട്ടുണ്ട്. മറ്റു സംസ്ഥാനങ്ങള് കൃത്യമായ മാര്‍ഗ്ഗനിര്‍ദ്ദേശത്തിന്‍റെ അടിസ്ഥാനത്തിലായിരിക്കും പ്രവര്‍ത്തിക്കുക.\nപ്രധാനമന്ത്രി ചെങ്കോട്ടയില് കൊടിയുയര്‍ത്തുന്നതോടെ ആരംഭിക്കുന്ന രാജ്യത്തെ ഔദ്യോഗിക സ്വാതന്ത്ര്യ ദിനാഘോഷം പരിമിതമായാണ് ഇത്തവണ ആഘോഷിക്കുക. പതിനായിരത്തിലേറെ വരുന്ന അതിഥികളാണ് ഓരോ വര്‍ഷവും ചെങ്കോട്ടയിലെ ആഘോഷത്തില് പങ്കെടുക്കുന്നത്. ഇത്തവണ ഇത് 250 ആളുകളായി കുറച്ചി‌ട്ടുണ്ട്. ചടങ്ങിനെത്തുന്നവര് മാസ്ക് ധരിക്കേണ്ടതും സാനിറ്റൈസര് ഉപയോഗിക്കേണ്ടത് നിര്‍ബന്ധവുമാണ്. സാമൂഹിക അകലവും പാലിക്കണം. എല്ലാ പ്രവേശ കവാടങ്ങളിലും തെർമൽ സ്ക്രീനിങ്ങിനുള്ള സൗകര്യങ്ങൾ ഒരുക്കീട്ടുണ്ട്. ചെങ്കോട്ടയിലും പരിസരങ്ങളിലും സാനിറ്റൈസേഷൻ പ്രവർത്തനങ്ങൾ കൃത്യമായി പാലിച്ച് വരുന്നുണ്ട്.\nകൊറോണ പോരാളികള്‍ക്ക് ആദരം\nലോകം നേരിടു് ഏറ്റവും വലിയ പ്രതിസന്ധിയില് മുന്നില് നിന്നു പോരാടുന്നവര്‍ക്ക് ഇത്തവണ സ്വാതന്ത്ര്യ ദിനത്തില് രാജ്യം ആദരവ് അര്‍പ്പിക്കും. ഡോക്ടര്‍മാര്, നഴ്സുമാര്, ആരോഗ്യപ്രവര്‍ത്തകര്, പോലീസുകാര് തുടങ്ങിയവരുടെ പ്രതിനിധികളെയാണ് ആദരിക്കുക. ഉച്ചയ്ക്ക് ശേഷം രാഷ്ട്രപതിഭവനിൽ നടക്കുന്ന ചടങ്ങിലാണ് ആദരം.\nRead more about: independence day festivals delhi


താളുകള് മറിയുമ്പോള്...(ഒരു പ്രവാസി ഡയറി).: ഒരമ്മയും മൂന്നു മക്കളും\nഒരമ്മയും മൂന്നു മക്കളും\nഇന്ന് ഭര്‍ത്താവിനോടൊപ്പം കാന്റീനില് ഇരുന്ന് ചൈനീസ് ഫുഡ് കഴിക്കുമ്പോള് എതിരിലെ\nമേശയില് ഒരു ചെറുപ്പക്കാരി അമ്മയും മൂന്നു പെണ്‍കുട്ടികളുമായി ഇരിക്കുന്നതു കണ്ടു\nമൂത്ത കുട്ടികള്‍ക്ക് മൂന്നും അഞ്ചും വയസ്സു പ്രായം. ഇളയ കുട്ടി നടന്നു തുടങ്ങിയിട്ടേ ഉള്ളു. എന്നിട്ടും ആ കുട്ടിയെ എതിരിലെ കസേരയില് നിര്‍ത്തിയിരിക്കുന്നു. ആ കുട്ടി വീണുപോകുമോ എന്ന പരിഭ്രമം എനിക്ക്. ആ അമ്മയില് ഒരു ഉല്‍ക്കണ്ഠയും കണ്ടില്ല. അവള് ഈ ലോകത്തൊന്നുമല്ലാത്തപോലെ. കുട്ടികള്‍ക്ക് ഭക്ഷണം വരുത്തിക്കൊടുത്തിട്ട് തളര്‍ന്നിരിക്കുന്ന അമ്മ. അവര്‍ക്ക് എന്തോ കടുത്ത മാനസിക തളര്‍ച്ചപോലെ.\nഇനി ഈ ജന്മം ആണ്‍കുട്ടിയുടെ അമ്മയാകാനാവില്ലെന്ന തളര്‍ച്ച;\nഈ ജന്മം തന്റെ സ്ത്രീത്വം അപൂര്‍ണ്ണമായി തന്നെ അവശേഷിക്കും എന്ന മര‍വിപ്പ്;\nഭര്‍ത്താവ് ഇക്കാരണത്താല് തന്നെ ഉപേക്ഷിക്കുമോ എന്ന ഭയമാകാം;\nഅവഹേളീക്കുന്ന സമൂഹത്തിന്റെ മുന്നില് തളര്‍ന്നിരിക്കുന്നതാകാം;\nഅതിനിടയില് ഈ കൊച്ചുകുട്ടികളെ വളര്‍ത്തിയെടുക്കുകയും വേണം.\nഎനിക്ക് അടുത്ത് ചെന്ന് ആശ്വസിപ്പിക്കണമെന്നുണ്ട്. ‘വിഷമിക്കണ്ട , ഈ പെണ്‍കുട്ടികള് പഠിച്ച് മിടുക്കരായി വളരുമ്പോള് ആണ്‍കുട്ടികള് തരുന്ന സന്തോഷം തന്നെ അവരും തരും. ഈ വിഷമമൊക്കെ താല്‍ക്കാലികമാണ്’.\nഎന്റെ ആത്മാവ് ഒരു നിമിഷം എന്നില് നിന്നു പറന്ന് അവളുടെയരികില് ചെന്നു.\nഅവള് എന്നെ നോക്കി,\nആത്മാവില്ലാത്ത എന്റെ ശരീരം തിരിച്ച് അവളെയും.\nഅവളില് എന്തോ ഒരു തരി ഉല്‍സാഹം നുരയിടുന്നതായി കണ്ടു.\nഎന്റെ ആത്മാവ് അവളുടെ ആത്മാവുമായി സംവേദിച്ചതറിയാതെ ഞങ്ങള് അന്യോന്യം ഒരു നിമിഷം നോക്കി. അവളുടെ ചുണ്ടില് ഒരു ചെറു ചിരി വിടര്‍ന്നു. തോന്നിയതാണോ?\nപിന്നീട് അവള് പതിയെ ചെറിയ കുട്ടിയുടെ അടുത്ത് ചെന്നിരുന്ന് വാത്സല്യത്തോടെ ഭക്ഷണം ഊട്ടിക്കൊടുത്തു.\nഅതു കണ്ട് എന്റെ ഉള്ളം നിറഞ്ഞു\nആ കൊച്ചു കുട്ടി ഞാനാണെന്നപോലെ...\nഅവള് എന്റെ അമ്മയായപോലെ... ഒരു നിര്‍വൃതി.\nPosted by ആത്മ at 6:04 AM\n"ഇനി ഈ ജന്മം ആണ്‍കുട്ടിയുടെ അമ്മയാകാനാവില്ലെന്ന തളര്‍ച്ച;\nഈ ജന്മം തന്റെ സ്ത്രീത്വം അപൂര്‍ണ്ണമായി തന്നെ അവശേഷിക്കും എന്ന മര‍വിപ്പ്;"\nഇതൊക്കെയാണെന്ന് നിങ്ങള് എങ്ങിനെ assume ചെയ്തു ? വേറെ എന്തേലും ആയിക്കൂടെ ? അവരുടെ ഭര്‍ത്താവിനു3പെണ്‍കുട്ടികള് ആയതു കൊണ്ടു സന്തോഷമാണെങ്കിലോ ?\nകൊള്ളാം. ഇക്കാലത്ത് പെണ്ണായി ജനിക്കാനും വളരാനും ഒക്കെ ഒരു യോഗം വേണം.\nഅവരുടെ ഭര്‍ത്താവിനു സന്തോഷമായിരുന്നെങ്കില്\nഅവരില് ആ depression കാണില്ലായിരുന്നല്ലൊ\nകോറോത്ത് ചോദിച്ചത് എന്റെ നാവിലും വന്നു...പിന്നെ,ആത്മ ചേച്ചീടെ മറുപടി വായിച്ചപ്പോ,ഞാന് അതങ്ങ് വിഴുങ്ങി തിരിച്ചു പോകുന്നു.\nഈ word verification ഒഴിവാക്കിയില്ലെങ്കില്,ഞാന് അടുത്ത തവണ വരുമ്പോള് കമന്റ് തരാതെ ഇട്ടിട്ടു പോകും കേട്ടോ...\nഅയ്യോ! വീണ്ടും വന്നോ!:)\nഇപ്പത്തന്നെ word verification മാറ്റിയേക്കാം.\ndepression നു കാരണം വേറെന്തെങ്കിലും ആകാനും സാധ്യത ഇല്ലേ :)...\nയഥാര്‍ത്ഥ കാരണം ഇതാണെന്ന് താങ്കള് തീര്‍ത്തു പറയുന്നതു എങ്ങിനെയാണെന്നാണ് എനിക്ക് മനസിലാവാത്തത് :)... അങ്ങിനെയാണെങ്കില് ആണ്കുട്ടികളുള്ള അമ്മമാര്‍ക്ക് ഒരിക്കലും depression വരില്ലേ ?\nആണ്‍കുട്ടികളുള്ളവര്‍ക്കും depression വരും.\nഇപ്പോള് സന്തോഷമായോ? :)\nപക്ഷെ, അതിന് പാവം എന്നെയും എന്റെ കഥാപാത്രത്തിനെയും വഴക്ക് പറയുന്നതെന്തിനാ?\nപെണ്ണുങ്ങള്‍ക്കു ഈ ലോകത്തില് depression ഉള്ള\nഅവകാശവും ഇല്ലേ എന്റെ ദൈവമേ!:(\nഎനിക്കു തോന്നുന്നത് ആണ്മക്കളുള്ള അമ്മമാര്‍ക്ക്\nഡിപ്രഷന് വരുന്നത് നല്ല തല്ലുകിട്ടാത്തതു കൊണ്ടാകുമെന്നാണ്. ഇല്ല ഞാന് വെറുതെ ആത്മഗതം പറഞ്ഞതാണേ:)\nആ യുവതിയുടെ കണവന് തീര്‍ച്ചയായും ഒരു പട്ടാളക്കാരന് ആയിരിക്കും എന്നാണ് എനിക്ക് തോന്നുന്നത്.അങ്ങേരു ലീവിന് വരാത്തത് കൊണ്ടാകാം ഈ ഡിപ്രഷന് ...\nഅയ്യോ!!!! ചുമ്മാ ഒരു രസത്തിന് തര്‍ക്കിച്ചതല്ലേ! ഞാന് നിര്‍ത്തീ :)\n"എനിക്കു തോന്നുന്നത് ആണ്മക്കളുള്ള അമ്മമാര്‍ക്ക്\nഡിപ്രഷന് വരുന്നത് നല്ല തല്ലുകിട്ടാത്തതു കൊണ്ടാകുമെന്നാണ്"\n- അമ്മമാരെയൊക്കെ തല്ലണത് മോശല്ലേ ;)... ഞാന് ഈ ഏരിയയിലൊന്നും ഇനി കാണാത്ത വിധം ഓടി :)\nഎന്റെ കഥയിലെ നായികയെ തരം താഴ്ത്തിയേ അടങ്ങു എന്നു തന്നെ അല്ലെ? :)\nപക്ഷെ, നിങ്ങള് പറയുന്നതല്ല അവളുടെ വിഷമം.\nഈ കൊച്ചു രാജ്യത്ത് അങ്ങിനെ പട്ടാളത്തിലൊന്നും പോയി രക്ഷപ്പെടാന് പറ്റില്ല.\nമി. കോറോത്ത് (എന്തൊരു പേരാണെന്റെ ഭഗവാനേ!)\nഈ പേരിനുള്ളില് കിടന്ന് വീര്‍പ്പുമുട്ടുന്ന ഒരാത്മാവില്ലെ\nഅല്ല അറിയാന് വയ്യാത്തോണ്ട് ചോദിച്ചതാണേ,\nകൂട്ടുകാര്‍ക്കൊക്കെ ശരിയായ പേരു പറഞ്ഞുകൊടുക്കും എന്നിട്ട്\nപാവം ആത്മയ്ക്കു മുന്നില് ഒരു വല്ലാത്ത പേരും!\nപേരിലാണോ ആത്മാവിലാണോ കാര്യം :)...ആത്മാവിലല്ലേ :):)\nപിന്നേം വന്നു പേരില്ലാത്ത ഒരാത്മാവിനേം കൊണ്ട്.\nആ പാവം ആത്മാവെന്തു പിഴച്ചു?\nഈ ആത്മാവ് ഇവിടെ ‘ഉം സാരമില്ല’ എന്നും പറഞ്ഞ് യാത്രയാക്കിയതല്ലായിരുന്നോ?\nഹും.. എന്നാലും അറ്റ് ലീസ്റ്റ് ഒരു ബ്ലോഗുപേരുപോലുമില്ലാത്ത ഒരാത്മാവായിപ്പോയല്ലൊ!\nഒന്നു കരയാമെന്നു വച്ചാല്, ഇവിടെ കരയുന്നതിനു ചിഹ്നമൊന്നും ഇല്ലേ :(\nഅവരുടെ ഡിപ്രഷനു കാരണം എന്തുമാകട്ടെ. പക്ഷെ ആ ആത്മസംവദനം എനിക്കിഷ്ടമായി. ചില നേരത്ത് ആർദ്രമായ ഒരു നോട്ടത്തിനോ പുഞ്ചിരിക്കോ അൽ‌പ്പം ആശ്വാസം പകർന്നു കൊടുക്കാൻ കഴിഞ്ഞെങ്കിൽ അതൊരു നല്ല കാര്യമല്ല്ലേ, ഒരു നിമിഷത്തേക്കേങ്കിലും\nലക്ഷ്മിയുടെ കവിതകളും ചിത്രങ്ങളുമൊക്കെ എനിക്കും\nവളരെ വളരെ ഇഷ്ടമാണ് കേട്ടോ\nവന്നതിനും കമന്റെഴുതിയതിനും വളരെ വളരെ നന്ദി!


'ഞായറാഴ്ച എവിടേക്കുമില്ല'; ബിഗ് ബോസ് കാണാന് ക്ഷണിച്ച് 'സീത' | seetha kalyanam bigg boss special promo\n'ഞായറാഴ്ച എവിടേക്കുമില്ല'; ബിഗ് ബോസ് കാണാന് ക്ഷണിച്ച് 'സീത'\nThiruvananthapuram, First Published Jan 4, 2020, 7:24 PM IST\nപതിനേഴ് മത്സരാര്‍ഥികളാണ് ഇത്തവണ ബിഗ് ബോസ് ഹൗസില് എത്തുക. ആദ്യ സീസണിലേതുപോലെ മോഹന്‍ലാല് തന്നെയാണ് അവതാരകന്.\nബിഗ് ബോസ് മലയാളം സീസണ് രണ്ട് തുടങ്ങുന്നതിന്റെ ആവേശത്തിലാണ് ഷോയുടെ ആരാധകര്. ഞായറാഴ്ച വൈകിട്ട് ആറിന് ഏഷ്യാനെറ്റിലാണ് ഷോയുടെ ഉദ്ഘാടന എപ്പിസോഡ്. ഇപ്പോഴിതാ ഏഷ്യാനെറ്റിലെ ജനപ്രിയ പരമ്പരയായ 'സീതാകല്യാണ'ത്തിലെ പ്രധാന കഥാപാത്രങ്ങളെ വച്ച് ഒരു ബിഗ് ബോസ് പ്രൊമോ വീഡിയോ പുറത്തുവിട്ടിരിക്കുകയാണ് ഏഷ്യാനെറ്റ്. 'സീതാകല്യാണ'ത്തിലെ 'സീത'യും ഭര്‍ത്താവ് 'കല്യാണു'മാണ് വീഡിയോയില് പ്രത്യക്ഷപ്പെടുന്നത്.\nഞായറാഴ്ച മറ്റെല്ലാ പരിപാടികളും മാറ്റിവച്ചാല് ഒരു ഔട്ടിംഗിനും സിനിമയ്ക്കും പോകാമെന്ന് സീതയെ ക്ഷണിക്കുകയാണ് കല്യാണ്. എന്നാല് ബിഗ് ബോസ് തുടങ്ങുന്നത് ഞായറാഴ്ചയാണെന്നും അന്ന് വൈകിട്ട് താന് മറ്റെങ്ങോട്ടുമില്ലെന്നുമാണ് സീതയുടെ മറുപടി.\nപതിനേഴ് മത്സരാര്‍ഥികളാണ് ഇത്തവണ ബിഗ് ബോസ് ഹൗസില് എത്തുക. ആദ്യ സീസണിലേതുപോലെ മോഹന്‍ലാല് തന്നെയാണ് അവതാരകന്. ചെന്നൈ ഇ വി പി ഫിലിം സിറ്റിയിലാണ് ഇത്തവണ ബിഗ് ബോസ് മലയാളത്തിന്റെ സെറ്റ് തയ്യാറാക്കിയിരിക്കുന്നത്.\nLast Updated Jan 4, 2020, 7:51 PM IST


Bigg Boss Malayalam Fame Pearle Maaney Shared A Day In Her 2020 Life - Malayalam Filmibeat\n2020ലെ ആദ്യത്തെ പുതുവത്സരാശംസ ആരുടെതാണെന്ന് തിരഞ്ഞ് പേളി! ശ്രീനിഷിന്റെ മറുപടി വൈറല്\n| Updated: Thursday, August 6, 2020, 20:12 [IST]\nഅവതാരകയായും നടിയായും മലയാളികളുടെ പ്രിയങ്കരിയായ താരമാണ് പേളി മാണി. ഡിഫോര് ഡാന്‍സ് പോലുളള റിയാലിറ്റി ഷോകളിലൂടെയാണ് പേളി എല്ലാവരുടെയും ഇഷ്ട താരമായി മാറിയത്. അവതാരകയായി തിളങ്ങിയ ശേഷമാണ് ബിഗ് ബോസിലും താരം പങ്കെടുത്തത്. ബിഗ് ബോസില് എത്തിയ ശേഷമുളള നടിയുടെ പ്രണയവും വിവാഹവുമെല്ലാം വാര്‍ത്തകളില് ഇടംപിടിച്ചിരുന്നു. കഴിഞ്ഞ വര്‍ഷം മേയിലായിരുന്നു ശ്രീനിഷ് അരവിന്ദുമായുളള പേളിയുടെ വിവാഹം കഴിഞ്ഞത്.\nവിവാഹത്തിന് പിന്നാലെ അവതാരകയായി വീണ്ടും തിരിച്ചെത്തിയിരുന്നു താരം. തിരക്കുകള്‍ക്കിടെയിലും സോഷ്യല് മീഡിയയിലും ആക്ടീവാകാറുളള താരമാണ് പേളി മാണി. ലോക് ഡൗണ് കാലത്തും തന്റെ പുതിയ വിശേഷങ്ങളും ചിത്രങ്ങളുമെല്ലാം പങ്കുവെച്ച് നടി എത്തിയിരുന്നു. ലോക്ഡൗണില് പേളിയുടെയും ശ്രീനിഷിന്റെതുമായി വന്ന വെബ് സീരിസിനും മികച്ച പ്രേക്ഷക സ്വീകാര്യതയാണ് ലഭിച്ചിരുന്നത്. അതേസമയം പേളി മാണിയുടെതായി വന്ന പുതിയ ഇന്‍സ്റ്റഗ്രാം പോസ്റ്റ് സോഷ്യല് മീഡിയയില് ഒന്നടങ്കം വൈറലായി മാറിയിരുന്നു. തന്റെ പഴയ ചില ചിത്രങ്ങള് പങ്കുവെച്ചുകൊണ്ടായിരുന്നു നടി എത്തിയത്.\nചിത്രങ്ങള്‍ക്കൊപ്പം നടി കുറിച്ച കാര്യങ്ങളും ആരാധകര് ഏറ്റെടുത്തിരുന്നു. ഈ വര്‍ഷം എനിക്ക് പുതുവത്സരാശംസകള് നേര്‍ന്ന ആദ്യ വ്യക്തിയെ കണ്ടെത്താന് ഞാന് ഇപ്പോഴും ശ്രമിക്കുന്നു എന്നാണ് പുതിയ പോസ്റ്റില് പേളി കുറിച്ചിരിക്കുന്നത്. പേളിമാണിയുടെ പോസ്റ്റിന് പിന്നാലെ ഉടന് തന്നെ ഭര്‍ത്താവ് ശ്രീനിഷ് അരവിന്ദിന്റെ കമന്റ് വന്നിരുന്നു. പേളിക്ക് മറുപടിയായി ഞാന് അല്ലേ എന്നാണ് ശ്രീനിഷ് കുറിച്ചത്. ഉടന് തന്നെ പേളിയുടെ മറുപടിയും വന്നു. യൂ ടൂ ബ്രൂട്ടസ് എന്നാണ് ശ്രീനിഷിന് മറുപടിയായി പേളി മാണി കുറിച്ചത്.\nഅതേസമയം പേളിക്കൊപ്പം തന്നെ ശ്രീനിഷ് അരവിന്ദും മിനിസ്‌ക്രീന് രംഗത്ത് സജീവമാണ്. സീരിയലുകളിലൂടെയാണ് ശ്രീനി പ്രേക്ഷകര്‍ക്ക് മുന്‍പിലേക്ക് എത്താറുളളത്. നിലവില് സീ കേരളത്തില് സംപ്രേക്ഷണം ചെയ്യുന്ന സത്യ എന്ന പെണ്‍കുട്ടി എന്ന സീരിയലിലൂടെയാണ് ശ്രീനിഷ് പ്രേക്ഷകര്‍ക്ക് മുന്‍പിലേക്ക് എത്തുന്നത്. ശ്രീനിഷിനൊപ്പം ഇതേ ചാനലില് ഫണ്ണി നൈറ്റ്‌സ് വിത്ത് പേളി മാണി എന്ന പരിപാടിയുമായി പേളിയും എത്തുന്നു. യൂടൂബ് ചാനലിലും ഇവരുടെ പുതിയ വീഡിയോകള് വരാറുണ്ട്. പേളിഷിന്റെ ലോക് ഡൗണ് കാല വെബ് സീരിസെല്ലാം ഈ യൂടൂബ് ചാനലിലായിരുന്നു പുറത്തിറങ്ങിയത്.\nBigg Boss Malayalam Fame Pearle Maaney Shared A Day In Her 2020 Life


തേജസ്വിനിയുടെ തീരം മുങ്ങി; നാനൂറിലേറെ വീടുകളിൽ വെള്ളംകയറി | Neeleshwaram\nതേജസ്വിനിയുടെ തീരം മുങ്ങി; നാനൂറിലേറെ വീടുകളിൽ വെള്ളംകയറി\nശക്തമായ മഴയില് വെള്ളം കയറിയ നീലേശ്വരം ചാത്തമത്തെ വയലില് വാഴത്തടയില് സഞ്ചരിച്ച യുവാക്കള് വെള്ളത്തിലേക്ക് മറിഞ്ഞുവീണപ്പോള്.\nനീലേശ്വരം: കനത്തമഴയിൽ തേജസ്വിനിപ്പുഴ കരകവിഞ്ഞ് അഞ്ചൂറോളം വീടുകളിൽ വെള്ളംകയറി. ചാത്തമത്ത്, പൊടോതുരുത്തി, പാലായി, പള്ളിക്കര താഴേഭാഗം, ചെമ്മാക്കര, തോട്ടുമ്പുറം, ഓർച്ച ഭാഗങ്ങളിലാണ് സ്ഥിതി രൂക്ഷം. ഇവിടുത്തെ ഒട്ടേറെ കുടുംബങ്ങൾ ബന്ധുവീടുകളിലേക്ക് മാറി. വ്യാഴാഴ്ച വൈകീട്ടുമുതൽ പുഴ കരകവിഞ്ഞ് വീടുകളുടെ പടിക്കെട്ടിലേക്ക് എത്തിയിരുന്നു. നീലേശ്വരം നഗരസഭാപരിധിയിലെ മുന്നൂറ്റിയൻപതിലേറെ വീടുകളിലും കിനാനൂർ-കരിന്തളത്തെ അൻപതിലേറെ വീടുകളിലുമാണ് വെള്ളംകയറിയത്. പാടശേഖരങ്ങൾ വെള്ളത്തിൽ മുങ്ങിയതിനാൽ നെൽക്കൃഷിക്ക് വൻനാശം നേരിട്ടേക്കും. വൈദ്യുതത്തൂണും മരങ്ങളും പൊട്ടിവീണതോടെ അപകടമൊഴിവാക്കാൻ ഈഭാഗങ്ങളിൽ വൈദ്യുതി വിച്ഛേദിച്ചു. ഇത് വിവരവിനിമയത്തെ സാരമായി ബാധിച്ചു. മൊബൈൽ ഫോൺ ചാർജുചെയ്യാനാകുന്നില്ല. പലരുടെയും വീടുകളിലേക്ക് മരംവീണു.\nമുണ്ടേമാട് ദ്വീപിൽ വെള്ളംകയറി ഇരുപത്തഞ്ചോളം കുടുംബങ്ങളെ മാറ്റിപ്പാർപ്പിച്ചു. ചാത്തമത്ത്, പൊടോത്തുരുത്തി പ്രദേശത്തുമാത്രം ഇരുനൂറിൽപ്പരം വീടുകളിലാണ് വെള്ളംകയറിയത്. വാർഡ് കൗൺസിലർ കെ.വി.സുധാകരന്റെ നേതൃത്വത്തിൽ നാട്ടുകാരുടെയും സന്നദ്ധപ്രവർത്തകരുടെയും സഹായത്തോടെ വീടുകളിൽ കുടുങ്ങിയവരെ തോണിയിൽ കരയ്ക്കെത്തിച്ചു. ഇവരെ ആലയിൽ പാടാർകുളങ്ങര ഭഗവതിക്ഷേത്രത്തിന്റെ ഓഡിറ്റോറിയത്തിലേക്ക് മാറ്റി. ഇവിടെയും കണ്ണൂർ സർവകലാശാലാ പാലത്തടം കാമ്പസിലും ദുരിതാശ്വാസ ക്യാമ്പ് തുറന്നിട്ടുണ്ട്. ക്യാമ്പിൽ ഭക്ഷണവും മറ്റ് സൗകര്യങ്ങളും എത്തിക്കാൻ സംവിധാനം ഏർപ്പെടുത്തിയതായി നഗരസഭാ ചെയർമാൻ പ്രൊഫ. കെ.പി.ജയരാജൻ അറിയിച്ചു.\nക്യാന്പിലെത്തിയ പലരും ബന്ധുവീടുകളിലേക്ക് മാറിയിട്ടുണ്ട്. പാലായിയിൽ കൗൺസിലർ പി.മനോഹരൻ, മുണ്ടേമാട് പ്രദേശത്ത് പി.രതീഷ് എന്നിവർ രക്ഷാപ്രവർത്തനത്തിന് നേതൃത്വംനൽകി.\nഉച്ചയ്ക്കുശേഷം നഗരപ്രദേശത്ത് മഴ അൽപ്പം ശമിച്ചെങ്കിലും മലയോരത്ത് അതിശക്തമായി തുടരുന്നതിനാൽ ചെമ്മാക്കര, തോട്ടുമ്പുറം, കൊയാമ്പുറം പ്രദേശങ്ങളിൽ വെള്ളം ഉയരുകായാണ്. പാലാത്തടം ബസ്‌സ്റ്റോപ്പിന് സമീപത്ത് മരം പൊട്ടിവീണ് ഗതാഗതം തടസ്സപ്പെട്ടു. നാട്ടുകാർ മുറിച്ചുമാറ്റി. നീലേശ്വരം എൻ.കെ.ബി.എം. സ്കൂളിന് സമീപത്തും പേരോൽ എഫ്.സി.ഐ. ഗോഡൗണിന് സമീപത്തും പൊട്ടിവീണ മരം അഗ്നിരക്ഷാസേന നീക്കി. ചാത്തമത്ത് ചേരിക്കവളപ്പിൽ കാർത്ത്യായനി, മാട്ടുമ്മൽ യശോദ എന്നിവരുടെ വീടിനുമുകളിലേക്ക് തെങ്ങുവീണ് തകർന്നു. മുൻ എം.പി. പി.കരുണാകരനും നഗരസഭാ കൗൺസിലർമാരും റവന്യൂ അധികൃതരും വെള്ളംകയറിയ പ്രദേശങ്ങൾ സന്ദർശിച്ചു.\nനീലേശ്വരത്ത് അടിയന്തരയോഗം ഇന്ന്\nനീലേശ്വരം: മഴക്കെടുതി വിലയിരുത്താൻ നീലേശ്വരം നഗരസഭ അടിയന്തരയോഗം ശനിയാഴ്ച ചേരും. നഗരസഭാ അനക്സ് ഹാളിൽ രാവിലെ 11.30-നാണ് യോഗം. ജനപ്രതിനിധികൾ, സന്നദ്ധസംഘടനാ പ്രവർത്തകർ, വിവിധ ക്ലബ്ബംഗങ്ങൾ, വ്യാപാരി വ്യവസായികൾ തുടങ്ങിയവർ പങ്കെടുക്കണമെന്ന് ചെയർമാൻ പ്രൊഫ. കെ.പി.ജയരാജൻ അറിയിച്ചു.\nമഴയോടൊപ്പം ശക്തമായ കാറ്റും തുടരുന്ന സാഹചര്യത്തിൽ അപകടകരമായി നിൽക്കുന്ന മരങ്ങൾ മുറിച്ചുമാറ്റാൻ റവന്യൂ വകുപ്പും നീലേശ്വരം നഗരസഭയും സാമ്പത്തികസഹായം നൽകുമെന്നും നഗരസഭാ ഓഫീസ് അവധിദിവസങ്ങളിലും തുറന്നുപ്രവർത്തിക്കുമെന്നും ചെയർമാൻ അറിയിച്ചു. ദുരിതാശ്വാസപ്രവർത്തനങ്ങൾ ഏകോപിപ്പിക്കുന്നതിനായി നഗരസഭാ ഓഫീസിൽ കൺട്രോൾറൂം തുറന്നു. ഫോൺ: 9400106817.\nകരിന്തളത്തും വെള്ളംകയറി; അൻപതിലേറെ കുടുംങ്ങളെ മാറ്റിപ്പാർപ്പിച്ചു\nകരിന്തളം: കിനാനൂർ-കരിന്തളം പഞ്ചായത്തിലെ പാറക്കോൽ, കീഴ്മാല, കണിയാട, അണ്ടോൾ, കിനാനൂർ ഭാഗങ്ങളിലെ വീടുകളിൽ വെള്ളംകയറി. അൻപതിലേറെ കുടുംബങ്ങൾ ബന്ധുവീടുകളിലേക്ക് മാറി. തീരമേഖലയിലെ അണ്ടോൾ-കണിയാട-സുവർണവല്ലി റോഡ് ഇടിഞ്ഞ് അപകടാവസ്ഥയിലായി. മുക്കട-അരയാക്കടവ് തീരദേശറോഡ് വെള്ളത്തിൽ മുങ്ങി. പാറക്കോൽ പാലവും റോഡും പൂർണമായും മുങ്ങിയതോടെ ബേളൂർ, പാലാട്ടര, കീക്കാനം, പാറക്കോൽ പ്രദേശങ്ങൾ ഒറ്റപ്പെട്ടു. കോയിത്തട്ട, കൊണ്ടോടി, ഒമച്ചേരി തോട് മുൻപെങ്ങുമില്ലാത്തവിധം കരകവിഞ്ഞൊഴുകയാണ്. പഞ്ചായത്ത് പ്രസിഡന്റ് എ.വിധുബാല, റവന്യൂ ഉദ്യോഗസ്ഥർ, വില്ലേജ് ഓഫീസർമാർ, ജനപ്രതിനിധികൾ തുടങ്ങിയവർ സ്ഥലം സന്ദർശിച്ചു.\nഎളേരിത്തട്ട് കോളേജിൽ ദേശീയ ശില്പശാല തുടങ്ങി\nഎളേരിത്തട്ട്: ഇ.കെ.നായനാർ മെമ്മോറിയൽ ഗവ. കോളേജിലെ സാമ്പത്തികശാസ്ത്ര വിഭാഗം സംസ്ഥാന ..\nതോരാമഴ; ഒറ്റക്കെട്ടായി രക്ഷാപ്രവർത്തനം\nഭവനപദ്ധതി: അംഗീകാർ കാമ്പയിൻ നടത്തി\nകൺവെൻഷൻ വേദിയിൽ പ്രതിഷ്ഠിക്കാൻ ബൈബിൾ കൈയെഴുത്ത് പ്രതി തയ്യാറാക്കുന്നു\nസർക്കിൾ സഹകരണ യൂണിയൻ തിരഞ്ഞെടുപ്പ്: കാസർകോട്ട് ത്രികോണമത്സരത്തിന് സാധ്യത\nകൊറഗ കോളനിയിൽ കാറ്റും വെളിച്ചവുമെത്തിച്ച് വിദ്യാർഥികളും ജനമൈത്രി പോലീസും


ജെഎന്‍യു വിദ്യാര്‍ഥികളെ അപമാനിച്ച് ബിജെപി എംഎല്‍എ; കാമ്പസില് എന്നും നഗ്നനൃത്തമെന്നും 3000 കോണ്ടങ്ങള് ഉപയോഗിക്കുന്നെന്നും അധിക്ഷേപം; പ്രസംഗത്തിന്റെ വീഡിയോ കാണാം – Kairali News | Kairali News Live l Latest Malayalam News\nജെഎന്‍യു വിദ്യാര്‍ഥികളെ അപമാനിച്ച് ബിജെപി എംഎല്‍എ; കാമ്പസില് എന്നും നഗ്നനൃത്തമെന്നും 3000 കോണ്ടങ്ങള് ഉപയോഗിക്കുന്നെന്നും അധിക്ഷേപം; പ്രസംഗത്തിന്റെ വീഡിയോ കാണാം\nദില്ലി: കനയ്യകുമാറിന്റെ വിവാദപ്രസംഗത്തിന് ശേഷം വിവാദമായ ദില്ലി ജവഹര്‍ലാല് നെഹ്‌റു സര്‍വകലാശാലയെയും വിദ്യാര്‍ഥികളെയും അധിക്ഷേപിച്ചും അപമാനിച്ചും ബിജെപി എംഎല്‍എ. കാമ്പസില് രാത്രി എട്ടുമണികഴിഞ്ഞാല് സാംസ്‌കാരിക പരിപാടിയെന്ന പേരില് നഗ്നനൃത്തമാണു നടക്കുന്നതെന്നാരോപിച്ചാണ് രാജസ്ഥാനില് അള്‍വാറിലെ ബിജെപി എംഎല്‍എ ഗ്യാന്‍ദേവ് അഹുജ രംഗത്തെത്തിയിരിക്കുന്നത്.\nജെഎന്‍യു ദേശവിരുദ്ധരുടെ താവളമാണ്. ദിവസവും മൂവായിരം കോണ്ടങ്ങളാണ് കാമ്പസില് ഉപയോഗിക്കുന്നത്. ഗര്‍ഭനിരോധന കുത്തിവയ്പുകളുടെ കേന്ദ്രമാണിത്. പെണ്‍മക്കളും സഹോദരിമാരും ഇവിടെ ചെയ്യുന്നതൊക്കെ ചെയ്യരുതാത്ത കാര്യങ്ങളാണ്. പാര്‍ലമെന്റ് ആക്രമണക്കേസിലെ പ്രതി അഫ്‌സല് ഗുരുവിനെ പ്രശംസിച്ച ഇടമാണ് അത്. ദിവസവും 3000 ബിയര് ക്യാനുകളാണ് കാമ്പസില് ഉപയോഗിക്കുന്നത്. ഇതാരാണു കുടിക്കുന്നത്? നിങ്ങള്‍തന്നെ ചിന്തിക്കുക.\nപതിനായിരം സിഗരറ്റുകുറ്റികളും നാലായിരം ബീഡിക്കുറ്റികളുമാണ് കാമ്പസില് ദിവസവും കണ്ടെടുക്കുന്നത്. മാംസം കഴിച്ചശേഷം ദിവസവും എച്ചിലാക്കപ്പെടുന്നത് അമ്പതിനായിരം എല്ലിന് കഷ്ണങ്ങളാണ്. ദേശവിരുദ്ധര് കഴിച്ചു തള്ളുന്നതാണ് ഇത്. താന് എവിടെനിന്ന് കേട്ട കാര്യങ്ങള് എന്നു പറയാതെയാണ് ജെഎന്‍യുവിലെ വിദ്യാര്‍ഥികളെ അപമാനിച്ചുകൊണ്ട് അഹുജയുടെ പ്രസ്താവന.\nTags: bjpGyanendra AhujaJNUmla


കാണാം, റൈറ്റേഴ്‌സ് ബ്ലോക്ക് കാലത്ത് ഓർഹൻ പാമുക്ക് പകർത്തിയ ഇസ്താംബൂളിന്റെ ചിത്രങ്ങൾ\n25 March 2019 12:38 PM GMT\nറൈറ്റേഴ്‌സ് ബ്ലോക്ക് വന്ന ഒരു കാലഘട്ടത്തിലാണ് വീടിന്റെ ബാൽക്കണിയിൽ നിന്നും ഓർഹൻ പാമുക്ക് തന്റെ പ്രീയപ്പെട്ട ഇസ്താൻബൂൾ നഗരത്തിന്റെ ചിത്രങ്ങളെടുത്ത് തുടങ്ങുന്നത്. ചിത്രങ്ങളും’ ഒരു നിമിഷത്തിന്റെ മനോഹരമായ ആവിഷ്കാരമാണ്, അതും ഒരു ഫിക്ഷനാണ്’ എന്ന് ഉറപ്പുണ്ടായിരുന്ന അദ്ദേഹം ബാൽക്കണിയിൽ നിന്നും ഇസ്താൻബൂളിന്റെ ആയിരക്കണക്കിന് ചിത്രങ്ങൾ എടുത്തു. നിഴലും വെളിച്ചവും വിഷാദവും മഞ്ഞും നിറയുന്ന ചിത്രങ്ങൾ ഓരോന്നും ജീവൻ തുടയ്ക്കുന്നവയായിരുന്നു.\nഒരു വർഷം കൊണ്ട് ഏതാണ്ട് 8500 ചിത്രങ്ങൾ എടുത്തു കഴിഞ്ഞപ്പോഴാണ് തന്റെ ചിത്രങ്ങൾ പ്രദർശിപ്പിക്കണമെന്ന് പാമുക്കിന് ബോധ്യം വരുന്നത്. ചിത്രങ്ങൾ മാത്രം ചേർത്ത് പുസ്തകമാക്കാനും മനോഹരമായ ഒരു ഹാളിൽ പ്രദർശിപ്പിക്കാനും വൈകി മാത്രമാണ് അദ്ദേഹത്തിന് ആഗ്രമുണ്ടാകുന്നത്. ജർമൻ പബ്ലിഷർ ഹെർഹാദ് സ്‌റ്റെയ്‌ഡിലിന്റെ സഹായത്തോടെ പുസ്തകവും പ്രദര്ശവും ഒരുങ്ങി. നഗരത്തിലെ യാപി ക്രെടി സാംസ്കാരിക കേന്ദ്രത്തിൽ ഫെബ്രുവരി5ന് ആരംഭിച്ച പ്രദർശനം കാണാൻ നിരവധി പേരെത്തി. അവരുടെ പ്രീയപ്പെട്ട നോവലിസ്റ്റിന്റെ ചിത്രങ്ങൾ അവർ ഹൃദയപൂർവം ഏറ്റെടുത്തു.\nഇസ്താൻബൂൾ നഗരത്തെ വാക്കുകൾ കൊണ്ട് വരച്ചിട്ട പാമുക്കിന്റെ ഫോട്ടോഗ്രാഫുകൾ പലർക്കും അത്ഭുതം തന്നെയായിരുന്നു. കൂട്ടിച്ചേർത്ത് വായിച്ചാൽ ഒരു കവിതയോ നോവലോ തന്നെയായ ചിത്രങ്ങൾ ഈ നോബൽ സമ്മാന ജേതാവ് കൂടിയായ നോവലിസ്റ്റിന്റെ എഴുത്തുകൾ പോലെ മികച്ചതാണെന്ന് എല്ലാവരും ഒരേ സ്വരത്തിൽ പ്രകീർത്തിച്ചു.\nബാൽക്കണിയിൽ നിന്ന് പകർത്തിയ നഗരത്തിന്റെ ഫോട്ടോകൾ ആയതിനാൽ ‘ബാൽക്കോൺ’ എന്നാണ് പാമുക്ക് പ്രദർശനത്തിനും പുസ്തകത്തിനും പേര് നൽകിയത്. 2012 മുതൽ 13 വരെയുള്ള കാലഘട്ടത്തിലാണ് പാമുക്ക് ചിത്രങ്ങളെല്ലാം പകർത്തിയത്. ദി ബോസ്ഫറസ്, ദി ഗോൾഡൻ ഹോൺ, സീ ഓഫ് മർമാരാ, ദി പ്രിൻസസ് ഐലൻഡ് , ക്രിസ്ക്രോസ്സ് ബോട്ട്, ഗ്ലൈഡിങ് ബേർഡ്‌സ് തുടങ്ങിയ ചിത്രങ്ങളാണ് പ്രദര്ശനത്തിലുള്ളത്. പ്രദർശനം ഏപ്രിൽ 27 ന് അവസാനിക്കും.\nbalkon istanbul Orhanpamuk photoexhibition


വാട്‌സ്ആപ്പില് ‘ജോയ്‌നബിള് കോള്‍സ്’; ഗ്രൂപ്പ് കോളുകളില് നിന്ന് വേണ്ടപ്പോള് ഇറങ്ങാം, ചേരാം – Kairali News | Kairali News Live l Latest Malayalam News\nഗ്രൂപ്പ് വോയ്സ്, വീഡിയോ ഗ്രൂപ്പ് കോളുകള് എന്നീ ഫീച്ചറുകള്‍ക്ക് ശേഷം അതില് ചേരാന് സഹായിക്കുന്ന ഫീച്ചര് അവതരിപ്പിച്ചിരിക്കുകയാണ് വാട്‌സ്ആപ്പ്. കോളുകളില് നിന്ന് വേണ്ടപ്പോള് ഇറങ്ങിപ്പോവാനും പിന്നീട് തിരിച്ചുവന്ന് കോളില് വീണ്ടും ചേരാനും പുതിയ ഫീച്ചര് സഹായിക്കും.\n‘ജോയിനബിള് കോള്‍സ്’ എന്നാണ് വാട്‌സ്ആപ്പ് പുതുതായി അവതരിപ്പിച്ച ഫീച്ചറിന്റെ പേര്. വാട്‌സ്ആപ്പിന്റെ ‘calls’ (കോളുകള്) എന്ന ടാബിലേക്ക് പോയി ക്ഷണിക്കപ്പെട്ട ഗ്രൂപ്പ് കോളുകളിലേക്ക് ചേരാന് ഈ ഫീച്ചറിലൂടെ ഇനി മുതല് കഴിയും. വാട്‌സ്ആപ്പിന്റെ പുതിയ അപ്‌ഡേറ്റിലാണ് ഈ ഫീച്ചര് ലഭ്യമാവുക.\nഈ ഫീച്ചറിനൊപ്പം ഒരു പുതിയ കോള് വിവര സ്‌ക്രീനും വാട്‌സ്ആപ്പ് പുതുതായി അവതരിപ്പിച്ചിട്ടുണ്ട്. കോളില് ആരെല്ലാമുണ്ടെന്ന് കാണാന് ഉപയോക്താക്കളെ അനുവദിക്കുന്ന ഫീച്ചറാണിത്. കോളിലേക്ക് ക്ഷണിച്ചതും എന്നാല് കോളില് ചേരാത്തതുമായി ആളുകളെയും ഇതില് കാണിക്കും.\n”ജോയിനബിള് കോളുകള് ആരംഭിക്കുന്നതിലൂടെ ഒരു ഗ്രൂപ്പ് കോളിന് മറുപടി നല്‍കുന്നതിന്റെ ഭാരം കുറയ്ക്കുന്നു. മാത്രമല്ല വാട്ട്സ്ആപ്പിലെ ഗ്രൂപ്പ് കോളിംഗിലേക്ക് വ്യക്തിഗത സംഭാഷണങ്ങളുടെ സ്വാഭാവികതയും എളുപ്പവും നല്‍കുന്നു,” വാട്‌സ്ആപ്പ് ഒരു ബ്ലോഗ് പോസ്റ്റില് പറഞ്ഞു.\nനിലവില് ഒരു കോളില് ചേരാന് വിട്ടുപോയവര്‍ക്ക് വീണ്ടു അവരെ വിളിക്കാന് ആവശ്യപ്പെടണമായിരുന്നു. എന്നാല് പുതിയ ഫീച്ചര് വന്നതോടെ ഗ്രൂപ്പ് കോളിനെ കോള്‍സ് എന്ന ടാബില് കാണിക്കും. അതില് ടാപ്പ് ചെയ്ത് ആ ഗ്രൂപ്പ് കോളില് ചേരാനാകും.\nപുതിയ അപ്‌ഡേറ്റ് എല്ലാ ആന്‍ഡ്രോയ്ഡ് ഐഒഎസ് ഉപകരണങ്ങളിലും ഉടന് എത്തുമെന്നും വാട്‌സ്ആപ്പ് അറിയിച്ചു. പുതിയ അപ്‌ഡേറ്റ് പ്രകാരം ഒരു ഗ്രൂപ്പ് കോളിലേക്ക് വരുമ്പോള് ഉപയോക്താക്കള്‍ക്ക് ഇപ്പോള് ജോയിന്, ഇഗ്‌നോര് (ചേരുക, അവഗണിക്കുക) എന്നീ രണ്ട് ഓപ്ഷനുകള് കാണാനാകും. ജോയിന് എന്നത് ക്ലിക്ക് ചെയ്താല് കോളിലേക്ക് പോകും. ഇഗ്‌നോര് എന്നതാണെങ്കില് ആ കോള് പിന്നീട് ചേരാവുന്ന വിധത്തില് വാട്‌സാപ്പിലെ കോള്‍സ് എന്ന ടാബില് കാണാനാവും.\nTags: grop callsjoinable callsNew Featureveo callswhatsapp


മഹാപ്രളയം; അതിജീവനത്തിന്‍റെ കേരള മാതൃക – Kerala NGO Union\nമഹാപ്രളയം; അതിജീവനത്തിന്‍റെ കേരള മാതൃക\nനൂറ്റാണ്ട കണ്ട ഏറ്റവും വലിയ കാലവര്‍ഷക്കെടുതിയെ കേരളം നിശ്ചയദാര്‍ഢ്യത്തോടെ നേരിട്ട് അതിജീവനത്തിന്‍റെ പുതിയ കേരള മാതൃക സൃഷ്ടിച്ചിരിക്കുന്നു. 2018 ആഗസ്റ്റ്9മുതല് 12 ദിനരാത്രങ്ങള് കേരളം അതുവരെ കണ്ടിട്ടില്ലാത്ത മഹാപ്രളയത്തിന്‍റെ പിടിയിലായിരുന്നു. നഷ്ടങ്ങളുടെ കണക്കുകള് പൂര്‍ണമായും തിട്ടപ്പെടുത്തുക അസാധ്യം. 55 ലക്ഷം ജനങ്ങളുടെ ജീവിത്തെ സാരമായി ബാധിച്ചു. 500-ഓളം മനുഷ്യജീവിതങ്ങള് പൊലിഞ്ഞുപോയി. 15 ലക്ഷത്തിലധികം മനുഷ്യര് ദുരിതാശ്വാസക്യാമ്പുകളില് കേരളമാകെത്തന്നെ ദുരിതാശ്വാസക്യാമ്പുകളായി മാറിയ ദിനങ്ങള്….. 57,000 ഹെക്ടര് കൃഷി ഭൂമി നശിച്ചു. ഭൂമിയും വീടും അടിസ്ഥാന സൗകര്യങ്ങളും തകര്‍ന്നുപോയി. ജീവനും ജീവനോപാധിയും നഷ്ടപ്പെട്ട പതിനായിരങ്ങള്.. സംസ്ഥാനത്തിന്‍റെ സമ്പദ്വ്യവസ്ഥയ്ക്കും പരിസ്ഥിതിക്കും അനിവാര്യമായ നഷ്ടമാണ് പ്രളയമുണ്ടാക്കിയത്.\nപക്ഷേ, സമാനതകളില്ലാത്ത രക്ഷാപ്രവര്‍ത്തനങ്ങള്‍ക്കും നേതൃത്വം കൊടുത്ത് കേരള സര്‍ക്കാര് കേരളജനതയെ ചേര്‍ത്തുപിടിച്ചു. ജില്ലാവകുപ്പുകളെയും ഏകോപിപ്പിച്ച് രക്ഷാപ്രവര്‍ത്തനങ്ങള്‍ക്ക് വേഗത പകര്‍ന്നു. കേന്ദ്രസേനയും പോലീസ് – ഫയര്‍ഫോഴ്സും സംവിധാനവുമെല്ലാം രക്ഷാദൗത്യമേറ്റെടുത്തു. സ്വജീവന്‍പോലും തൃണവല്‍ഗണിച്ച് കേരളത്തിന്‍റെ സ്വന്തം സൈന്യമായ മത്സ്യ തൊഴിലാളികള് നടത്തിയ രക്ഷാപ്രവര്‍നങ്ങള്‍ക്ക് താരതമ്യമില്ല. മാനവികതയുടെയും സാഹോദര്യത്തിന്‍റെയും മഹനീയ മാതൃക തീര്‍ത്ത കേരളം പ്രളയക്കയത്തിലാണ്ടു പോയ കേരളത്തെ സംരക്ഷിച്ചു നിര്‍ത്തുന്നതിനുള്ള പ്രവര്‍ത്തനങ്ങളെ വിജയപഥത്തിലെത്തിച്ചു. കേരളത്തിലെ സര്‍ക്കാര് ജീവനക്കാരും ഈ ബൃഹത്യജ്ഞത്തില് പങ്കാളികളായി.\nഎന്‍ജിഒ യൂണിയന് 15 ഏരിയാ കമ്മിറ്റികളുടെ നേതൃത്വത്തില് മാതൃകാപരമായ പ്രവര്‍ത്തനങ്ങളാണ് നടത്തിയത്. ദുരിതാശ്വാസ ക്യാമ്പുകളൊരുക്കാനും ഭക്ഷണവും വസ്ത്രവുമെത്തിക്കാനും മരുന്നുകളും സുരക്ഷാ ഉപകരണങ്ങള് നല്‍കുവാനും സംഘടനാ പ്രവര്‍ത്തനങ്ങള് രാപകലില്ലാതെ ഇടപെടുകയുണ്ടായി. ദുരിതാശ്വാസ ക്യാമ്പുകള് കേന്ദ്രീകരിച്ച് മെഡിക്കല് ക്യാമ്പുകളും മരുന്നുവിതരണം നടത്തി.\nപ്രളയത്തിന്‍റെ കാഠിന്യം കുറഞ്ഞ് തിരിച്ചു പോകുന്നവരുടെ വീടുകള് ശുചീകരിക്കാനും ഗൃഹോപകരണങ്ങള് വാങ്ങിനല്‍കാനും കുടിവെള്ളമെത്തിക്കാനുമെല്ലാം സംഘടനാ പ്രവര്‍ത്തനകര് സജീവമായി രംഗത്തുണ്ടായിരുന്നു. സംഘടനയുടെ 10,000 ലധികം പ്രവര്‍ത്തകരാണ് വാളണ്ടിയറായി ദുരിതാശ്വാസ ക്യാമ്പുകളിലും മറ്റും കര്‍മ്മനിരതരായത്.\nദുരിതാശ്വാസ പ്രവര്‍ത്തനങ്ങള്‍ക്കായി ജീവനക്കാരില് നിന്നും ഫണ്ട് ശേഖരിക്കാന് യൂണിയന് സംസ്ഥാനകമ്മിറ്റി ആഹ്വാനം ചെയ്യുകയുണ്ടായി. ഇതിന്‍റെ ഭാഗമായി ലഭിച്ച 38,45,000 രൂപ മുഖ്യമന്ത്രിക്ക് കൈമാറി.\nപ്രളയം തകര്‍ന്ന കേരളത്തെ പുന:സൃഷ്ടിക്കാന് 51,000 കോടി രൂപയെങ്കിലും വേണ്ടിവരുമെന്നാണ് പ്രാഥമിക കണക്ക്. കേന്ദ്ര ദുരന്തനിവാരണ സമിതിയുടെ മാനദണ്ഡങ്ങള്‍ക്കനുസൃതമായ തുകപോലും നല്‍കാന് കേന്ദ്രസര്‍ക്കാര് തയ്യാറായില്ല. യുഎഇ വാഗ്ദാനം ചെയ്ത 700 കോടി ഡോളറും വാങ്ങാന്‍പോലും കേന്ദ്രം അനുവദിച്ചില്ല. പക്ഷേ ദുരിതാശ്വാസനിധിയിലേക്ക് സംഭാവന ചെയ്യാനുള്ള മുഖ്യമന്ത്രിയുടെ അഭ്യര്‍ത്ഥനക്ക് നല്ല പ്രതികരണമാണുണ്ടായത്. സെപ്റ്റംബര്4ന് ബഹു.ധനകാര്യവകുപ്പ് മന്ത്രി ഡോ. ടി.എം. തോമസ് ഐസക് വിളിച്ചു ചേര്‍ത്ത യോഗത്തില് ഒരു മാസശമ്പളം നല്‍കാമെന്ന സര്‍ക്കാര് നിര്‍ദ്ദേശത്തിന് ആക്ഷന് കൗണ്‍സിലും സമരസമിതിയും പൂര്‍ണ സഹകരണം ഉറപ്പുനല്‍കി. എന്നാല് സെറ്റോ-ഫെസ്റ്റോ സംഘടനകള് ഇതിനെ നിര്‍ബന്ധിത പിരിവെന്ന് ആക്ഷേപിക്കുകയാണ് ചെയ്തത്. സാലറിചാലഞ്ചിനെതിരെ കോടതിയില് പോയ എന്‍ജിഒ സംഘത്തിന്‍റെ ശ്രമം പരാജയപ്പെട്ടു. രാഷ്ട്രീയ സങ്കുചിതത്വം കൊണ്ട് സാലറി ചലഞ്ചിനെതിരെ പ്രചാരണം നടത്തിയ സെറ്റോ സംഘടനകളും ഫലം കണ്ടില്ല. ബഹുഭൂരിപക്ഷം ജീവനക്കാരും സാലറി ചലഞ്ചില് പങ്കാളികളായി. സംസ്ഥാന സര്‍വ്വീസില് എക്കാലവും ചരിത്രരേഖയായി നിലനില്‍ക്കുന്ന അഭിമാനകരമായ സാലറിചലഞ്ച് വിജയിപ്പിച്ച എല്ലാ ജീവനക്കാരെയും എന്‍ജിഒ യൂണിയന്‍റെ സംസ്ഥാന കമ്മിറ്റി അഭിവാദ്യം ചെയ്യുകയുണ്ടായി.


2018ൽ കാണാതായത് 12,453 പേരെ; 180 സ്ത്രീകളും 56 കുട്ടികളും കാണാമറയത്ത് | In kerala, 12,453 people went missing in 2018 – News18 Malayalam\n2018ൽ കാണാതായത് 12,453 പേരെ; 180 സ്ത്രീകളും 56 കുട്ടികളും കാണാമറയത്ത്\nകാണാതായവരിൽ 456 പുരുഷന്മാരെയും 180 സ്ത്രീകളെയും 56 കുട്ടികളെയും കുറിച്ച് വിവരമില്ല\nLast Updated : January 21, 2019, 18:51 IST\nതിരുവനന്തപുരം: കഴിഞ്ഞ വര്‍ഷം കേരളത്തില് നിന്ന് കാണാതായത് 12,453 പേരെയെന്ന് പൊലീസിന്റെ കണക്ക്. ഇതിൽ 11,761 പേരെ കണ്ടെത്തി. അതായത് 692 പേർ ഇപ്പോഴും കാണാമറയത്ത് തുടരുന്നു. ഇനിയും കണ്ടെത്താനുള്ളവരിൽ 456 പുരുഷന്മാരും 180 സ്ത്രീകളും 56 കുട്ടികളും ഉൾപ്പെടുന്നു.\n2018ൽ കാണാതായ 12,453 പേരില് 3033 പേര് പുരുഷന്മാരും 7530 സ്ത്രീകളും 1890 കുട്ടികളുമാണ്. കണ്ടെത്തിയ 11,761 പേരില് 2577 പുരുഷന്മാരും 7350 സ്ത്രീകളും 1834 കുട്ടികളും ഉള്‍പ്പെടുന്നു. ആളുകളെ കാണാതാകുന്നതുമായി ബന്ധപ്പെട്ട് 2018 ല് 11640 കേസുകളാണ് രജിസ്റ്റര് ചെയ്തത്. ഏറ്റവും കൂടുതല് പുരുഷന്മാരെയും (277 പേര്) സ്ത്രീകളേയും(791) കുട്ടികളേയും (190)കാണാതായത് തിരുവനന്തപുരം റൂറല് പരിധിയിലാണ്. ഇവരില് 187 പുരുഷന്മാരേയും 751 സ്ത്രീകളേയും 187 കുട്ടികളേയും കണ്ടെത്തി.\nതിരുവനന്തപുരം സിറ്റി പരിധിയില് 132 പുരുഷന്മാരേയും 385 സ്ത്രീകളേയും 101 കുട്ടികളേയുമാണ് കാണാതായത്. ഇവരില് 110 പുരുഷന്മാരേയും 375 സ്ത്രീകളേയും 100 കുട്ടികളേയും കണ്ടെത്തി. ഏറ്റവും കുറവ് പുരുഷന്മാരേയും (70) സ്ത്രീകളേയും (116) കാണാതായത് വയനാട് ജില്ലയില് നിന്നാണ്. ഇവരില് 60 പുരുഷന്മാരേയും 111 സ്ത്രീകളേയും കണ്ടെത്തി. 2018 ല് ഏറ്റവും കുറവ് കുട്ടികളെ കാണാതായത് (21) കൊച്ചി സിറ്റി പോലീസ് പരിധിയിലാണ്. ഇവരില് 20 പേരെയും പിന്നീട് കണ്ടെത്തുകയുണ്ടായി.\nകാണാതായവരുടെ ആകെ എണ്ണം, കണ്ടെത്തിയവരുടെ എണ്ണം എന്നിങ്ങനെ ജില്ല തിരിച്ചുള്ള കണക്ക്:\nതിരുവനന്തപുരം സിറ്റി - 618, 585\nതിരുവനന്തപുരം റൂറല്- 1258, 1125\nകൊല്ലം സിറ്റി - 759, 721\nകൊല്ലം റൂറല് - 814,767\nപത്തനംതിട്ട - 744, 717\nആലപ്പുഴ - 930, 920\nഇടുക്കി - 505, 458\nകോട്ടയം - 774, 753\nകൊച്ചി സിറ്റി - 513, 489\nഎറണാകുളം റൂറല് - 779, 715\nതൃശ്ശൂര് സിറ്റി- 741, 712\nതൃശ്ശൂര് റൂറല് - 695, 671\nപാലക്കാട് - 856, 821\nമലപ്പുറം - 642, 601\nകോഴിക്കോട് സിറ്റി - 403, 379\nകോഴിക്കോട് റൂറല് - 651, 633\nവയനാട് - 244, 225\nകണ്ണൂര്- 503, 473\nകാസർകോട്- 299, 279\nറെയില്‍വേ - 25, 22\nFirst published: January 21, 2019, 18:51 IST\nkerala policemissingmissing childrenകാണാതായ കുട്ടികൾകാണാതായികേരള പൊലീസ്


വിവാദത്തിന് വിരാമം; ചേലാകര്‍മത്തിന് ജര്‍മനിയില് അനുമതി\nജനറല് വൈദ്യയെ കൊന്നവരെ സുവര്‍ണ ക്ഷേത്രത്തില് രക്തസാക്ഷികളായി ആദരിച്ചത് വിവാദമാകുന്നു\nThursday 11th October 2012 12:10am\nജര്‍മനി : രാജ്യത്ത് ചേലാകര്‍മത്തിന് അനുമതി നല്‍കി ജര്‍മന് മന്ത്രിസഭാ നിയമം പാസാക്കി. ചേലാകര്‍മം ശരീരരത്തിന് ദോശം ചെയ്യുമെന്ന പ്രാദേശിക കോടതിയുടെ നിരീക്ഷണത്തെ തുടര്‍ന്ന് 40 ലക്ഷം മുസ്‌ലീംകളും 20,000 ഓളം വരുന്ന ജൂതരുമുള്ള ജര്‍മനിയില് കടുത്ത എതിര്‍പ്പിന് ഇടയാക്കിയിരുന്നു. ഈ സാഹചര്യത്തിലാണ് പാര്‍ലമെന്റ് പുതിയ നിയമം പാസാക്കിയത്.\nകോടതി വിധിയെ തുടര്‍ന്നുള്ള അനിശ്ചിതാവസ്ഥ പുതിയ നിയമത്തോടെ ഇല്ലാതായതായി നീതിന്യായ മന്ത്രി സബിന് ലുത്തസര് പറഞ്ഞു.\nചേലാകര്‍മം നടത്തിയ കുട്ടിയുടെ കേസ് പരിഗണിക്കവേയാണ് കോളീജനിലെ കോടതി വിവാദ പരാമര്‍ശം നടത്തിയത്. ചേലാകര്‍മം ശരീരത്തിന് ദോശം ചെയ്യുമെന്നായിരുന്നു കോടതിയുടെ പരാമര്‍ശം. ഇതിനെ അന്താരാഷ്ട്ര തലത്തില് വിവിധ ജൂതസംഘടനകളും മുസ്‌ലിം സംഘടനകളും രംഗത്തെത്തിയിരുന്നു.\nപഴയ നാസി സംസ്‌കാരം ജര്‍മനിയില് തുടരുന്നതിന്റെ സൂചനയായാണ് കോടതി വിധിയെ വിമര്‍ശിച്ച് കൊണ്ട് സംഘടനകള് പറഞ്ഞത്. അതേസമയം, പൂര്‍ണമായും ഡോക്ടര്‍മാരുടെ മേല്‍നോട്ടത്തിലാവണം ചേലാകര്‍മം നടത്തേണ്ടതെന്നും പുതിയ നിയമത്തില് പറയുന്നത്.\nചേലാകര്‍മത്തില് കുട്ടിയുടെ അവകാശത്തിന് കോട്ടം തട്ടരുതെന്നും വേദനാസംഹാരി ഉപയോഗിച്ച് മാത്രമേ ചേലാകര്‍മം നടത്താവൂ എന്നും എന്തെങ്കിലും രീതിയിലുള്ള അപകടമുണ്ടാവുകയാണെങ്കില് ചേലാകര്‍മം നടത്താന് പാടില്ലെന്നും നിയമത്തില് പറയുന്നു.\n2010 ലാണ് വിവാദത്തിന് കാരണമായ സംഭവം നടക്കുന്നത്. നാല് വയസ്സുകാരനായ മകന്റെ ചേലാകര്‍മം നടത്തുന്നതിനായി ദമ്പതികള് വൈദ്യസഹായം തേടി. ചേലാകര്‍മത്തിനെ തുടര്‍ന്ന് നാല് തുന്നലാണ് കുഞ്ഞിന് ഉണ്ടായിരുന്നത്. എന്നാല് രണ്ട് ദിവസത്തിന് ശേഷം രക്തസ്രാവം ഉണ്ടായതിനെ തുടര്‍ന്ന് ദമ്പതികള് പരാതി നല്‍കുകയായിരുന്നു.\nഇതിനെ തുടര്‍ന്നാണ് കോടതി വിവാദ പരാമര്‍ശം നടത്തിയതും ആഗോള വിമര്‍ശനത്തിലേക്ക് ചെന്നെത്തിയതും.


International Dog Day| നായ്ക്കളെ ഓമനിച്ച് വളർത്തുന്നത് നല്ലതെന്ന് ശാസ്ത്രം പറയുന്നത് എന്തുകൊണ്ട്? ർ International Dog Day science behind why dogs are good for you– News18 Malayalam\nHome » photogallery » life » INTERNATIONAL DOG DAY SCIENCE BEHIND WHY DOGS ARE GOOD FOR YOU\nInternational Dog Day| നായ്ക്കളെ ഓമനിച്ച് വളർത്തുന്നത് നല്ലതെന്ന് ശാസ്ത്രം പറയുന്നത് എന്തുകൊണ്ട്?\nഅന്താരാഷ്ട്ര ശ്വാന ദിനത്തിൽ, നായ്ക്കളെ ഓമനിച്ച് വളർത്തുന്നത് നല്ലതാണെന്ന് പറയുന്നതിന്റെ കാരണം എന്തെന്ന് നോക്കാം\n| August 26, 2021, 17:51 IST\nനായ്ക്കളെ ഓമനിച്ച് വളർത്താൻ ഇഷ്ടപ്പെടുന്നവരാണ് അധികവും. എന്നാൽ ഇതുകൊണ്ട് ശാരീരികവും മാനസികവുമായി ചില നേട്ടങ്ങളുമുണ്ട്. അവയെ കുറിച്ച് അറിയാം. (Image: News18 Creative)\nനായ്ക്കളെ നിങ്ങളെ ശാരീരികമായി ഊർജസ്വലരാക്കും. നായ്ക്കളുടെ ഉടമകൾ ആഴ്ചയിൽ 300 മിനിറ്റെങ്കിലും നടക്കാറുണ്ടെന്നാണ് കണക്ക്. (Image: News18 Creative)\n18നും 26നും ഇടയിലുള്ളവരിൽ നടത്തിയ ഒരു പഠനത്തിലെ കണ്ടെത്തൽ പ്രകാരം വളർത്തു നായ്ക്കളെ വളരെയേറെ ഇഷ്ടപ്പെടുന്നവർ അവരുടെ എല്ലാ ബന്ധങ്ങളെയും നന്നായി പരിപാലിക്കുന്നവരാണ്. കൂടുതൽ സഹാനുഭൂതിയുള്ളവരും നേതൃ പദവികൾ ഏറ്റെടുക്കാൻ കഴിവുള്ളവരുമാണ്. (Image: News18 Creative)\nമിയാമി യൂണിവേഴ്സിറ്റി, സെയ്ന്റ് ലൂയിസ് യൂണിവേഴ്സിറ്റി എന്നിവിടങ്ങളിലെ സൈക്കോളജിസ്റ്റുകൾ നായ്ക്കളെ വളർത്തുന്നതുകൊണ്ടുള്ള ഗുണങ്ങൾ മനസിലാക്കാൻ മൂന്ന് പരീക്ഷണം നടത്തി. അവർ കണ്ടെത്തിയ കാര്യങ്ങൾ ഇങ്ങനെയാണ്. (Image: News18 Creative)\nമൃഗങ്ങളുമായുള്ള മനുഷ്യന്റെ ദീർഘകാല ചികിത്സാ ബന്ധത്തെ സൂചിപ്പിക്കുന്ന ചില വസ്തുതകൾ ചരിത്രത്തിൽ രേഖപ്പെടുത്തിയിട്ടുണ്ട്. (Image: News18 Creative)\n1973ൽ മിഷിഗണിലെ ആൻ ആർബറിലെ കുട്ടികൾക്കുള്ള സൈക്യാട്രിക് ആശുപത്രിയിൽ സ്കീസർ എന്ന നായ ചികിത്സാ ആവശ്യങ്ങൾക്ക് സ്ഥിരമായി ഉണ്ടായിരുന്നു. ( Image: News18 Creative)\nമാനസിക സമ്മർദം കുറക്കുന്നതിന് നായ്ക്കളെ വളർ‌ത്തുന്നത് വളരെ നല്ലതാണെന്ന് കണ്ടെത്തിയിട്ടുണ്ട്. ഇതു സംബന്ധിച്ച് കൂടുതൽ ഗവേഷണം ആവശ്യമാണെന്ന് വിദഗ്ധർ പറയുന്നത്. (Image: News18 Creative)\nഉത്കണ്ഠ, സമ്മർദ്ദം എന്നിവയെ ഫലപ്രദമായി നേരിടുന്നതിന് നായ്ക്കളെ വളർത്തുന്നത് സഹായകമാകുമെന്ന് 2010 ൽ പ്രസിദ്ധീകരിച്ച ഒരു പഠനം ചൂണ്ടിക്കാട്ടുന്നു. നായ്ക്കൾ മാത്രമല്ല, മറ്റ് വളർത്തു മൃഗങ്ങളും ഉടമകൾക്ക് ഒട്ടേറെ ആരോഗ്യവും മാനസികവുമായ ഗുണങ്ങൾ പ്രദാനം ചെയ്യുന്നുണ്ട്. (Image: News18 Creative)


നന്ദി ശ്രീനിയേട്ടാ ആൻഡ് ഷെഫ് ശ്രീനിവാസൻ; ധ്യാൻ ശ്രീനിവാസന് മുമ്പിൽ കൈകൂപ്പി മഞ്ജു; ചിത്രങ്ങൾ വൈറൽ - Jobs at Qatar\nഅച്ഛൻറെ പാത പിന്തുടർന്ന് അഭിനയരംഗത്തേക്ക് കടന്നുവന്ന മകനാണ് ധ്യാൻ ശ്രീനിവാസൻ. ധ്യാനിന്റെ ചേട്ടൻ വിനീത് ശ്രീനിവാസൻ നേരത്തെ തന്നെ സിനിമയിൽ കയ്യൊപ്പ് ചാർത്തി കഴിഞ്ഞു. സംവിധായകനായും ഗായകനായും അഭിനേതാവായും എല്ലാം വിനീത് തിളങ്ങിയപ്പോൾ അതേ മേഖലകളിൽ കയ്യൊപ്പ് ചാർത്താൻ ഒരുങ്ങുകയാണ് ധ്യാൻ ശ്രീനിവാസൻ. ശ്രീനിവാസന്റെയും മക്കളുടെയും വിശേഷങ്ങൾ ഒക്കെയും വളരെപെട്ടെന്ന് തന്നെ വൈറൽ ആയി\nമാറാറുണ്ട്. ഇതിനോടകം നിരവധി ചിത്രങ്ങളിൽ വലുതും ചെറുതുമായ ധാരാളം കഥാപാത്രങ്ങൾ അവതരിപ്പിച്ച് ധ്യാൻ തിളങ്ങിയിട്ടുണ്ട്. അഭിനയിച്ച ചിത്രങ്ങൾ എല്ലാം വൻ ഹിറ്റായിരുന്നു എന്നതും എടുത്തു പറയേണ്ട കാര്യമാണ്. ധ്യാൻ നല്ലൊരു പാചക വിദഗ്ധൻ കൂടിയാണെന്ന് വെളിപ്പെടുത്തുന്ന ചിത്രങ്ങളാണ് ഇപ്പോൾ പുറത്തു വരുന്നത്. ഏറ്റവും ഒടുവിലായി ധ്യാൻ അഭിനയിക്കുന്ന ചിത്രമാണ് 9എം.എം. മഞ്ജുവാര്യരും ധ്യാൻ ശ്രീനിവാസനും ഒന്നിക്കുന്ന\nചിത്രത്തിൽ സണ്ണി വെയിൻ, ദിലീഷ് പോത്തൻ എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. അജു വർഗീസും വിശാഖ് സുബ്രഹ്മണ്യവും ചേർന്ന് നിർമിക്കുന്ന ചിത്രത്തിന് തിരക്കഥയും കഥയും ചെയ്തിരിക്കുന്നത് ധ്യാൻ ശ്രീനിവാസൻ തന്നെയാണ്. മഞ്ജു തന്റെ രണ്ടാം തിരിച്ചുവരവിൽ അഭിനയിച്ച ചിത്രങ്ങൾ ഒക്കെയും വൻഹിറ്റായത് കൊണ്ട് ഈ ചിത്രത്തിന്റെ അണിയറ പ്രവർത്തകരും ഏറെ പ്രതീക്ഷയിലാണ്. ഇപ്പോൾ9എം.എമ്മിന്റെ\nലൊക്കേഷനിൽ നിന്നുള്ള ഒരു ചിത്രമാണ് മഞ്ജു തൻറെ സോഷ്യൽ മീഡിയ പ്ലാറ്റ്ഫോമിലൂടെ പങ്കുവെച്ചിരിക്കുന്നത്. മഞ്ജുവിനായി ഉച്ചയ്ക്ക് ഭക്ഷണം ഒരുക്കിയിരിക്കുന്ന ധ്യാനിന് കൈകൂപ്പി നന്ദി പറഞ്ഞിരിക്കുന്ന മഞ്ജുവിന്റെ ചിത്രമാണ് സോഷ്യൽ മീഡിയയിൽ വൈറലാകുന്നത്. വയറു നിറയെ കഴിക്കാൻ രുചിയുള്ള ഭക്ഷണവും വയറുവേദനയ്ക്കുവോളം ചിരിക്കാനുള്ള തമാശകളും പിന്നെ എന്തു വേണ്ടൂ… നന്ദി ശ്രീനിയേട്ടാ ആൻഡ് ഷെഫ് ശ്രീനിവാസൻ എന്ന അടിക്കുറിപ്പോടെയാണ് മഞ്ജു ഏറ്റവും പുതിയ ചിത്രം പങ്കുവെച്ചിരിക്കുന്നത്. ചിത്രത്തിൽ മഞ്ജുവിനൊപ്പം ശ്രീനിവാസനും സംവിധായകൻ ധനിൽ ബാബുവും നിറഞ്ഞുനിൽക്കുന്നുണ്ട്.


ആറ്റിങ്ങൽ6മാസം പ്രായമായ കുഞ്ഞിന് കോവിഡ് - EC Online TV\nHome Unlabelled ആറ്റിങ്ങൽ6മാസം പ്രായമായ കുഞ്ഞിന് കോവിഡ്\nആറ്റിങ്ങൽ6മാസം പ്രായമായ കുഞ്ഞിന് കോവിഡ്\nസ്വന്തം ലേഖകൻ സെപ്റ്റംബർ 08, 2020\nആറ്റിങ്ങൽ: നഗരസഭ കൊട്ടിയോട് 29-ാം വാർഡിൽ കരയോഗത്തിന് സമീപം 22 വയസ്കാരനും, 11-ാം വാർഡിൽ6മാസം പ്രായമുള്ള കുട്ടിക്കും, പ്രമുഖ വസ്ത്ര വ്യാപാരശാലയിലെ6ജീവനക്കാർക്കും ആണ് ഇന്ന് രോഗം സ്ഥിതീകരിച്ചത്.\nകൊട്ടിയോട് സ്വദേശി തിരുവനന്തപുരം ലൈഫ് മിഷനിലെ ജീവനക്കാരനാണ്. കഴിഞ്ഞമാസം 27നാണ് അവസാനമായി ഇയാൾ ജോലിക്ക് പോയത്. ഇയാളുടെ മേലധികാരിയുടെ നിർദ്ദേശപ്രകാരം ഈ മാസം3ന് വലിയകുന്ന് താലൂക്കാശുപത്രിയിൽ സ്രവ പരിശോധനക്ക് വിധേയനാകുകയും ഇന്ന് പൊസിറ്റീവ് ആവുകയുമായിരുന്നു. വാർഡ് കൗൺസിലർ പി.എസ്. വീണ, ആശാവർക്കർ ഇന്ദിര എന്നിവരുടെ നേതൃത്വത്തിൽ പ്രദേശവാസികൾക്ക് ബോധവൽക്കരണം നടത്തി.\nആറ് മാസം പ്രായമുള്ള കുട്ടിക്ക് വയറു വേദന ഉണ്ടായതിനെ തുടർന്ന് കിംസ് ആശുപത്രിയിൽ പ്രവേശിപ്പിക്കുകയും കൊവിഡ് പരിശോധനാ ഫലം പൊസിറ്റീവ് ആവുകയുമായിരുന്നു. കുട്ടിയെ കിംസിലെ കൊവിഡ് ഐസൊലേഷൻ വാർഡിൽ പ്രവേശിപ്പിച്ചു.\nകഴിഞ്ഞ ദിവസം ജീവനക്കാരന് രോഗം സ്ഥിതീകരിച്ചതിനെ തുടർന്ന് അടച്ചിട്ട വസ്ത്രാലയത്തിലെ6ജീവനക്കാർക്ക് കൂടി വലിയകുന്ന് താലൂക്കാശുപത്രിയിൽ സ്രവ പരിശോധന നടത്തുകയും ഇവർക്കെല്ലാവർക്കും രോഗം സ്ഥിതീകരിക്കുകയുമായിരുന്നു. മുദാക്കൽ സ്വദേശികളായ രണ്ട് പേർ ( 23),(33), കിളിമാനൂർ സ്വദേശി(22), കടക്കാവൂർ സ്വദേശി(53), വേങ്ങോട് സ്വദേശി(23), പോത്തൻകോട്(64) എന്നിവരെയും കൊട്ടിയോട് സ്വദേശി 22 കാരനെയും അകത്തുമുറി എസ്.ആർ മെഡിക്കൽ കോളേജിലേക്ക് മാറ്റിയെന്ന് ആശുപത്രി സൂപ്രണ്ട് ഡോ. ജസ്റ്റിൻ ജോസ് അറിയിച്ചു.\nവസ്ത്ര വ്യാപാരശാലയിലെ6പേർ നഗരത്തിന് പുറത്തുള്ളവരാണ്. പക്ഷേ അടുത്ത ദിവസങ്ങളിൽ ഇവിടെ സന്ദർശിച്ചവർ ജാഗ്രത പുലർത്തണമെന്ന് ചെയർമാൻ എം.പ്രദീപ് അറിയിച്ചു. കൂടാതെ പട്ടണത്തിലെ ഏതെങ്കിലും സ്ഥാപനത്തിലെ ജീവനക്കാർക്ക് പരിശോധന നടത്തുന്നതിന് അവരവരുടെ പഞ്ചായത്തിലെ സർക്കാർ പി.എച്ച്.എസ് സെന്റെറുകളുമായി ബന്ധപ്പെടണം. ഇന്ന് വിവിധ പഞ്ചായകളിൽ നിന്ന് സ്രവ പരിശോധനക്ക് എത്തിയ6പേരും വലിയകുന്ന് ആശുപത്രിയിലെ ഭക്ഷണശാല അടക്കം നിരവധി സ്ഥലങ്ങൾ സന്ദർശിക്കുകയും പൊതു ഗതാഗത സംവിധാനം ഉപയോഗിക്കുകയും ചെയ്തു. തുടർന്ന് ഇവർക്ക് രോഗം സ്ഥിതീകരിച്ചതോടെ ഭക്ഷണശാല ഒരാഴ്ചത്തേക്ക് അടച്ചിടേണ്ട സാഹചര്യം ഉണ്ടാവുകയും നിരവധി വാഹനങ്ങളും സ്ഥാപനങ്ങളും അണുവിമുക്‌തമാക്കുകയും ചെയ്തു. ഇത് രോഗവ്യാപന സാധ്യത വർദ്ധിപ്പിക്കുകയും ആരോഗ്യ വിഭാഗത്തിന്റെ പ്രതിരോധ പ്രവർത്തനങ്ങളെ പ്രതിസന്ധിയിലാക്കുകയും ചെയ്യുമെന്ന് ചെയർമാൻ പറഞ്ഞു.\nനഗരസഭ ജൂനിയർ ഹെൽത്ത് ഇൻസ്പെക്ടർമാരായ ജി.എസ്.മഞ്ചു, എൽ.എസ്.ഷെൻസി എന്നിവരുടെ നേതൃത്വത്തിൽ ഇവരുടെ സമ്പർക്ക പട്ടിക ശേഖരിച്ചു. ശുചീകരണ വിഭാഗം ജീവനക്കാരായ ശശി, ഗിരീശൻ, വിനോദ് എന്നിവർ ആശുപത്രിയും, രോഗ ബാധിതരുടെ വീടുകളും അണുവിമുക്തമാക്കി.\nBy സ്വന്തം ലേഖകൻ - സെപ്റ്റംബർ 08, 2020


nandamuri balakrishna | 'എ ആർ റഹ്‌മാൻ എന്നൊരാൾ ഓസ്‌കാർ വാങ്ങിയതായി കേട്ടു; അതാരാ എന്ന് അറിയില്ല; ഭാരതരത്ന എൻടിആറിന്റെ കാൽവിരലിലെ നഖത്തിന് തുല്യം; വിവാദ പരാമർശവുമായി വീണ്ടും നന്ദമുരി ബാലകൃഷ്ണ - MarunadanMalayalee.com\n'എ ആർ റഹ്‌മാൻ എന്നൊരാൾ ഓസ്‌കാർ വാങ്ങിയതായി കേട്ടു; അതാരാ എന്ന് അറിയില്ല; ഭാരതരത്ന എൻടിആറിന്റെ കാൽവിരലിലെ നഖത്തിന് തുല്യം; വിവാദ പരാമർശവുമായി വീണ്ടും നന്ദമുരി ബാലകൃഷ്ണ\nJuly 21, 202103:54 PM IST Permalink\nഅമരാവതി: സംഗീതജ്ഞൻ എ.ആർ.റഹ്‌മാനെയും പരമോന്നത സിവിലിയൻ ബഹുമതിയായ ഭാരതരത്‌നയെയും വിമർശിച്ച് തെലുങ്ക് നടൻ നന്ദമുരി ബാലകൃഷ്ണ. എ.ആർ.റഹ്‌മാൻ ആരാണെന്നു ചോദിച്ച അദ്ദേഹം തനിക്ക് അങ്ങനെയൊരാളെ അറിയില്ലെന്നു പറഞ്ഞു. ഒരു പ്രാദേശിക ചാനലിന് നൽകിയ അഭിമുഖത്തിലാണ് ബാലകൃഷ്ണയുടെ പരാമർശം.\nഭാരതരത്‌നയൊക്കെ തന്റെ അച്ഛന്റെ കാൽവിരലിലെ നഖത്തിനു തുല്യമാണെന്നും ബാലകൃഷ്ണ ആക്ഷേപിച്ചു. താരത്തിന്റെ വാക്കുകളിങ്ങനെ:\n'അവാർഡുകളെല്ലാം എന്റെ കാൽപാദത്തിനു തുല്യമാണ്. തെലുങ്ക് സിനിമയ്ക്ക് എന്റെ കുടുംബം നൽകിയ സംഭാവനയ്ക്ക് തുല്യമല്ല ഒരു അവാർഡും. എ.ആർ റഹ്‌മാൻ എന്ന് വിളിക്കുന്ന ഒരാൾ ഓസ്‌കാർ അവാർഡ് നേടിയതായും ഞാൻ കേട്ടു. റഹ്‌മാൻ ആരാണെന്ന് എനിക്കറിയില്ല. ഭാരതരത്‌ന ബഹുമതിയൊക്കെ എന്റെ അച്ഛൻ എൻ.ടി.ആറിന്റെ കാൽവിരലിലെ നഖത്തിന് തുല്യമാണ്. എന്റെ അച്ഛനോ കുടുംബമോ അല്ല അവാർഡുകളാണ് മോശം'.\nഹോളിവുഡ് സംവിധായകൻ ജെയിംസ് കാമറൂണിനോടാണ് ബാലകൃഷ്ണ സ്വയം താരതമ്യപ്പെടുത്തിയിരിക്കുന്നത്. 'വർഷങ്ങളായി ഷൂട്ടിങ് നീട്ടുന്ന ജെയിംസ് കാമറൂണിൽ നിന്ന് വ്യത്യസ്തമായി എന്റെ ഷൂട്ടിങ് വേഗത്തിൽ പൂർത്തിയാക്കാൻ ഞാൻ ആഗ്രഹിക്കുന്നു. കുറഞ്ഞ സമയം കൊണ്ട് കൂടുതൽ സിനിമകൾ നിർമ്മിക്കാനും കൂടുതൽ ഹിറ്റുകൾ നേടാനാകുമെന്നും ഞാൻ വിശ്വസിക്കുന്നു. അതാണ് തന്റെ പ്രവർത്തന രീതി', ബാലകൃഷ്ണ പറഞ്ഞു.\nനന്ദമുരി ബാലകൃഷ്ണയുടെ ഈ പരാമർശങ്ങളും അധിക്ഷേപസ്വരങ്ങളും സമൂഹമാധ്യമലോകത്തെ ചൊടിപ്പിച്ചു. ചുരുങ്ങിയ സമയത്തിനകമാണ് വിഷയം സജീവ ചർച്ചയായത്. നിരവധി പേർ താരത്തെ വിമർശിച്ചു രംഗത്തെത്തി. സമൂഹമാധ്യമങ്ങളിൽ ട്രോൾ വിഡിയോകളും നിറയുകയാണിപ്പോൾ. അതേസമയം, ബോയപതി ശ്രീനുവിനൊപ്പമുള്ള അഖന്ദ എന്ന ചിത്രത്തിന്റെ ഷൂട്ടിങ് തിരക്കിലാണ് നന്ദമുരി ബാലകൃഷ്ണ. ശ്രീനുവിനൊപ്പമുള്ള മൂന്നാമത്തെ ചിത്രമാണ് ഇത്. പ്രഗ്യ ജയ്‌സ്‌വാളാണ് നായിക.\nയുവനടൻ അങ്കിൾ എന്നു വിളിച്ചു; ഫോൺ വലിച്ചെറിഞ്ഞ് നന്ദമുരി ബാലകൃഷ്ണ


ആർ.എസ്.സി. സനദ് സെക്ടർ സാഹിത്യോത്സവ്: ജിദാലി യൂനിറ്റ് ചാമ്പ്യൻമാരായി – RSC Online\nആർ.എസ്.സി. സനദ് സെക്ടർ സാഹിത്യോത്സവ്: ജിദാലി യൂനിറ്റ് ചാമ്പ്യൻമാരായി\nNovember 13, 2017 November 13, 2017 Muhammed VPK\nറിഫ: രിസാല സ്റ്റഡി സർക്കിൾ സനദ് സെക്ടർ സാഹിത്യോത്സവിൽ ഏറ്റവും കൂടുതൽ പോയിന്റ് നേടി ജിദാലി യൂനിറ്റ് ചാമ്പ്യൻമാരായി. കിഡ്സ്, പ്രൈമറി, ജൂനിയർ, സെക്കണ്ടറി, സീനിയർ, ജനറൽ എന്നീ ആറ് വിഭാഗങ്ങളിലായി അമ്പതോളം ഇനങ്ങളിൽ യുവാക്കൾക്കൊപ്പം വിദ്യാർത്ഥി വിദ്യാർത്ഥിനികളും മത്സരിച്ച സാഹിത്യോത്സവത്തിൽ സിത്ര, നുവൈദറാത്ത് യൂനിറ്റുകൾ യഥാക്രമം രണ്ടും മൂന്നും സ്ഥാനങ്ങളും കരസ്ഥമാക്കി.\nസനദ് കോൺഫ്രൻസ് ഹാളിൽ ജാഫർ ശരീഫിന്റെ അദ്ധ്യക്ഷതയിൽ നാഷനൽ കലാലയം കൺവീനർ ഫൈസൽ ചെറുവണ്ണൂർ ഉദ്ഘാടനം ചെയ്തു. അലി നസീർ, അഷ്ഫാഖ് മണിയൂർ, സുനീർ നിലമ്പൂർ, നാസിൽ കൊടുങ്ങല്ലൂർ, ഹംസ കാസർകോട്, ഹബീബ് ഹരിപ്പാട് സംബന്ധിച്ചു. രിസാല സ്റ്റഡി സർക്കിൾ നാഷനൽ ചെയർമാൻ അബ്ദുറഹീം സഖാഫി വരവൂർ വിജയികൾക്ക് ട്രോഫിയും സമ്മാനങ്ങളും വിതരണം ചെയ്തു. ആരിഫ് സ്വാഗതവും മുഹമ്മദ് സലാം നന്ദിയും പറഞ്ഞു.\nBAHRAIN കലാലയം ചലനങ്ങൾ സമിതികൾ\nആര് എസ് സി ബുക്ക് ടെസ്റ്റ്; പുസ്തകം പ്രകാശനം ചെയ്തു\nകലാലയം രചനാ മത്സരം ; രഞ്ജിത് വാസുദേവൻ, സഹർ അഹമദ് ജേതാക്കൾ


03 November, 2018 11:23:47 AM\nനെഹ്റു ട്രോഫി ജലമേളയ്ക്ക് മുന്നോടിയായാണ് കായൽപരപ്പിൽ റാലി സംഘടിപ്പിച്ചത്\nആലപ്പുഴ: പുന്നമടക്കായലിൽ കാഴ്ചയുടെ വിരുന്നൊരുക്കി ഹൗസ് ബോട്ട് റാലി. ബുക്ക് ചെയ്ത മൂവായിരത്തോളം പേര്‍ക്ക് സൗജന്യമായി ഹൗസ്ബോട്ടിൽ യാത്ര ചെയ്യാനാണ് അവസരം ലഭിച്ചത്. നിരതെറ്റാതെ ഹൗസ് ബോട്ടുകൾ ക്രമം പാലിച്ച് ഒന്നിന് പിറകേ ഒന്നായി കായലിന്‍റെ ഓളങ്ങളിലൂടെ മുന്നോട്ട് നീങ്ങിയപ്പോള് തനത് കലാ രൂപങ്ങള് ആവേശം പകര്‍ന്നു.\nആലപ്പുഴ ജില്ലയിലെ വിനോദ സഞ്ചാര മേഖലയ്ക്ക് ഉണര്‍വേകാന് നെഹ്റു ട്രോഫി ജലമേളയ്ക്ക് മുന്നോടിയായാണ് കായൽപരപ്പിൽ റാലി സംഘടിപ്പിച്ചത്. ടൂറിസം പ്രമോഷൻ കൗൺസിലും ജില്ലാ ഭരണകൂടവും ആയിരുന്നു സംഘാടകര്. 220 ഹൗസ് ബോട്ടുകളും 100 ശിക്കാര വള്ളങ്ങളും വിസ്മയം തീര്‍ത്തു. പുന്നമട ഫിനിഷിംഗ് പോയിന്‍റിൽ നിന്ന് കൈനകരി, കുട്ടമംഗലം, മുട്ടേൽ തോട്, എന്നിവടങ്ങളിലൂടെ യാത്ര നടത്തി തിരികെ ഫിനിഷിംഗ് പോയിന്‍റിലെത്തി. യാത്രക്കാര്‍ക്ക് സൗജന്യമായി വിഭവങ്ങളും ഹൗസ് ബോട്ടുകളിൽ ഒരുക്കിയിരുന്നു.


വിഴിഞ്ഞം കരാര്: ജുഡീഷ്യല് അന്വേഷണം പരിഗണനയിലെന്ന് പിണറായി വിജയന്\nപൊതുസ്ഥലത്ത് മൂത്രം ഒഴിച്ചത് ചോദ്യം ചെയ്ത റിക്ഷ ഡ്രൈവറെ യുവാക്കള് സംഘം ചേര്‍ന്ന് മര്‍ദ്ദിച്ച് കൊലപ്പെടുത്തി\nSunday 28th May 2017 7:12pm\nSunday 28th May 2017 6:53pm\nആലപ്പുഴ: വിഴിഞ്ഞം കരാറുമായി ബന്ധപ്പെട്ട് ജുഡീഷ്യല് അന്വേഷണം പരിഗണനയിലെന്ന് മുഖ്യമന്ത്രി പിണറായി വിജയന്. ഹൈക്കോടതി ജഡ്ജിയെക്കൊണ്ട് അന്വേഷിപ്പിക്കാനാണ് ആലോചിക്കുന്നതെന്നും അദ്ദേഹം വ്യക്തമാക്കി.\nവിഴിഞ്ഞം കരാറില് ഒപ്പിട്ടതിലൂടെ കഴിഞ്ഞ സര്‍ക്കാര് ഏറ്റെടുത്ത ബാധ്യത എല്.ഡി.എഫ് സര്‍ക്കാരിനുമേല് അടിച്ചേല്‍പ്പിക്കപ്പെട്ടിരിക്കുകയാണെന്നും പിണറായി ആലപ്പുഴയില് പറഞ്ഞു.\nഅഭിപ്രായ വ്യത്യാസങ്ങള് മാറ്റിവെച്ച് പദ്ധതിയുമായി മുന്നോട്ട് പോകാന് മാത്രമേ സര്‍ക്കാരിന് സാധിക്കുകയുള്ളൂ. നിയമപരമായി സര്‍ക്കാര് അതിന് ബാധ്യതപ്പെട്ടിരിക്കുന്നുവെന്നും അദ്ദേഹം കൂട്ടിച്ചേര്‍ത്തു.\nഎന്നാല് ഇപ്പോള് സി.ഐ.ജിയുടെ അതിശക്തമായ വിമര്‍ശനം ഉള്‍ക്കൊള്ളുന്ന റിപ്പോര്‍ട്ട് പുറത്തുവന്നിരിക്കുകയാണ്. റിപ്പോര്‍ട്ടില് ഉന്നയിക്കുന്ന കാര്യങ്ങള് പരിശോധനയ്ക്ക് വിധേയമാക്കേണ്ടതുണ്ട്. അത്തരം ഒരു പരിശോധനയിലേക്ക് കടക്കാന് തന്നെയാണ് തീരുമാനിച്ചിരിക്കുന്നതെന്നും പിണറായി പറഞ്ഞു.\nവിഴിഞ്ഞം പദ്ധതിയെ സംബന്ധിച്ച് സി.പി.എമ്മിനും എല്.ഡി.എഫിനും വ്യക്തമായ ധാരണയുണ്ടായിരുന്നു. എന്നാല് മുന് സര്‍ക്കാര് കരാര് ഒപ്പിട്ടതോടെ വിഴിഞ്ഞം പദ്ധതി എല്‍ഡിഎഫിന്റെ മേല് അടിച്ചേല്‍പ്പിക്കുകയായിരുന്നുവെന്നും അദ്ദേഹം പറഞ്ഞു.


കഥകളിലൂടെ ടെക്പഠനം രസകരമാക്കാം - FUTURE KERALA - Daily on Business Economy and Society\nസയന്‍സ്, സാങ്കേതികവിദ്യ തുടങ്ങിയ വിഷയങ്ങള് ലളിതവും രസകരവുമായ രീതിയില് കുട്ടികളെ പഠിപ്പിക്കുന്ന സംരംഭമാണ് സ്ട്രീം മൈന്‍ഡ്‌സ്.\nസാങ്കേതികവിദ്യയില് അധിഷ്ഠിതമാണ് ഇന്ന് ലോകം. ജീവിതത്തിലെ ഓരോ മുക്കിലും മൂലയിലും കടന്നുകയറി അവ നമുക്കുമേല് സ്വാധീനം ചെലുത്തിക്കഴിഞ്ഞു. ആര്‍ട്ടിഫിഷ്യല് ഇന്റലിജന്‍സ്, മെഷീന് ലേണിംഗ്, റോബോട്ടിക്‌സ്, 3ഡി പ്രിന്റിംഗ് എന്നിങ്ങനെയുള്ള നവീന സാങ്കേതിക പദങ്ങള് ഇന്ന് നമുക്ക് ഏറെ പരിചിതമാണ്. സാങ്കേതികവിദ്യ ഇന്ന് നമ്മുടെ ഏവരുടേയും ഹീറോ ആയി മാറിക്കഴിഞ്ഞിരിക്കുന്നു. ഈ ഹീറോയെ പുതിയ തലമുറയിലെ കൊച്ചുകുട്ടികള്‍ക്ക് അവര്‍ക്ക് മനസിലാകും വിധം ലളിതമായ ഭാഷയില് പറഞ്ഞു പഠിപ്പിക്കുന്ന സംരംഭമാണ് സ്ട്രീം മൈന്‍ഡ്‌സ്. സയന്‍സും ടെക്‌നോളജിയും ലളിതമാക്കപ്പെടുകയാണിവിടെ.\nഗുരുഗ്രാം ആസ്ഥാനമാക്കി പ്രവര്‍ത്തിക്കുന്ന സ്ട്രീം മൈന്‍ഡ്‌സ് ഒരു കുടുംബ സംരംഭമാണെന്നു പറയാം. 2017ല് ജയ പരാശറിനൊപ്പം മകള് അങ്കിത പരാശറും ചേര്‍ന്നാണ് ഈ സംരംഭം പടുത്തുയര്‍ത്തിയത്.\nസയന്‍സ്, സാങ്കേതികവിദ്യ, എഴുത്ത്/വായന, കണക്ക്, കലകള് എന്നിവയെല്ലാം ലളിതമായി കുട്ടികളെ പഠിപ്പിക്കുന്ന സംരംഭമാണ് സ്ട്രീം മൈന്‍ഡ്‌സ്. സാങ്കേതികവിദ്യ എന്തെന്ന് ചെറിയ കുട്ടികളെ പഠിപ്പിക്കുക അത്ര എളുപ്പമല്ല. കഥകളിലൂടെയും വരകളിലൂടെയും നിറം കൊടുത്തുമൊക്കെ കുട്ടികള്‍ക്ക് ദൈനംദിനം ജീവിതത്തിലെ സയന്‍സ, സാങ്കേതിക വിദ്യ വിഷയങ്ങളെ കുറിച്ചുള്ള അറിവ് പകരാനുള്ള ശ്രമമാണ് സംരംഭത്തിലൂടെ നല്‍കപ്പെടുന്നത്. ചെറുപ്പം മുതല് സാങ്കേതികവിദ്യയുടെ അടിസ്ഥാനമറിഞ്ഞു വളരാന് സംരംഭത്തിന്റെ പരിശീലനരീതി സഹായിക്കും.\nദുബായില് താമസിച്ചിരുന്ന ജയയും അങ്കിതയും ഇന്ത്യയിലെത്തിയ ശേഷമാണ് സംരംഭത്തിന് തുടക്കമിട്ടത്. ദുബായില് പ്രീമിയര് ജെനി എന്ന സ്ഥാപനത്തില് ജോലി ചെയ്യുന്നതിനിടെ നേടിയ റോബോട്ടിക്‌സ് പരിശീലനം അങ്കിതയ്ക്ക് സ്ട്രീം മൈന്‍ഡ് തുടങ്ങാനുള്ള ഊര്‍ജ്ജം നല്‍കി. ദുബായില് രണ്ടു വര്‍ഷത്തോളം നാനൂറില് പരം കുട്ടികള്‍ക്ക് അങ്കിത പരിശീലനം നല്‍കിയിരുന്നു. ” ഒരു സംരംഭം തുടങ്ങുന്നതിലേക്ക് ഞങ്ങള് എത്തിയത് വളരെ സ്വാഭാവികമായാണ്. വിദ്യാഭ്യാസം രസകരമാക്കുകയാണ് ലക്ഷ്യം, കുട്ടികളെ ബോറടിപ്പിക്കാതെയുള്ള പഠന രീതിക്കാണ് ഇവിടെ പ്രാധാന്യം,” അങ്കിത പറയുന്നു.\nസ്ട്രീം മൈന്‍ഡ്‌സില് സ്‌ക്രീന് ഒഴിവാക്കിക്കൊണ്ടുള്ള പരിശീലനമാണ് കുട്ടികള്‍ക്ക് നല്‍കുന്നത്. സ്‌കൂള് പാഠ്യപദ്ധതിയില് ഉള്‍പ്പെടാതെ പോകുന്ന കാര്യങ്ങള് കഥകളിലൂടെയും കലാരൂപങ്ങളിലൂടെയും കുട്ടികളുടെ മനസിലേക്ക് എത്തിക്കുന്നു. കഥകളിലൂടെ രസകരമായി അവര് കാണുന്ന കാഴ്ചകള് അത്ര പെട്ടെന്ന് മായുന്നില്ല എന്നതാണ് ഈ പരിശീലനത്തിന്റെ ഏറ്റവും വലിയ സവിശേഷത.\nകഥകളിലൂടെ ഇലക്ട്രോണിക്‌സ് പാഠങ്ങള്\nകഥകളിലൂടെയാണ് ഇവിടെ ഇലക്ട്രോണിക്‌സ് കുട്ടികളെ പഠിപ്പിക്കുന്നത്. ഷോര്‍ട്‌സ് സര്‍ക്യൂട്ട് എന്ന പേരിലറിയപ്പെടുന്ന പേപ്പര് സര്‍ക്യൂട്ട് ബുക്കിലൂടെ കഥപറച്ചില് രൂപത്തിലാണ്\nഇലക്‌ട്രോണിക്‌സ് പഠനം ഇവര് കുട്ടികളിലേക്ക് എത്തിക്കുന്നത്. കുട്ടികള്‍ക്ക് കഥയിലെ കഥാപാത്രങ്ങളുമായി ഇഴചേര്‍ന്ന അടുപ്പമുണ്ടാകും. ഈ അടുപ്പം അവരെ പഠനവുമായി ബന്ധിപ്പിക്കുന്നു, കൂടുതല് അറിയാന് പ്രേരിപ്പിക്കുന്നു. കുട്ടികളെ ബോറടിപ്പിക്കാതെ പഠനം ഇത്തരത്തില് രസകരമാക്കാം. സംരംഭത്തിന് പേറ്റന്റ് ലഭിച്ച ഉല്‍പ്പന്നമാണ് ഷോര്‍ട് സര്‍ക്യൂട്ട്‌സ്.\nരണ്ടാം നിര, മൂന്നാംനിര നഗരങ്ങളിലെ വിദ്യാര്‍ത്ഥികളെയും വിദ്യാഭ്യാസ സ്ഥാപനങ്ങളെയും ലക്ഷ്യമിട്ടാണ് സംരംഭത്തിന്റെ പ്രവര്‍ത്തനം. ഗുരുഗ്രാമിലെ അഞ്ചോളം സ്‌കൂളുകളില് ഒന്നാം ക്ലാസ് മുതല് മൂന്നാം ക്ലാസ് വരെയുള്ള വിദ്യാര്‍ത്ഥികള്‍ക്ക് അവര് ഷോര്‍ട് സര്‍ക്യൂട്‌സിലൂടെ പരിശീലന ക്ലാസുകളും നല്‍കിവരുന്നു. ഗുരുഗ്രാമില് തന്നെയുള്ള സംരംഭ കേന്ദ്രത്തില് സാങ്കേതികവിദ്യയോട് അഭിരുചിയുള്ള കുട്ടികള്‍ക്ക് വിവിധ മേഖലകളെ കുറിച്ച് പഠിക്കുന്നതിനുള്ള സൗകര്യവും ഏര്‍പ്പെടുത്തിയിട്ടുണ്ട്.\nസംരംഭത്തിന്റെ തുടക്കത്തില് ആശയം രക്ഷിതാക്കളിലേക്ക് എത്തിക്കുന്നതിനും വിദ്യാര്‍ത്ഥികളെ ലഭിക്കുന്നതിനും ഏറെ ബുദ്ധിമുട്ടിയെങ്കിലും മൗത്ത് പബ്ലിസിറ്റിയിലൂടെ അവ തരണം ചെയ്യാനായെന്ന് അങ്കിത പറയുന്നു. ”സംരംഭത്തെ കുറിച്ച് അറിവുള്ള, ഞങ്ങള് പഠിപ്പിക്കുന്ന കുട്ടികളിലൂടെയാണ് സ്ഥാപനത്തെ കുറിച്ച് പുറം ലോകം അറിയുന്നത്. രക്ഷിതാക്കള് പഠനരീതിയുടെ നല്ല വശങ്ങള് മനസിലാക്കി സ്‌കൂളുകളില് പരാമര്‍ശിക്കുകയും ചെയ്യും. കുട്ടികള്‍ക്കു വേണ്ടിയുള്ള സംരംഭം കുട്ടികളിലൂടെ വളരുന്നു,” അങ്കിത പറയുന്നു.\nഷോര്‍ട് സര്‍ക്യൂട്ട്‌സിന്റെ പ്രോട്ടോടൈപ്പ് മാതൃക കുടുതല് ഫീച്ചറുകള് ഉള്‍പ്പെടുത്തി വികസിപ്പിക്കാനും അവ അന്താരാഷ്ട്ര വിപണിയിലെത്തിക്കാനുമാണ് സംരംഭത്തിന്റെ അടുത്ത ശ്രമം. പരീക്ഷണാടിസ്ഥാനത്തിലുളള പാഠ്യരീതിക്ക് പ്രാധാന്യം നല്‍കുന്ന സംരംഭം ഭാവിയില് പഠനം രസകരമാക്കുന്ന മാതൃകയില് ഒരു സ്‌കൂള് തുടങ്ങാനും ലക്ഷ്യമിടുന്നു.\nTags:\tTech studies


കപടചികിത്സ രോഗം മാറ്റുന്നതെങ്ങനെ?\nSun Dec 16 2018 10:25:27 GMT+0530 (IST)\nNarada Desk| Updated On: 2016-07-03 04:40:08.0 | Location :\nഎന്തുകൊണ്ടാണ് കപടചികിത്സ ഫലിക്കുന്നതായി അനുഭവപ്പെടുന്നത്? ജിതിന് മോഹന്‍ദാസ് എഴുതുന്നു.\nകപടചികിത്സകളുടെ അശാസ്ത്രീയതകളും അപകടങ്ങളും അക്കമിട്ട് നിരത്തുമ്പോഴും ആളുകൾ ചോദിക്കുന്ന ഒരു ചോദ്യം ഉണ്ട് - 'സംഗതി ഉടായിപ്പാണെങ്കിൽ ഇതെങ്ങനെ ഫലിക്കുന്നു?' സ്വാഭാവികമായി ആർക്കുമുണ്ടാകാവുന്ന സംശയമാണിത്. പലരും വ്യക്തിപരമായ അനുഭവകഥകൾ (Anecdotes) കൂടി 'തെളിവുകളായി' വീശുമ്പോൾ കപടചികിത്സ ഒന്നൂടെ മുഖം മിനുക്കുന്നു! കപടചികിത്സയുടെ 'ഫലപ്രാപ്തി'യുടെ ചുരുളഴിക്കുന്നതിനു മുമ്പേ അറിഞ്ഞിരിക്കേണ്ട ചില വസ്തുതകളുണ്ട്.\nഅതിസങ്കീർണ്ണമായ ചികിത്സാരീതികളും ശസ്ത്രക്രിയകളും എല്ലാമടങ്ങുന്ന 'ആധുനിക വൈദ്യശാസ്ത്രചികിത്സ' (Modern Medicine) ശാസ്ത്രീയമായ തെളിവുകളുടെ അടിസ്ഥാനത്തിലുള്ള ഏറ്റവും ഫലപ്രദമായ മുഖ്യധാരാ ചികിത്സാ രീതിയാണ്. ഏത് ചികിത്സയോ മരുന്നോ ശാസ്ത്രീയ തത്വങ്ങളെ അടിസ്ഥാനമാക്കി തെളിയിക്കപ്പെട്ട് കഴിഞ്ഞാൽ അതു പിന്നെ മുഖ്യധാരാ ചികിത്സയുടെ ഭാഗമാകും. എന്നാൽ ബദൽ ചികിത്സാ രീതികൾ (Alternative Medicine) എന്നറിയപ്പെടുന്ന ഹോമിയോ, ആയുർവേദം, നേച്ചറോപ്പതി, അക്കുപഞ്ചർ, സിദ്ധ, യുനാനി മുതലായവയ്ക്ക് മുഖ്യധാരാ ചികിത്സയുടെ ഭാഗമാകാൻ കഴിയാത്തത് അതിന് ശാസ്ത്രീയമായ അടിത്തറയോ തെളിവുകളോ ഇല്ലാത്തത് കൊണ്ടാണ്. ഒരു ചികിത്സാ പദ്ധതി ശാസ്ത്രീയമാകണമെങ്കിൽ അതിനു കൃത്യമായ പ്രവർത്തന സമ്പ്രദായങ്ങൾ (Methodology) ഉണ്ടായിരിക്കേണ്ടതാണ്. ആദ്യം നിരീക്ഷണം; വെറും നിരീക്ഷണമല്ല, കൃത്യമായ അളവുകോലുകൾ ഉപയോഗിച്ചുള്ള നിരീക്ഷണം. പിന്നെ സാധ്യതാസിദ്ധാന്തം (hypothesis) ചമയ്ക്കൽ. അതായത്, ഒരു പ്രത്യേക മരുന്ന് അല്ലെങ്കിൽ ചികിൽസാപദ്ധതി 'ഇന്ന' കാരണങ്ങൾ കൊണ്ടു ഫലിക്കാൻ സാധ്യതയുണ്ട് എന്ന സാധ്യതാസിദ്ധാന്തം. പിന്നെ ഈ സിദ്ധാന്തം ശരിയോ തെറ്റോ എന്നു നോക്കാനുള്ള പരീക്ഷണം നടത്തുന്നു. പരീക്ഷണ ഫലം നിരീക്ഷിച്ച് തിരുത്തിയ സിദ്ധാന്തം വീണ്ടും രൂപീകരിക്കുന്നു. പിന്നീട് അത് ശരിയാണോ എന്നു നോക്കാൻ വീണ്ടും പരീക്ഷണം നടത്തുന്നു. വീണ്ടും പുതുക്കിയ സിദ്ധാന്തം രൂപീകരിക്കുന്നു. അങ്ങിനെ ഒരു പ്രത്യേക മരുന്നോ ചികിത്സാ രീതിയോ ആണു മെച്ചം എന്നു തെളിയുന്നു. അതു പ്രാബല്യത്തിൽ വരും! വീണ്ടും ചികിത്സാ ഫലങ്ങൾ പഠനവിധേയമായിക്കൊണ്ടേയിരിക്കും. കൂടുതൽ മെച്ചപെട്ട ചികിത്സാ രീതികൾ വീണ്ടും കണ്ടുപിടിക്കപ്പെടും. കൃത്യതയിലേക്കുള്ള പ്രയാണം നിരന്തരം തുടർന്നുകൊണ്ടേയിരിക്കും- ഇതാണു ശാസ്ത്രത്തിൻറെ രീതി. ഈ രീതി പിന്തുടരാത്ത ചികിത്സാ സമ്പ്രദായങ്ങളെ ശാസ്ത്രീയം എന്ന് വിളിക്കാൻ പറ്റില്ല.\nനെല്ലും പതിരും എങ്ങിനെ തിരിച്ചറിയാം ?\nശാസ്ത്രീയ അടിത്തറയുള്ള ഫലപ്രദമായ ചികിത്സയെയും കപടചികിൽസയെയും എങ്ങിനെ തിരിച്ചറിയാം? അതിനുള്ള ഏക മാർഗമാണ് ക്ലിനിക്കൽ പരീക്ഷണങ്ങൾ. ഡബിൾ ബ്ലൈണ്ട് പരീക്ഷണങ്ങൾ എന്ന് ധാരാളം കേട്ടിട്ടുണ്ടെങ്കിലും അവയുടെ പ്രാധാന്യം പലർക്കും അറിയില്ല. ഡബിൾ ബ്ലൈണ്ട് പരീക്ഷണങ്ങൾ മനസ്സിലാക്കാൻ പ്രയാസമില്ലെങ്കിലും അവയുടെ കണ്ടെത്തലുകൾ പലരും വൈമനസ്യത്തോടെയാണ് അംഗീകരിക്കുന്നത്- എന്തുകൊണ്ട്? ചികിത്സയുടെ കാര്യത്തിൽ നമ്മുടെ പരമ്പരാഗത രീതികളെയും നമ്മുടെ തന്നെ അനുഭവസാക്ഷ്യങ്ങളെയും വിശ്വസിക്കാൻ കഴിയില്ല എന്നതാണ് ഡബിൾ ബ്ലൈണ്ട് പരീക്ഷണങ്ങൾ നമുക്കു കാണിച്ച് തരുന്നത്. ദഹിക്കാൻ ഒരല്പം പ്രയാസമുണ്ടങ്കിലും സത്യമതാണ്!\nഇനി എന്താണ് ഡബിൾ ബ്ലൈണ്ട് പരീക്ഷണങ്ങൾ? ഡബിൾ ബ്ലൈണ്ട് പരീക്ഷണങ്ങൾ എന്താണു ചെയ്യുന്നത്?\nആദ്യമായി ഒരേ രോഗമുള്ള ഒരു വലിയ വിഭാഗം രോഗികളെ യാതൊരു മുൻവിധിയുമില്ലാതെ രണ്ടായി വിഭജിക്കും. ഇതിൽ ഒരു വിഭാഗത്തിന് യഥാർത്ഥമരുന്നും മറുവിഭാഗത്തിനു പ്ലസിബോയും (ശൂന്യഗുളിക) നല്കും. പരീക്ഷണങ്ങൾ തീരുന്നത് വരെ ഇതിൽ ഏത് ഗ്രൂപ്പിനാണ് യഥാർത്ഥമരുന്ന് നല്കിയതെന്നോ ഏതു ഗ്രൂപ്പിനാണ് ശൂന്യഗുളിക നല്കിയതെന്നോ, രോഗിക്കോ പരീക്ഷണം നടത്തുന്ന ശാസ്ത്രജ്ഞർക്കോ അറിവുണ്ടാകില്ല. അനുമാനങ്ങളിലെ മുൻവിധികൾ (Experimenter Bias) ഒഴിവാക്കാനാണ് ഇപ്രകാരം ചെയ്യുന്നത്. ഒരു നിശ്ചിത സമയത്തിനുശേഷം ഈ രണ്ടു ഗ്രൂപ്പിലുള്ള രോഗികളെയും താരതമ്യ പഠനത്തിന് വിധേയമാക്കും. മരുന്ന്‌കൊണ്ട് ചികിത്സിച്ച രോഗികളിൽ ശൂന്യഗുളിക കൊണ്ട് ചികിത്സിച്ച രോഗികളേക്കാൾ 'പ്രകടമായ' രോഗശമനം ഉണ്ടെങ്കിൽ മാത്രമേ ആ മരുന്ന് ഫലപ്രദം എന്ന് അനുമാനിക്കാൻ പറ്റൂ.\nകപടചികിത്സ ഫലിക്കുന്നതായി തോന്നുന്നത് എന്തുകൊണ്ട് ?\nരോഗബാധിതരായ സഹജീവികളെ സൗഖ്യമാക്കാൻ പുരാതനകാലം മുതലേ മനുഷ്യൻ ശ്രമിച്ചിരുന്നു. അതിനായി വിവിധമാർഗങ്ങളും പരീക്ഷിച്ചിരുന്നു. രോഗം പിടികുടിയാൽ അതു 'ബാധ'കൂടിയതാണെന്ന് വിശ്വസിച്ചിരുന്ന ഒരു കാലഘട്ടത്തിൽ നിന്നാണ് നിരന്തര പഠനങ്ങളുടെ പിൻബലത്തോടെ ശാസ്ത്രജ്ഞർ ചോര നീരാക്കി അധ്വാനിച്ച് ഓരോ രോഗങ്ങൾക്കുമുള്ള ചികിത്സാരീതികൾ പ്രാവർത്തികമാക്കിയത്. ശാസ്ത്രീയ പരീക്ഷണങ്ങളിലൂടെയും ഗവേഷണങ്ങളിലൂടെയുമാണ് ഓരോ രോഗത്തിനും ആധുനിക വൈദ്യശാസ്ത്രം ചികിത്സാമാർഗങ്ങൾ കണ്ടെത്തിയത്. ആത്മവിശ്വാസമുള്ള ഡോക്ടർമാരും അവരെ വിശ്വസിക്കുന്ന ഒരുകൂട്ടം രോഗികളും ഈ പ്രക്രിയയുടെ ഭാഗമായി. എന്നാൽ ആധികാരികമായി തയ്യാറാക്കപ്പെട്ട വൈദ്യശാസ്ത്രമൂല്യങ്ങൾ ഒരു വിഭാഗം ആളുകൾ തിരസ്‌ക്കരിക്കുന്നു. ഇവിടെ നിലനിന്നിരുന്ന നിരവധി പരമ്പരാഗത മരുന്നുകളും പ്രകൃതി ചികിത്സകളും, അക്ക്യുപഞ്ചർ, നാഡിചികിത്സ, മറ്റു നാടൻ ചികിത്സകളും ജൈവശാസ്ത്രപരമായി തട്ടിപ്പാണെന്ന് കാലം തെളിയിച്ചിട്ടുണ്ടെങ്കിലും ചിലർ ഇപ്പോഴും അതിൻറെ പിന്നാലെ പോകുന്നതാണ് കാരണം. ഊഹത്തിലൂടെ നടത്തുന്ന മേല്പറഞ്ഞ ദീർഘകാലം നീണ്ടുനിൽക്കുന്ന ചികിത്സകൾ പലപ്പോഴും രോഗികളെ പീഡിപ്പിക്കുയായിരുന്നു. അപൂർവമായി മാത്രമാണ് ഈ ചികിത്സകൾ ഫലവത്തായിരുന്നത്. കാലക്രമേണ ഫലപ്രദമല്ലെന്ന് കണ്ട് ഇവയിൽ പലതും ഉപേക്ഷിക്കപ്പെട്ടെങ്കിലും ചിലത് പലയിടങ്ങളിലും പൊതുജനാരോഗ്യത്തിന് ഭീഷണിയായി ഇന്നും തുടരുന്നു. കൃത്യമായ പരിശീലനം ലഭിച്ച ഡോക്ടർമാർ ശാസ്ത്രീയതയുടെ പിൻബലത്തിൽ ഇപ്പോഴും ചികിത്സാഗവേഷണം തുടരുമ്പോഴാണ് ചിലർ യാതൊരു അടിത്തറയുമില്ലാത്ത കപട ചികിത്സയുടെ പിന്നാലെ പോകുന്നത്. ഒറ്റമൂലികളും സമാന്തരചികിത്സകളും പൌരോഹിത്യ പ്രാർത്ഥനാ ശുശ്രൂഷകളും മോഡേൻ മെഡിസിൻറെ കാലത്തും ചിലരെങ്കിലും ആശ്രയിക്കുന്നത് ആശ്ചര്യം തന്നെ. മേല്പറഞ്ഞ ചികിത്സാരീതികളിൽ പലതും പരസ്യങ്ങളിലൂടെയും പരസ്പര സംഭാഷണങ്ങളിലൂടെയുമാണ് പ്രചരിക്കുന്നത്. സംതൃപ്ത്തരായ ഉപഭോക്താക്കൾ എന്നു ചിലരെ കൊണ്ട് ഇവർ ബോധപൂർവം തെറ്റിദ്ധരിപ്പിച്ചു നടത്തിക്കുന്ന പരസ്യങ്ങൾ ഉയർത്തിക്കാട്ടുന്ന മാധ്യമങ്ങൾ പോലും അതിൻറെ ആധികാരികത പരിശോധിക്കാറില്ല.\nആധുനിക വൈദ്യശാസ്ത്രത്തിൻറെ പഴയ രൂപമായ അലോപ്പതിയുടെ ചരിത്രത്തിലേക്കു നമുക്കൊന്നു നോക്കാം. നൂറ്റാണ്ടുകളോളം നിലനിന്നിരുന്ന രണ്ടു ചികിത്സാരീതികളായിരുന്നു രക്തമോക്ഷവും (blood letting) വയറിളക്കലും (purging). ശരീരത്തിലെ വിഷപദാർത്ഥങ്ങളെ പുറംതള്ളി രോഗമുക്തി വരുത്തുവാൻ ഏറെ ഫലപ്രദമായ ചികിത്സയായിട്ടാണ് ഈ രീതികളെ അന്നത്തെ രോഗികളും വൈദ്യന്മാരും കണ്ടിരുന്നത്. പക്ഷെ ഇന്നു നമുക്കറിയാം, ഈ ചികിത്സകൾ കൊണ്ടൊരു പ്രയോജനവുമില്ലന്നു മാത്രമല്ല ഇവ അനേകം പേരെ കൊന്നൊടുക്കിയിട്ടുമുണ്ടെന്ന്. എന്തുകൊണ്ട് ഈ രീതികൾ ഒരു കാലത്ത് പ്രചാരം നേടി? ഈ ചികിത്സാരീതികളുടെ പ്രയോജനമെന്ന് നൂറ്റാണ്ടുകളോളം മനുഷ്യർ തെറ്റിദ്ധരിച്ചത് രോഗമുക്തിയെ സഹായിക്കുന്ന മറ്റു അനുബന്ധ ഘടകങ്ങളുടെ പ്രവർത്തനത്തെ ആണ്.\nമരുന്നും ചികിത്സയുമല്ലാതെ രോഗമുക്തിയെ സഹായിക്കുന്ന അനുബന്ധ ഘടകങ്ങൾ നിരവധിയാണ്. അവയിൽ പ്രധാനപ്പെട്ടത് മാത്രം ഇവിടെ പ്രതിപാദിക്കാം. ഈ ഘടകങ്ങളെക്കുറിച്ചു മനസ്സിലാക്കിയാൽ കപട ചികിത്സകൾ എന്തുകൊണ്ടു ഫലപ്രദമാകുന്നു എന്നു തോന്നുന്നു എന്നു നമുക്ക് കാണാൻ കഴിയും.\nരോഗങ്ങൾക്കുണ്ടാകുന്ന സ്വാഭാവിക ശമനം (Self Limiting Diseases)\nധാരാളം രോഗങ്ങൾ സ്വാഭാവികമായി തന്നെ ശമിക്കാറുണ്ട്. രോഗാവസ്ഥ മാരകമല്ലെങ്കിൽ ശരീരത്തിൻറെ സ്വഭാവികശേഷി കൊണ്ടുതന്നെ ആരോഗ്യം വീണ്ടെടുക്കാൻ കഴിയും. സാധാരണയായി ഉണ്ടാകുന്ന കഴുത്തുവേദനയോ നടുവേദനയോ ഉദാഹരണം. യാതൊരുവിധ ചികിത്സയും ഇല്ലാതെ തന്നെ കുറച്ചു നാൾക്കകം ഇവ മാറികിട്ടും. രോഗശമനത്തിനു വേണ്ടതു സമയവും വിശ്രമവും മാത്രം. അതിനാൽത്തന്നെ ഈ രോഗങ്ങൾക്ക് ഏതുചികിത്സയും ഫലപ്രദമായി തോന്നും. അതുകൊണ്ടുതന്നെ ഈ വിധം രോഗങ്ങൾക്ക് തങ്ങളുടെ മരുന്ന് ഉപയോഗിച്ച് ചികിത്സ ചെയ്തു മാറിയെന്നു അവകാശപ്പെടുന്ന ചികിത്സകർ രോഗികൾക്കൊപ്പം ഒരു ചികിത്സയും ഇല്ലാതെ രോഗം മാറിയവരുടെ കണക്കുകൂടി വ്യക്തമാക്കാൻ തയാറാകണം. കൃത്യമായ രേഖകളില്ലാതെ തെറ്റിദ്ധരിപ്പിക്കുന്ന പരസ്യങ്ങൾ പ്രസിദ്ധീകരിക്കുന്നത് നിയമപരമായി തെറ്റാണ്.\nസ്വയം മാറുന്ന രോഗങ്ങൾ (Self limiting diseases) പിന്നെ എന്തിനാണ് മോഡേൺ മെഡിസിനിൽ ചികിത്സിക്കുന്നത് എന്നു പലരും ചോദിക്കുന്നു. സ്വയം മാറുന്ന പനി എന്തിനു ചികിത്സിക്കുന്നു? പനി അണുബാധയുടെ ഒരു ലക്ഷണമാണ്. അത് ഒരു പ്രകൃതിദത്ത മോചന മാർഗ്ഗമാണെന്നതിൽ സംശയമില്ല. പക്ഷെ പനി ക്രമാതീതമായി കൂടിയാൽ അത് ഹൃദയമിടിപ്പ് വല്ലാതെ കൂട്ടുകയും ചയാപചയപ്രവർത്തനങ്ങളെ (metabolic activities) ബാധിക്കുകയും ജലാംശം ധാരാളമായി നഷ്ടപ്പെടാൻ കാരണമാകുകയും ചെയ്യും. കുട്ടികളിൽ ജന്നി ഉണ്ടാക്കാം. സന്ധികളിലും മറ്റു അവയവങ്ങളിലും ഉണ്ടാകുന്ന നീർക്കെട്ടും മറ്റു അനുബന്ധ പ്രശ്‌നങ്ങളും ഉണ്ടാക്കാം. തന്മൂലം രോഗി വളരെ ക്ഷീണിതനാവുകയും രോഗശാന്തിക്ക് താമസം നേരിടുകയും ചെയ്യും. അതുകൊണ്ടാണ് പനിക്ക് പലപ്പോഴും രോഗലാക്ഷണികമായ ചികിത്സ (symptomatic treatment) ആവശ്യമായി വരുന്നത്.\nസ്വയം മാറുന്ന അസുഖങ്ങൾ പലപ്പോഴും ചില സങ്കീർണ്ണതകളിലേക്ക് നയിക്കും. ഉദാ: ഡെങ്കി- 95% ഡെങ്കിരോഗികളും അഞ്ചാറു ദിവസം കൊണ്ടു രോഗലക്ഷണങ്ങളെല്ലാം ശമിച്ചു പൂർണ്ണ സുഖം പ്രാപിക്കും. അതായത് ഏതു ചികിത്സ ചെയ്താലും ആ ചികിത്സക്ക് 95% വിജയം അവകാശപ്പെടാനാകും. 5% മാത്രം രോഗികളിലാണ് രക്തസ്രാവത്തോടെയുള്ള ഡെങ്കിപ്പനി ഉണ്ടാവുന്നത്. രക്തത്തിലെ പ്ലേറ്റ്‌ലറ്റ് കണങ്ങൾ കുറഞ്ഞുപോകുക, ഉ.ക.ഇ. (Disseminated itnravascular Coagulation), തലച്ചോറിലെ നീർക്കെട്ട് ഇവ മരണകാരണമാകാം. ഈ സങ്കീർണ്ണതകൾ മനസ്സിലാക്കുവാനും ചികിത്സിക്കുവാനും പരിശോധനകളും മരുന്നുകളും ആവശ്യമായി വരും. അടിയന്തിര ചികിത്സ നൽകിയാൽ മരണം സംഭവിക്കുന്നത് തടയാനും സഹായിക്കും!\nയാദൃശ്ചികമായ രോഗമുക്തി (Spontaneous Cure)!\n'യാദൃശ്ചിക രോഗമുക്തി' അംഗീകരിക്കപ്പെട്ട ഒരു ശാസ്ത്രസത്യമാണ്. രോഗത്തിൻറെ സ്വാഭാവിക ദിശയിൽ നിന്ന് മാറി, പെട്ടന്നുള്ള തീർത്തും അപ്രതീക്ഷിതമായ ഒരു സുഖപ്പെടലലിനെയാണ് യാദൃശ്ചിക രോഗമുക്തി എന്ന് പറയുന്നത്. കാൻസർ രോഗവിദഗ്ദ്ധർ പറയുന്നത് ഏകദേശം 10% കാൻസറും പൊടുന്നനെ സുഖപ്പെടുന്നു എന്നാണ് . ചില തരം കാൻസറുകൾ അവ കണ്ടുപിടിക്കുന്നതിനു മുമ്പ് തന്നെ സുഖപ്പെടുന്നതായി അനുമാനിക്കപ്പെടുന്നു. തങ്ങളുടെ ചികിത്സയിലുള്ള രോഗികൾ നിരവധി പ്രാവശ്യം പ്രതീക്ഷകൾക്ക് അപ്പുറം, പെട്ടെന്ന് സുഖപ്പെട്ടതായി കാൻസർ രോഗവിദഗ്ദ്ധർ സാക്ഷ്യപ്പെടുത്തുന്നു. മെലനോമ, ന്യുറോബ്ലാസ്‌റ്റൊമ എന്നി രണ്ടു കാൻസറുകൾ ഇപ്പ്രകാരം പൊടുന്നനെ ഭേദമാകുന്നവയാണ്. യാദൃശ്ചിക രോഗമുക്തിക്കുള്ള കാരണങ്ങൾ ഇന്നും പൂർണ്ണമായി നിർണ്ണയിക്കപ്പെട്ടിട്ടില്ല . എന്നാൽ ചില രോഗികളിലെങ്കിലും ലഭ്യമാവുന്ന അറിവു വച്ച് ഹോർമോണിൻറെ സ്വാധീനം ഒരുപക്ഷേ പ്രധാന പങ്കുവഹിച്ചു എന്നുവേണം അനുമാനിക്കാൻ. ശക്തമായ ഒരു രോഗപ്രതിരോധസംവിധാനം ഉള്ള രോഗികളിൽ യാദൃശ്ചികരോഗമുക്തി ചിലപ്പോൾ കണ്ടുവരാറുണ്ട്!\nസമയം ഒരു ഘടകമാണ്\nസമയം മറ്റൊരു ഘടകമാണ്. രോഗിക്ക് ശരിയായ ചികിത്സയുടെ കോഴ്‌സ് പൂർത്തിയാക്കിയാലും ചികിത്സയുടെ പൂർണ്ണ ഫലങ്ങൾ ലഭിക്കുവാൻ കുറച്ചു സമയം എടുത്തേക്കാം. അസുഖം പൂർണ്ണമായും മാറിയാലും രക്ത റിപ്പോർട്ടുകളിലും എക്‌സ്രേ/സ്‌കാൻ പരിശോധനകളിലും ഉണ്ടായ മാറ്റങ്ങൾ മാറികിട്ടാൻ കുറേക്കൂടി സമയം ആവശ്യമാണ്. ന്യുമോണിയ ഒരാഴ്ചകൊണ്ട് ചികിത്സിച്ചു മാറ്റാമെങ്കിലും എക്‌സ്രെയിലുള്ള പാടുകൾ മാറാൻ ഒരുമാസം വരെ സമയം എടുക്കും.\nനമുക്കെല്ലാം അറിയാവുന്ന പോലെ, ക്ഷയരോഗം വളരെ മെല്ലെ പുരോഗമിക്കുന്ന ഒരു രോഗമാണ്. സാധാരണ ബാക്ടീരിയ ഇരട്ടിയായി പെരുകാൻ 20 സെക്കൻഡ് എടുക്കുമ്പോൾ ക്ഷയരോഗബാക്ടീരിയ ഇരട്ടിയായി പെരുകാൻ 20 മിനിറ്റുകൾ എടുക്കും. സാധാരണ ബാക്ടീരിയൽ അണുബാധ7ദിവസത്തെ ചികിത്സ കൊണ്ട് സുഖമാകുമ്പോൾ ക്ഷയരോഗചികിത്സക്ക് 6-9മാസം ആവശ്യമുണ്ട്. പൂർണ്ണമായ ചികിത്സ എടുത്തുകഴിഞ്ഞാലും രോഗം മൂലം ശരീരത്തിനുണ്ടായ കേടുപാടുകൾ മാറിക്കിട്ടാൻ വീണ്ടും കുറച്ച് സമയമെടുക്കും. ശരീരത്തിൻറെ സ്വാസ്ഥ്യ പ്രാപ്തി സംവിധാനങ്ങൾ പ്രവർത്തിക്കുന്ന സമയമാണിത്. ഈ സമയത്ത് രോഗി ഒരു കപടചികിത്സകൻറെ കയ്യിൽ അകപ്പെട്ടാൽ രോഗമുക്തിയുടെ ക്രെഡിറ്റ് കപടചികിത്സകന് അവകാശപ്പെട്ടതാകും.\nഒരു രോഗി യഥാർഥചികിത്സയും വ്യാജചികിത്സയും ഒരുമിച്ചെടുത്തു രോഗമുക്തിയുണ്ടായാൽ പലപ്പോഴും ക്രെഡിറ്റിൻറെ ഒരു അവിഹിത പങ്ക് വ്യാജചികിത്സകനു ലഭിക്കുന്നതായി കാണുന്നു. അടുത്ത കാലത്ത് ഉമിനീർഗ്രന്ഥിയിൽ കാൻസർ ഉണ്ടായ ഒരു വ്യക്തി കീമോതെറാപ്പിയും റേഡിയോതെറാപ്പിയും എടുത്ത ശേഷം തൻറെ രോഗം മാറിയത് താൻ ലക്ഷ്മിതരുവും മുള്ളാത്തയും കഴിച്ചിട്ടാണ് എന്ന് പറഞ്ഞതിനു വൻ പ്രചാരം ലഭിച്ചിരുന്നു. എന്നാൽ അയാൾ നാല് മാസം മുന്നേ കാൻസർ മൂർച്ഛിച്ച് മരണമടഞ്ഞു! (അയാളുടെ കാൻസർ അതിജീവനത്തെ വാഴ്തിപാടുന്ന വാട്ട്‌സാപ്പ് മെസ്സേജ് ഇപ്പോഴും പാറി കളിക്കുന്നു!)\nചാക്രിക രോഗങ്ങൾ (Cyclical Diseases)\nപല രോഗങ്ങളും ചാക്രീയമായ ഗതിവിഗതികൾ ഉള്ളവയാണ്- സന്ധിവാതം, മൾട്ടിപ്പിൾ സ്‌ക്ലെറോസിസ്, അലർജികൾ എന്നിവ. ഈ അസുഖങ്ങളുടെ ലക്ഷണങ്ങൾ ഒരു മുന്നറിയിപ്പുമില്ലാതെ തനിയെ കൂടുന്നതും ചികിത്സയൊന്നും കൂടാതെ തന്നെ തനിയെ കുറയുന്നതുമാണ്. രോഗലക്ഷണങ്ങളുടെ വേലിയിറക്ക സമയത്ത് ചെയ്യുന്ന ഏതു ചികിത്സയും രോഗിക്ക് ഫലപ്രദമായി തോന്നാം. ആ തോന്നലിനെ 'രോഗ ശമനമായി' തെറ്റിദ്ധരിക്കുന്നു!\nപ്ലസിബോ പ്രഭാവം (Placebo Effect)\nരോഗിയുടെ തൃപ്തിക്കു വേണ്ടി നൽകുന്ന മരുന്നെന്ന പേരിലുള്ള മരുന്നല്ലാത്ത വസ്തുവിനെയാണ് പ്ലസിബോ പിൽസ് (ശൂന്യഗുളിക) എന്ന് പറയുന്നത്. രോഗത്തിനോ മറ്റ് ശാരീരിക വൈഷമ്യങ്ങൾക്കോ ശരിയായ ചികിത്സയ്ക്ക് പകരം ചികിത്സയെ അനുസ്മരിപ്പിക്കുന്ന തരത്തിലുള്ള സമ്പ്രദായങ്ങൾ ചെയ്ത് രോഗിയെ ചികിൽസിക്കുന്നതായി തോന്നിപ്പിക്കുന്നതിനെയാണ് 'പ്ലാസിബോ ചികിത്സ' എന്ന് പറയുന്നത്. ചില സാഹചര്യങ്ങളിലെങ്കിലും ഇത്തരം ചികിത്സയിലൂടെ രോഗിക്ക് രോഗം ഭേദമായതായി അനുഭവപ്പെടുകയോ, യഥാർത്ഥത്തിലുള്ള രോഗ സൗഖ്യം ലഭിക്കുകയോ ചെയ്യുന്നതിനെ പ്ലസിബോ പ്രതിഭാസം എന്നും പറയുന്നു. കഴിച്ചത് യഥാർത്ഥ മരുന്നാണെന്ന തോന്നലിലാണ് ഈ മാറ്റങ്ങൾ ഉണ്ടാകുന്നതെന്നും ശരീരവും മനസും തമ്മിലുള്ള ബന്ധമാണ് ഇതിനു കാരണമെന്നതുമാണ് പഠനങ്ങൾ തെളിയിക്കുന്നത്. ഹോമിയോപ്പതി പോലുള്ള ചികിത്സ പ്ലസിബോ പ്രതിഭാസത്തെ വിദഗ്ദ്ധമായി ഉപയോഗപ്പെടുത്തുന്നതായി ശാസ്ത്രജ്ഞർ പറയുന്നു. കയ്യിലെ മണിബന്ധത്തിൽ ഉണ്ടാകുന്ന കാർപൽ ടണൽ സിൻഡ്രോം ബാധിച്ച 30 രോഗികളിൽ ഒരു യഥാർത്ഥ കാന്തം ഉപയോഗിച്ച് ചികിത്സിച്ചപ്പോൾ കിട്ടിയ അതേ ഫലം തന്നെ ഒരു വ്യാജകാന്തം ഉപയോഗിച്ച് ചികിത്സിച്ചപ്പോഴും കിട്ടി! കുഞ്ഞുങ്ങളിലും മൃഗങ്ങളിലും വരെ പ്ലസിബോ (Caregiver Placebo) കാണപ്പെടുന്നതായി പുതിയ പഠനങ്ങൾ പറയുന്നു!\nകീമോ ഫോബിയയും നൊസിബോ പ്രഭാവവും\n'കെമിക്കലു'കലോടുള്ള അനാവശ്യ ഭയത്തിനെ കീമോഫോബിയ (Chemophobia) എന്ന് വിളിക്കാം. മോഡേൺ മെഡിസിൻ ചികിത്സയെ കുറിച്ച് ഓർക്കുമ്പോൾ തന്നെ ഒരുപറ്റം ആളുകൾ കീമോഫോബിക്കുകൾ ആകുന്നു. മോഡേൺ മെഡിസിനിൽ മുഴുവനും 'കെമിക്കലുകൾ ' ആണത്രെ! അവക്കെല്ലാം ഒടുക്കത്തെ സൈഡ് എഫ്ഫക്റ്റ്‌സും! (അല്ല ചെങ്ങായി, ഈ പ്രപഞ്ചത്തിൽ എന്താണ് കെമിക്കലുകൾ അല്ലാത്തത് ?). ഇത്തരം കീമോഫോബിയക്കാർക്ക് ആധുനിക വൈദ്യചികിത്സ എന്നു കേൾക്കുമ്പോൾ തന്നെ ഒരുതരം നൊസിബോ എഫ്ഫക്റ്റ് (Nocebo Effect (പ്ലസിബോയുടെ നേർ വിപരീതം) ഉണ്ടായേക്കാം. ഇവർ നേരെ ഓടുന്നത് 'കെമിക്കലുകൾ ഇല്ലാത്ത, പ്രകൃതിദത്തമായ ചികിത്സ ' നല്കുന്ന കപടചികിത്സകൻറെ അടുത്തേക്കായിരിക്കും. ഇഷ്ടവൈദ്യൻ തന്ന 'പ്രകൃതിദത്ത മരുന്ന്' തൻറെ രോഗം മാറ്റും /മാറ്റി എന്ന് വിശ്വസിക്കാനാണ് ഇക്കൂട്ടർക്കിഷ്ടം!\nചിലപ്പോൾ യഥാർത്ഥ രോഗനിർണയം തന്നെ തെറ്റി പോകാനിടയുണ്ട്. ശാസ്ത്രീയമായി പരിശീലനം ലഭിച്ച ഡോക്ടർമാർ അമാനുഷികരല്ലല്ലോ! സങ്കീർണ്ണമായ ചില രോഗങ്ങളുടെ ആദ്യനിർണ്ണയം ചിലപ്പോൾ ശരിയായിക്കൊള്ളണമെന്നില്ല. ഇപ്രകാരം തെറ്റായ രോഗ നിർണ്ണയം മൂലം ഗുരുതരരോഗം 'ബാധിച്ച' ഒരു രോഗി വ്യാജ ചികിത്സകന്റെയടുത്തോ പ്രാർത്ഥനയ്ക്കോ പോയി രോഗം 'സുഖമായാൽ' ആ ചികിത്സക്ക് ഒരു തിളങ്ങുന്ന സാക്ഷ്യപത്രം ലഭിച്ചേക്കാം. ഏതാനും വർഷങ്ങൾക്കു മുൻപ് കേരളത്തിൽ നിന്നുള്ള ഒരു ലോകസഭാ അംഗത്തിന് തെറ്റായി ഒരു തരം കരൾ കാൻസർ കണ്ടെത്തിയിരുന്നു എന്നത് ഓർക്കുമല്ലോ!\nരോഗശമനം എന്ന മിഥ്യ\nകപടവൈദ്യം മുന്നോട്ട് വെക്കുന്ന 'സുഖചികിത്സ' (Palliative Care) ഒരുതരം മാർക്കെറ്റിംഗ് തന്ത്രം ആണ് . ചികിത്സ തുടങ്ങുമ്പോൾ മാനസികാവസ്ഥയിലും ശാരീരികാവസ്ഥയിലുമുണ്ടാകുന്ന താൽക്കാലികമായ മാറ്റം രോഗികൾ പലപ്പോഴും രോഗശമനം ആയി വ്യാഖ്യാനിക്കുകയും തൻറെ രോഗം പാടെ മാറിയെന്നു തെറ്റിദ്ധരിക്കുകയും ചെയ്യും. കപട ചികിത്സകർ പലപ്പോഴും ശക്തമായ, വശ്യതയാർന്ന വ്യക്തിത്വങ്ങൾ ഉള്ളവരായിരിക്കും. രോഗികൾ താൽക്കാലികമായെങ്കിലും അവരുടെ സ്വാധീനശക്തിയിൽ മയങ്ങിപ്പോകാറുണ്ട്!\nകൊഗ്‌നിറ്റിവ് ബയാസ്- ചികിത്സക്കുള്ള ഒരു പ്രത്യുപകാരം!\nചികിത്സ വ്യാജമാണെങ്കിൽ പോലും പല ചികിത്സകരും വളരെ ആത്മാർത്ഥമായാണ് രോഗികളെ ചികിത്സിക്കുന്നത്. മിക്ക ചികിത്സകരും തങ്ങൾ രോഗികളെ സഹായിക്കുന്നു എന്നു തീവ്രമായി വിശ്വസിക്കുന്നു. രോഗികൾ തങ്ങളെ സഹായിക്കുന്നവരെ പ്രസാദിപ്പിക്കാൻ ആഗ്രഹിക്കുന്നത് സ്വാഭാവികം മാത്രമാണ്. ആയതിനാൽ, പ്രത്യുപകാരമെന്ന ചിന്ത മനസ്സിലുള്ളപ്പോൾ തങ്ങൾക്കു രോഗശമനം ഉണ്ടാകുന്നു എന്ന മിഥ്യാധാരണ രോഗികളിൽ പലപ്പോഴും ഉണ്ടാകാറുണ്ട് – ഈ അവസ്ഥയെ കൊഗ്‌നിറ്റിവ് ബയാസ് എന്ന് പറയപ്പെടുന്നു! (മേൽ പറഞ്ഞ 'കീമോഫോബിക്കുകൾ' ആണ് അധികവും ഈ ഗണത്തിൽ പെടുക)\nകണക്കിലെ കളികൾ കൊണ്ടും പരസ്യം കൊണ്ടും ഏതു ചികിത്സയും വിജയകരമാണന്നുള്ള പ്രതീതിവരുത്തുവാൻ കഴിയും. കേവലം 1% മാത്രം വിജയസാദ്ധ്യതയുള്ള ഒരു ചികിത്സ കണ്ടുപിടിക്കപ്പെട്ടു എന്നിരിക്കട്ടെ. ആ ചികിത്സ പതിനായിരം രോഗികളിൽ പരീക്ഷിക്കപ്പെടുമ്പോൾ നൂറു രോഗികൾക്ക് പ്രയോജനപ്പെടുമല്ലോ ? ഈ നൂറു രോഗികളുടെ അനുഭവസാക്ഷ്യം കൊണ്ട് കേവലം 1% മാത്രം വിജയസാധ്യതയുള്ള ചികിത്സ വളരെ വിജയകരമാണെന്നു വരുത്തിത്തീർക്കുവാൻ കഴിയും! ഇനി ചികിത്സ പാളിയ ബാക്കി 99% ആളുകൾ ജാള്യതയും മറ്റ് കാരണങ്ങൾ കൊണ്ടും ഒക്കെ പാണന്മാരെ പോലെ വഴിനീളെ 'കപടചികിത്സാ മാഹാത്മ്യം' പാടി നടക്കാറില്ല. ഇതൊക്കെ കൊണ്ടാണ് അനുഭവസാക്ഷ്യങ്ങൾ ശാസ്ത്രീയ രീതിയല്ല എന്നു ശാസ്ത്രകാരന്മാർ പറയുന്നത്!\nതങ്ങളുടെ മതത്തിലേക്ക് മതം മാറുന്നവരുടെ ശതമാന കണക്കു പൊക്കിപ്പിടിക്കുന്ന മതഭ്രാന്തന്മാരെ പോലെ പല കപടചികിത്സകരും 'വ്യാജ' കണക്കുകളുമായും രംഗത്ത് എത്താറുണ്ട് !\nകപട വൈദ്യന്മാർ തങ്ങളുടെ മരുന്ന് 'ഫലിപ്പിക്കാൻ' മോഡേൺ മെഡിസിൻ കൂട്ടികലർത്തി 'അറ്റകൈ' പ്രയോഗം നടത്താറുണ്ട് എന്നത് പരസ്യമായ രഹസ്യം ആണ്! അങ്ങനെ 'ക്രോസ്സിനാദി വടക'വും 'പാരസെറ്റമോൾ പഞ്ചാര മിട്ടായിയും' ഒക്കെ നല്കപ്പെടുന്നു- ക്രെഡിറ്റ് കിട്ടുന്നതോ, സൂത്രശാലികളായ കപടവൈദ്യന്മാർക്കും! 2000ൽ നടത്തിയ ഒരു പഠനത്തിൽ, ഇന്ത്യയിൽ നല്കപ്പെടുന്ന ആയുർവേദ- ഹോമിയോ മരുന്നുകളിൽ 38.32% സ്റ്റീറോയ്ട് കണ്ടെത്തിയതായി പഠനങ്ങൾ ചൂണ്ടിക്കാണിക്കുന്നു. സമാന പഠനങ്ങളെ ചുവടുവെച്ച് പല 'പ്രകൃതിദത്ത' മരുന്ന് കമ്പനിക്കാരും കുടുങ്ങിയ വാർത്ത കേട്ടുകാണുമല്ലോ !\nബി.സി മുന്നൂറാം നൂറ്റാണ്ടിലെ തത്വചിന്തകൻ അരിസ്‌റ്റോട്ടിലിൻറെ 'കണ്ടെത്തൽ' സ്ത്രീകൾക്ക് പുരുഷന്മാരെക്കാൾ കുറവ് പല്ലുകളേയുള്ളു എന്നായിരുന്നു! രണ്ടുകെട്ടിയിട്ടും എണ്ണിനോക്കാൻ പോലും മെനക്കെടാഞ്ഞ അരിസ്‌റ്റോട്ടിലിൻറെ ഈ 'കണ്ടുപിടുത്തം' അനേകം കാലങ്ങളോളം ആളുകൾ 'വിശ്വസിച്ചു' പോന്നു എന്നു പറഞ്ഞാൽ നിങ്ങൾ ആശ്ചര്യപ്പെടരുത്! കപടചികിത്സകൾ കാലാകാലം നിലനിൽക്കുന്നതിൻറെ കാരണം ഏതാണ്ട് വ്യക്തമായി എന്ന് കരുതട്ടെ !\nഅടുത്ത തവണ നിങ്ങൾ ഒരു ചികിത്സാരീതി തിരഞ്ഞെടുക്കുമ്പോൾ രണ്ടു കാര്യങ്ങൾ നിങ്ങളോട് തന്നെ ചോദിക്കുക : ഒന്ന്- ഈ ചികിത്സക്ക് ഒരു വ്യക്തമായ ശാസ്ത്രീയ അടിത്തറയുണ്ടോ? രണ്ട്- കൃത്യമായ ക്ലിനിക്കൽ പരീക്ഷണങ്ങളാൽ അഗ്‌നിശുദ്ധി വരുത്തിയ ചികിത്സാരീതിയാണോ ഇത്? ചിന്തിക്കാൻ ധൈര്യപ്പെടുക!


ഒമാനില് കൊവിഡ് മുക്തി നിരക്ക് ഉയരുന്നു; ഇന്ന് 263 പേര്ക്ക് രോഗം സ്ഥിരീകരിച്ചു\nമസ്‌കറ്റ്: ഒമാനില് കൊവിഡ് മുക്തി നിരക്കില് വര്‍ധന. ചൊവ്വാഴ്ച 596 പേര്‍ക്ക് കൂടി രോഗം ഭേദമായി. ഇതോടെ രോഗമുക്തരായവരുടെ ആകെ എണ്ണം 76720 ആയി.\n263 പേര്‍ക്കാണ് രാജ്യത്ത് പുതുതായി കൊവിഡ് സ്ഥിരീകരിച്ചത്. ഇതോടെ ആകെ രോഗം സ്ഥിരീകരിച്ചവരുടെ എണ്ണം 82050 ആയി ഉയര്‍ന്നു. 12 മരണം കൂടി റിപ്പോര്‍ട്ട് ചെയ്തതോടെ ഒമാനില് കൊവിഡ് ബാധിച്ചുള്ള മരണസംഖ്യ 533 ആയി. 458 പേരാണ് നിലവില് ആശുപത്രികളില് ചികിത്സയിലുള്ളത്. ഇതില് 164 പേര് തീവ്ര പരിചരണ വിഭാഗത്തിലാണ്.\nPrevious പ്രവാസി മലയാളി താമസ സ്ഥലത്ത് തൂങ്ങിമരിച്ച നിലയില്\nNext അറ്റകുറ്റപ്പണികള്ക്ക് പോയ വീട്ടിലെ ജോലിക്കാരിയെ ശല്യം ചെയ്തു; ദുബായില് പ്രവാസി യുവാവിനെതിരെ നടപടി